G=green=verde, B=blue=albastru) 
împiedică trecerea celorlalte compo- 
nente ale luminii. Ecranul primeşte 
semnalele video ca orice televizor, 
funcţionând în modul transmisiv, 
similar cu cel al unui diapozitiv. Dar 
acest principiu de funcţionare antre- 
nează o importantă pierdere de ener- 
gie luminoasă. 

Într-adevăr, când lumina albă 
ajunge la o celulă echipată cu un filtru 
verde, de exemplu, toată energia 
conținută în roşu şi albastru se pier- 
de, fiind blocată. La fel se petrec 
lucrurile şi pentru celelalte două 
culori. Astfel, aproximativ două treimi 
din energia fluxului luminos se va 
pierde. Ecranele cu cristale lichide 
conţin şi zone opace, care separă 
punctele de culoare. Tehnologia unor 
astfel de ecrane asociază microlen- 
tilele cu filtrele RGB. Acestea concen- 
trează lumina pe părţile filtrante, evi- 
tând astfel părţile opace, în scopul 
măririi luminozităţii. 

Noul sistem SHARP XV-370P 
utilizează o tehnică diferită. Astfel, 
după cum se observă în figura 3, fas- 
ciculul de lumină albă furnizat de o 
lampă este divizat în trei culori de că- 
tre oglinzile dicroice. O reţea de 
microlentile concentrează apoi lumina 
pe un ecran monocrom, care nu pri- 
meşte decât lumina de culoare con- 
venabilă. La ieşire, cele trei fascicule 
modulate sunt reunite. Oglinzile dicro- 
ice au proprietatea de a reflecta lumi- 
na unei singure culori, lăsând cele- 
lalte componente să o traverseze. 

Urmărind schema secţiunii optice 
a aparatului se remarcă faptul că 
prima oglindă (dicroică) reflectă lumi- 
na albastră, cea de-a doua oglindă 
(tot dicroică) reflectă lumina roşie, iar 
lumina verde va fi reflectată spre 
ecranul cu cristale lichide de cea de-a 
treia oglindă, care este una normală. 
Aceste oglinzi au o formă deosebită, 
concepută cu scopul de a diviza 


lumină albă 


oglinzi dicroice 


oglindă 


microlentilă 


fasciculul luminos într-o multitudine 
de fascicule, care vor atinge fiecare 
propriul lor obturator electronic. De 
asemenea, se doreşte evitarea zone- 
lor opace. La ieşirea părţii optice a 
sistemului, cele trei culori se îndreap- 
tă către obiectiv. Modul electronic de 
adresare a pixelilor este identic cu cel 
al unui proiector tradiţional cu mono- 
ecran, cu filtre RGB. 

Prin această tehnologie se obține 
o imagine care poate fi privită chiar şi 
într-o uşoară penumbră, nefiind 
necesar un întuneric pronunţat. 

O imagine cu calități superioare 
se poate obține folosind un sistem tri- 
CCD, unde fasciculul luminos este 
divizat în trei fascicule independente 
prin intermediul unor oglinzi dicroice, 
ca în figura 4. Fiecare fascicul de 
culoare traversează un ecran mono- 
crom, primind semnalele corespun- 
zătoare culorii sale, după care cele 

trei fascicule se recombină înainte de 
a traversa obiectivul pentru a ajunge 
pe ecran. Numărul elementelor fiecă- 
rui ecran se adună, rezultând o ima- 
gine de înaltă rezoluție şi luminozitate 
ridicată: toată lumina emisă de lampă 
traversează ecranele. Creşterea 
puterii lămpii determină o încălzire 
egală a panourilor LCD, fiecare 
panou primind doar o parte din pute- 
rea emisă de aceasta. Este necesar 
să se utilizeze o lampă cu pierderi 
termice reduse, deoarece pierderile 
importante determină o încălzire a 
panourilor şi deci o scădere a duratei 
lor de viaţă. Se preferă lămpile cu 
descărcare în detrimentul celor cu 
filament, acestea creând o zonă 
luminoasă mai redusă ca dimensiuni 
şi mai uşor de focalizat şi dirijat. 
Proiectorul SHARP XV-370 P 
foloseşte o lampă cu descărcare 
instalată în focarul unui reflector 
parabolic, care concentrează lumina 
într-o fereastră minusculă. Lampa 
este alimentată printr-un circuit de 
înaltă tensiune, dotat cu protecţie. 


Într-o etapă în care oferta de 
instalaţii audiovizuale se diversifică 
permanent, noul tip de proiector cu 
cristale lichide şi înaltă luminozitate 
poate fi o soluţie ideală pentru 
dispensarea de clasicul televizor, 
creând la domiciliu o adevărată 
atmosferă de cinematograf. 


Ing. ŞERBAN NAICU 

O aparatură sofisticată, 
dar... 


„care, la puțină vreme după 
lansarea de la bordul navetei Atlantis, 
a şi semnalat defecţiuni la antena 
principală şi apoi la înregistratorul de 
bord. Specialiştii au prevăzut posibilita- 
tea unor defecţiuni, motiv pentru care 
au fost folosite două metode de com- 
primare a datelor recepționate la bord; 
totuşi, în noile condiţii, antenele reţelei 
NASA de comunicaţii spaţiale îndepăr- 
tate au trebuit să aştepte un număr de 
zile recepţionarea informaţiilor de la 
Galileo, luate pe parcursul celor 57 de 
minute cât modulul de coborire a tra- 
versat atmosfera joviană. 

În conformitate cu programul de 
zbor, orbita iniţială a primului satelit 
artificial jovian, reprezentat de sonda 
Galileo (evident, fără modulul de cobo- 
rîre), a avut apoastrul la 10 milioane 
km şi periastrul la numai 20 000 km; în 
martie a.c., prin pornirea comandată a 


propulsorului principal al sondei, 
parametrul periastru s-a modificat la 
700 000 km, poziţie din care sonda 
Galileo începe “în mod oficial” 
programul de explorare a planetei 
Jupiter şi a sateliților acesteia. 
Modulul de coboriîre al sondei 
Galileo a fost înzestrat cu şase 
aparate ştiinţifice în greutate totală de 
26 kg (restul până la 340 kg, protecţia 
termică şi sistemul aerodinamic de 
coborire, inclusiv carcasele şi dispozi- 
tivul de largare), după cum urmează: 
sonda pentru structura atmosferei, 
spectrometru de masă, detector de 
heliu, radiometru, nefelometru, detec- 
tor de particule încărcate şi de fotoni. 
Sonda propriu-zisă (numită în 
rapoartele tehnice modul orbital) a 
fost dotată cu următoarele echipa- 
mente, în greutate totală de 90 kg: 
camera de luat vederi în sistemul 
CCD, spectrometru pentru cartogra- 
fiere în infraroşu, spectrometru în 


ultraviolet, fotopolarimetru, radiome- 
tru, magnetometru, sonda pentru 
plasmă, detector de particule încărca- 
te electric, detector de unde plasma- 
tice, înregistrator de ioni, detector de 
praf cosmic, aparatură radio. 
Majoritatea acestor aparate ştiinţi- 
fice, precum şi sistemele de filtrare 
pentru reducerea zgomotului radiocos- 
mic, au fost realizate în variante mult 
mai performante decât cele similare, 
folosite pe staţiile interplanetare care 
au explorat “minisistemul planetar 
jovian”, respectiv Pioneer şi Voyager. 


Rezultate științifice cu... 

peripeții! 

Situaţia staţiei Galileo a devenit 
dramatică pentru că staţia a pătruns 
chiar în perioada celei mai intense 
furtuni care a fost vreodată fotografi- 
ată de sondele care au cercetat până 
acum planeta (Pioneer şi Voyager); 
pentru a complica totul, o supapă a 
sistemului de propulsie s-a blocat pe 
poziţia “deschis”. Aceasta era situaţia 
în octombrie 1995, când camera de 
luat vederi CCD a luat primele imagini 
ale planetei, dar banda înregistratoru- 
lui care începuse deja să “ruleze” 
datele digitale aferente imaginilor, a 
refuzat să se oprească!... In acest 
moment critic a apărut teama că s-a 
defectat şi înregistratorul, dar relativ 
repede s-a putut constata că defectul 
era în conteinerul benzii, aceasta, din 
fericire, nerupându-se... Precauţi, 
specialiştii de la JPL au renunţat la 
imaginile planetei spre a “păstra” 
aparatura pentru a lua ulterior imagini 
asupra vulcanicului satelit lo. 

Incă de la 13 iulie 1995 modulul de 
coborîre se separase de staţia propriu- 
zisă, ambele aparate spaţiale evoluând 
împreună pe traiectoria către planeta- 
țintă. Când au rămas de parcurs numai 
80 000 km, mersul staţiei a fost 
încetinit cu ajutorul propulsorului 
principal, acţionând ca o veritabilă 
retrorachetă, în timp ce modulul de 
coborîre a început cea mai rapidă 
penetrare într-o atmosferă planetară; 
deşi termoprotecţia ablativă (confecţio- 
nată din fibră de carbon fenolică) a fost 
consistentă (214 kg), sonda a avut de 
suportat o încălzire cinetică de 16 000 
K şi o decelerare de 400 g! După 
această formidabilă etapă de frânare, 
conul ablativ termoprotector a fost 


IN MEE 


UN OBIECTIV REVOLUȚIONAR 


dintotdeauna o problemă. Dacă obturatorul camerei 

nu este deschis un timp relativ lung, nu se vor colec- 
ta suficienţi fotoni pentru a se produce o imagine decentă; 
în schimb, dacă obturatorul este lăsat deschis mai mult, 
fotografia poate fi compromisă. 

Recent, un fizician neo-zeelandez a realizat un obiectiv 
despre care declară că va rezolva problema colectând 
lumina mai repede şi îngăduind astfel expuneri mai scurte. 

David Beach, fizician la compania de stat de cercetări 
industriale Industrial Research, afirmă că a devenit 
interesat de această problemă pe când încerca să 
fotografieze cometa Haley în timpul ultimei sale apariţii din 
1980. Cometa avea o luminozitate atât de slabă încât 
necesita o expunere îndelungată, ceea ce a făcut ca 
mişcarea astrelor prin fața câmpului de vedere al cometei 
să apară sub formă de dungi şi nu sub formă de puncte 
luminoase. De atunci, Beach a început să schiţeze noi 
proiecte de obiectiv. “Nu ştiam nimic despre optică, aşa că 
era imposibil”, declara el. 


5 xecutarea de fotografii în lumină slabă a constituit 


sistem 


oglindă opic 


secundară 


filtru de 
protecție 


aparat 
foto 


diafragmă oglindă principală 


În 1994 a venit cu o soluție şi Industrial Research i-a 
permis să construiască prototipul. Proiectul său — Kiwistar 
— constă dintr-un sistem catadioptric, care foloseşte atât 
lentile, cât şi oglinzi. După Beach, câteva trucuri de 
proiectare îngăduie lentilelor să colecteze de 50 de ori mai 
multă lumină decât alte sisteme. 

Proiectul este o modificare a modelului standard 
Cassegrain pentru telescoape, în care o oglindă concavă 
de mari dimensiuni colectează lumina şi o reflectă în sus 
către o altă oglindă mai mică, care reflectă imaginea în 
afară, printr-un orificiu făcut în oglinda mai mare, către 
ochiul observatorului. Prototipul Kiwistar este o versiune 
modificată a telescopului comercial de 10 inch, din care 
Beach a păstrat oglinda de mari dimensiuni, dar a înlocuit 
celelalte componente optice în scopul de a mări cantitatea 
de lumină pe care telescopul o va colecta. Beach este 
evaziv cu privire la modul în care funcţionează Kiwistar, 
întrucât Industrial Research se străduieşte încă să 
breveteze dispozitivul în Statele Unite sau în altă parte. 

Autorităţile din Australia sunt interesate în folosirea 
acestui obiectiv în sistemul supravegherii de securitate din 
cadrul Olimpiadei ce se va desfăşura în această ţară în 
anul 2000. “Fotografierea unei mulţimi forfotitoare ridică 
aceleaşi probleme ca şi instantaneul unei comete”, afirmă 
Beach. 

Nick King, fizician la Laboratorul Naţional Los Alamos 
din New Mexico, negociază cu Beach în scopul construirii 
unui Kiwistar pentru domeniul cercetării armelor nucleare. 
King doreşte să realizeze fotografii asupra felului în care 
se comportă substanţele puternic explozive atunci când 
sunt bombardate cu protoni, neutroni ori raze gama. 
Substanțele puternic explozive sunt folosite ca 
detonatoare la armele nucleare şi fizicienii vor să înţeleagă 
modul în care explozibilele detonează în diverse condiţii. 
El a afirmat că Kiwistar “pare foarte promiţător”! 


DANA GHINEA 


largat, iar modulul cu aparate, în 
greutate de 114 kg, a început cobo- 
rîrea de 57 minute, suspendat de o 
paraşută specială. (La cca 50 000 km 
depărtare de planetă, aparatele au 
înregistrat o centură de radiaţie.) Apa- 
ratura ştiinţifică de la bordul modulului 
a transmis către înregistrator date pri- 
vind prezenţa unei furtuni cu aproape 
500 km/h, prezenţa uhor cantităţi mai 
mici decât se presupunea de heliu şi 
vapori de apă; au fost identificaţi nori 
argintii din gheaţă de amoniac, nori 
denşi din vapori de apă, nori maronii 
de sulfat anhidru de amoniu, ploi 
torențiale însoţite de fulgere relativ 
rare etc. S-a înregistrat o temperatură 
de -127° C şi o presiune de 20 de ori 
mai mare decât în atmosfera terestră. 
Zona atmosferei, localizată cu 
ajutorul telescopului spaţial Hubble, 
în care a pătruns la 7 decembrie mo- 


dulul sondei Galileo, s-a dovedit a fi 
mai uscată, mai puţin noroasă şi mai 
clară decât se aşteptau specialiştii; pro- 
centele de vapori de apă şi de oxigen 
fiind de 10 ori inferioare celor estimate. 
La fel, procentul de numai 50% din 
valoarea estimată pentru prezenţa 
volumică a heliului i-a condus pe 
specialişti la ipoteza că planeta ar fi 
numai 13% formată din heliu şi nu 
26%, cât se admitea... S-au obţinut 
procente semnificativ mai mici, de 
asemenea, pentru neon, carbon, sulf, 
kripton şi xenon. S-a observat că 
activitatea descărcărilor electrice, în 
timpul furtunilor cu vânturi având viteze 
de peste 400 km/h, este de 10 ori 
inferioară valorilor admise. Energia 
vânturilor şi turbulenţa foarte intensă a 
atmosferei a fost pusă pe seama 
sursei termice interne, mai mult decât 
pe seama energiei solare. Aceste date 


se adaugă la “zestrea” de informaţii 
furnizate de alte sonde spaţiale. 

Jupiter parcurge în 11,9 ani tereştri 
orbita sa circumsolară, la o depărtare 
medie de astrul zilei de 778,3 milioane 
km. Cu un diametru de 142 800 km, 
această uriaşă minge cosmică formată 
în principal din hidrogen şi heliu, la 
care se adaugă amoniac, hidrogen 
sulfurat, vapori de apă, are o 
atmosferă foarte turbionată, animată 
de vânturi şi furtuni puternice. Cea mai 
semnificativă componentă a atmo- 
sferei joviene este Marea Pată Roşie, 
un enorm anticiclon lung de 32 000 km 
şi lat de 12 000 km, de altfel, foarte 
stabil. 


Prof. FLORIN ZĂGĂNESCU, 
membru corespondent al 
Academiei Internaţionale de 
Astronautică 


IUNIE 1996 


O 
D 
D 
= 
Z 
2 


—— 


INTELIGENȚA ARTIFICIALĂ 
ȘI INFORMATICA DE GESTIUNE 


Inteligența artificială este o tehnologie informatică care s-a dezvoltat pe baza studiului 
raţionamentului uman, pe înţelegerea conceptului de inteligenţă (lat. intellegere). Inteligența 
artificială se află la confluenţa ştiinţelor exacte cu cele umaniste, la intersecţia psihologiei cognitive, 
lingvisticii, epistemologiei cunoaşterii cu matematicile superioare 
şi informatica teoretică (logici, automate, calculabilitate, decidabilitate, limbaje, algoritmi). 
Inteligența artificială este principala realizare a secolului XX. Primele eforturi s-au făcut prin anii '50 
în direcţia imitării raţionamentului uman prin construirea unor dispozitive 
hardware/software (computere, roboți). 


adus contribuţia în acest dome- 

niu amintim pe William Leibnitz, 
George Boole şi Charles Babbage din 
preistoria inteligenţei artificiale; Kurt 
Godel, Allan Turing, John McCarthy 
din prima jumătate a secolului, A. 
Newell, P. Simon, E.W. Dijkstra, M. 
Minski, M.R. Quillian, J.A. Robinson, 
Calaude Vogel, ca să-i numim doar 
pe deschizătorii de drumuri şi fără să 
amintim de eforturile concertate 
făcute în cadrul unor proiecte de 
cercetare (A cincea generaţie de cal- 
culatoare, Esprit etc). 

Inteligența artificială este totuşi 
moştenitoarea informaticii clasice şi 
se cuvine să stabilim domeniul de 
definiție şi de aplicaţie al acesteia. 
Informatica clasică se defineşte ca 
fiind ştiinţa prelucrării automate a 
datelor. Prin analogie, informatica inte- 
ligentă este ştiinţa prelucrării automate 
a cunoştinţelor. Intre date şi cunoştinţe 
se interpune conceptul de informaţie ca 
fiind semnificaţia datei. Prin analogie, 
putem propune definiția cunoștinței ca 
fiind semnificaţia informaţiei. 

Datele, informaţiile şi cunoştinţele 
sunt materia primă a informaticii în 
general, atât a informaticii clasice, cât 
şi a celei aşa-zis inteligentă. 

Informatica clasică stochează datele 
în fişiere, informaţiile şi cunoştinţele în 
programe sau în fişiere speciale, 
denumite fişiere de structuri (metadate). 
Informatica clasică prelucrează datele şi 
vehiculează informaţiile şi cunoştinţele 
predefinite, transmiţându-le utilizatorului 
asociate rezultatelor obţinute din 
prelucrarea datelor. Datele sunt sin- 
gurele entităţi prelucrabile şi prelucrate 
în informatica clasică. Se poate spune 
că informatica clasică prelucrează date 
şi produce informații. 

Informatica inteligentă prelucrează 
atât date, cât şi informaţii, dar accentul 
este pus pe prelucrarea informaţiilor, 


g rintre oamenii de ştiinţă ce şi-au 


iar această prelucrare se face cu 
ajutorul cunoştinţelor stocate şi 
asociate informaţiilor rezultate. Se 
poate spune că informatica inteligentă 
prelucreaza informaţii şi produce 
cunoştinţe. Prelucrarea informaţiilor 
este simbolică, nealgoritmică contras- 
tând cu prelucrarea numerică, algo- 
ritmică a datelor... 


Astăzi... “să te întrebi dacă un 
calculator ştie să gândească 
este ca şi cum ai întreba dacă 
un submarin ştie să înoate”. 

E. W. Dijkstra 


Sistemele informatice inteligente, 
care pot fi integrate în procesul de 
luare a deciziei, sunt mai cu seamă sis- 
teme expert. Aceste sisteme înmaga- 
zinează expertiza umană acumulată 
printr-un exerciţiu îndelungat al unei 
anumite meserii, prin cunoaşterea 
profundă a unui anumit domeniu, prin 
experienţa dobândită pe parcursul 
unei vieţi în rezolvarea problemelor 
dificile, nespecifice, a aşa-numitelor 
probleme cu probabilităţi mici şi 
consecinţe mari. Această expertiză 
formează capitalul în know-how al 
persoanei care o deţine şi reprezintă 
o valoare importantă în sine. Conser- 
varea acestei expertize în afara per- 
soanei care a dobândit-o, posibilitatea 
reproducerii ei ulterioare, precum şi a 
diseminării acesteia reprezintă princi- 
pala sarcină pe care şi-a propus-o şi a 
rezolvat-o inteligenţa artificială în dece- 
niul trecut. Sistemele expert au fost 
primele aplicaţii ale inteligenţei 
artificiale care au depăşit stadiul de 
laborator şi au trecut testul economiei 
de piaţă: să răspundă unei nevoi reale 
şi să ofere un produs satisfăcător. 

Sistemele expert fac parte din 


clasa sistemelor cu inteligenţă arti- 
ficială pragmatică, bazate pe de- 
pozitarea “în vrac” a unui număr mare 
de cunoştinţe care să acopere în 
principiu toate situaţiile posibile, mai 
mult sau mai puţin probabile, care pot 
apărea în funcţionarea unui sistem 
biologic, tehnic, social, economic, 
politic etc. 

Sistemele expert au apărut prin 
anii '70, ca urmare a depăşirii 
deziluziilor anilor '60, când s-a mers în 
principiu pe modul de abordare cog- 
nitiv, pe reproducerea raţionamentului 
natural care porneşte de la un grup 
mic de axiome şi reuşeşte să producă 
toate adevărurile posibile într-un 
anumit domeniu. Marea realizare a 
acestui mod de abordare fuseseră 
până atunci Demonstratoarele auto- 
mate de teoreme, care evoluau într-un 
spaţiu complet formalizat, artificial 
oarecum. Pentru domenii complexe 
(medicină, economie, tehnică), 
cunoştinţele s-au dovedit imposibil de 
formalizat în întregime, calea abordării 
cognitive fiind prea puţin promițătoare 
pentru pionierii inteligenţei artificiale la 
ora aceea. 

Soluţia abordării pragmatice, a 
simulării cunoaşterii prin stocarea mo- 
dalităţilor de a rezolva orice situaţie de 
rutină sau de excepţie a condus la 
crearea unor manuale electronice 
(asemănătoare cu help-urile sistemelor 
software) interogabile la nevoie. Aceste 
sisteme au înlocuit experţii umani, greu 
de creat, întreţinut şi reprodus, au 
transformat informaţia în capital, au dat 
randamentul scontat, au avut succes 
pe piaţa de software. 

Intr-un mediu economic şi social în 
continuă schimbare, nesigur, riscant şi 
înşelător, întreprinzătorii, managerii, 
specialiştii în finanţe şi contabilitate 
trebuie să ia rapid decizii importante, 
cauzate de mobilitatea factorilor 
interni şi externi. Principalele lor 

probleme sunt creşterea prețurilor la 
materii prime, materiale, bunuri şi 
servicii, scăderea cotei acţiunilor, 
deteriorarea calităţii produselor, creş- 
terea datoriilor, îmbătrânirea insta- 
laţiilor şi echipamentelor de producţie, 
fluctuaţia personalului, escaladarea 
costurilor de distribuţie ale produ- 
selor, creşterea costului activităţilor 
neproductive. Deciziile luate în acest 
context trebuie să combine avantajele 
dintr-o direcţie cu dezavantajele din 
alta, să prevadă consecinţele pe ter- 
men mediu şi lung asupra activităţii 
întreprinderii, să fie evaluate la justa 
valoare înainte de a pune în aplicare 
deciziile. Complexitatea problemelor, 
legăturile dintre ele, marea varietate a 
tehnologiilor informatice utilizate de 
sistemele informatice clasice instalate 
în întreprindere deschid calea spre o 
abordare mai cuprinzătoare, care să 
aducă la un numitor comun toate 
informaţiile disponibile (situaţii, gra- 
fice, diagrame, scheme, indicatori) 
laolaltă cu experienţa, ingeniozitatea 
şi flerul experţilor şi specialiştilor. Cu 
alte cuvinte, se simte nevoia prelu- 
crării cu metode inteligente, specific 
umane, a unui volum foarte mare de 
informaţie pertinentă şi asta într-un 
timp foarte scurt. Sistemele infor- 
matice inteligente încearcă să 
răspundă acestei nevoi. 

Dezvoltarea unui sistem informatic 
inteligent este o operaţie care cere 
timp şi personal specializat (aşa-numi- 
ţii cogniticieni). Efortul de modelare, 
formalizare şi implementare a 
cunoştinţelor dintr-un domeniu este 
considerabil. S-au pus la punct dife- 
rite metode de modelare şi sisteme 
suport de generare a reprezentărilor, 
de implementare a sistemului inte- 
ligent, dar simpla operaţie de 
colectare a cunoştinţelor este o 
operaţie dificilă. De multe ori sursa de 
cunoştinţe este o persoană umană, 
colecta de cunoştinţe se face prin 
metoda interviului, care furnizează 
frânturi de cunoştinţe ce trebuie ulte- 
rior sistematizate. O dată creat, sis- 
temul inteligent trebuie să treacă 
printr-o fază de testare, verificare, 
corectare, completare şi abia după 
aceea se poate da în exploatare, 
urmărindu-se în permanenţă ca 
sistemul să fie utilizat la parametrii 
normali, să fie încărcat cu solicitări, 
pentru a-şi confirma utilitatea. Obser- 
văm că sistemele inteligente sunt com- 
plet personalizate, nu se pot împru- 
muta. Ca şi colecţiile de date, reflectă 
cunoştinţe proprii, de multe ori cu 
caracter secret, ale întreprinderii. 

Sistemele inteligente ajută la creş- 
terea eficienţei individuale, sunt o ex- 
tensie a capacităţii de raționament, 
măresc IQ-ul persoanei care-l utili- 
zează. In curând, vom vorbi de 


Câteva dintre primele realizări notabile 
| sistemelor expert 

Diagnostic metodic al infecțiilor bacteriene şi propuneri 
de tratament (Universitatea Stanford, SUA) 


Stabilirea configurației unui sistem de calcul după 
necesitățile clientuliui (Compania DIGITAL) 


Spectrografie de masă ( Universitatea Stanford, SUA) 
Asistenţă în operaţii de foraj (ELF AQUITAINE) 
Prospecţiuni geologice (SRI International) 


Depanarea echipamentelor de calcul (Compania IBM) 


coeficientul de inteligenţă al între- 
prinderilor, cuantificabil în sesizarea 
oportunităţilor de afaceri, în rapiditatea 
luării deciziilor, în corectitudinea 
acestora, în politica pe termen mediu 
şi lung, în renumele firmei. Toate 
aceste elemente care sunt luate în 
considerare în evaluarea întreprinderii 
şi reflectate, mai ales în, cotaţia 
acţiunilor acesteia la bursă, vor putea 
fi influențate în bine prin dezvoltarea, 
implementarea şi, în special, utilizarea 
de sisteme inteligente. 

Sistemele inteligente au însă şi 
limitări, generate în special de canti- 
tatea prea mare sau prea mică de 
cunoştinţe stocate: prea multă infor- 
maţie (obligatoriu coerentă) încetinește 
şi complică procesul de raţionament, 
prea puţină informaţie face ca sistemul 
să nu poată acoperi toată gama de 
probleme propusă. Pe de altă parte, 
sistemele inteligente, încorporând 
cunoştinţele umane, pot încorpora şi 
greşelile acestora, cea mai frecventă 
eroare umană fiind confuzia între 
implicaţie şi coincidenţă. Pentru ca o 
legătură cauză efect să fie reală tre- 
buie studiate toate cazurile sintetizate 
în tabelul de adevăr: ce se întâmplă cu 
prezumtivul efect atât în prezenţa, cât 
şi în absenţa cauzei. Declararea unor 
legături cauzale implică o mare res- 
ponsabilitate, soluţia de compromis 
este, ca şi în viaţă, acceptarea unor 
coeficienţi de certitudine a adevărurilor 
exprimate. Cu acest amendament, 
sistemele inteligente seamănă şi mai 
mult cu omul, reproduc comportamen- 
tul aproximativ raţional al acestuia, 
scapă de rigoarea determinismului 
absolut, stochează mult mai multe 
cunoştinţe, produc mult mai multe 
răspunsuri, soluţii, sfaturi şi presupu- 
neri. Un răspuns aproximativ este 
întotdeauna mai mult decât nimic. Cu 
alte cuvinte, coeficientul de inteligenţă 
al sistemului expert nu poate depăşi pe 
cel al persoanei care a fost sursa sa de 
cunoştinţe. De regulă însă se apelează 
la mai mulţi experţi umani şi se face o 
confruntare a cunoştinţelor lor, o 


verificare a coerenţei, o punere de 
acord între ei. Sistemele inteligente au 
şi o limitare de principiu: problemele 
interdisciplinare, problemele care 
necesită cunoştinţe din mai multe 
domenii; limitarea se cheamă fragi- 
litatea frontierelor şi va putea fi depă- 
şită prin reţele de sisteme inteligente, 
care să se poată interoga.unele pe 
altele pentru chestiuni insolvabile pe 
teren propriu. Probabil vom asista la 
crearea de baze de cunoştinţe publice, 
accesibile prin servicii specializate. 

In domeniul financiar contabil al 
întreprinderii, sistemele expert şi-au 
găsit un domeniu de aplicaţie privi- 
legiat. In acest domeniu al econo- 
micului, prin excelenţă fluctuant, insta- 
bil, nesigur, cu o mulţime de parametri 
care trebuie luaţi în considerare, cu 
marea responsabilitate ce apasă pe 
umerii managerilor care lucrează în 
condiţii de stres permanent, sistemele 
inteligente aduc un plus de încredere, 
linişte şi siguranţă. Din ce în ce mai 
multe firme apelează la companii 
producătoare de inteligenţă artificială 
pentru a le crea o baza de cunoştinţe 
din domeniul propriu de activitate. 
Eforturile în această direcţie s-au 
concretizat deja în numeroase sisteme 
on line în bănci, în companiile de 
asigurări, în sistemele de producţie, în 
sistemele de servicii, în marile între- 
prinderi care şi-au permis imple- 
mentarea de tehnologii de ultimă oră. 
Pe de alta parte, sistemele inteligente 
sunt la mare preţ şi în agenţiile de 
asistenţă juridică, financiară, contabilă, 
care sunt principala piaţă de desfacere 
a sistemelor expert “de gata“, fabricate 
de companiile de soft pentru a veni în 
sprijinul celor ce practică meserii 
liberale, meserii în care capitalul 
esenţial este cunoaşterea, iar prin- 
cipalul serviciu oferit este raţionamentul 
profesionist. 


Lector FELICIA ALBESCU, 
Catedra Informatică de gestiune, 

namentale, instituite din februarie 

1994 încoace pentru a incita 
înnoirea parcului automobilistic ca o 
cale de reducere a poluării atmo- 
sferice şi de stimulare a activității 
industriale, parcul automobilistic 
francez continuă să îmbătrânească. 
Vârsta medie a automobilelor înscrise 
în circulaţie în Franța a sporit cu 
aproape un an faju de începutul 
deceniului nostru, apropiindu-se 
acum de 7 ani. 

Potrivit statisticilor Comitetului 
Constructorilor Francezi de Auto- 
mobile (CCFA), din totalul celor 25,1 
milioane de autoturisme înmatriculate 
la 1 ianuarie 1996, 5,7 milioane (res- 
pectiv 22,7%) au o vechime mai mare 


A ; E 
i n ciuda diverselor prime guver- 


zgomote sunt destul de vagi, astfel 
încât nimic nu poate înlocui ascul- 
tarea lor atentă de către o ureche 
exersată. Pentru formarea meca- 
nicilor în a recunoaşte diversele 
zgomote sunt alocate opt ore. 

In perspectivă, firmele con- 


structoare de automobile reflectează 
la posibilitatea analizării diverselor 
zgomote de către calculatorul de la 
bordul automobilului, ceea ce ar 
permite detectarea şi mai timpurie a 


unei serii întregi de defecţiuni şi deci 
şi o importantă economie de bani. 

Banca de date de la Blagnac 
urmează a fi încă îmbogăţită, de 
exemplu, cu unele din zgomotele pro- 
duse de o cutie de viteze acuzând un 
anumit tip de defecţiune. Deocam- 
dată, se “scuza” un responsabil de la 
firma Citroën, nu a fost încă identi- 
ficată nici o maşină care să prezinte 
defecţiunea respectivă, pentru a-i 
putea înregistra zgomotul... 


de 10 ani, iar 1,2 milioane (4,7% ) au 
peste 15 ani. 

Vârsta medie avansată este 
teoretic sinonimă cu o nevoie mai 
ridicată de reparaţii. Printre elemen- 
tele care pot furniza indicaţii utile asu- 
pra unor defecţiuni ce au survenit sau 
sunt pe cale de a se produce într-un 
automobil se numără şi zgomotele. 

Pentru a-i forma pe mecanici în 
sensul unei mai bune valorificări a 
informaţiilor. furnizate de zgomote, fir- 
ma constructoare de automobile Citro- 
ën a creat la Blagnac, în departamentul 
Haute-Garonne, din sud-vestul Franţei, 
o “sonotecă”. Este vorba de o bancă 
de date care cuprinde 41 de zgomote 
diferite (şuierături, huruituri etc.), gru- 
pate pe familii. 

Toate zgomotele au fost înre- 
gistrate cu ajutorul unui microfon 
situat la nivelul capului şoferului. Defi- 
niţiile date în manuale acestor 


acă 90% din gospodăriile franceze sunt echipate cu o 
Drs de spălat rufe, numai 36% dintre familii 

posedă o maşină de spălat vase. Unul din factorii care 
explică de ce gradul de înzestrare cu asemenea aparate 
electrocasnice nu este mai ridicat îl reprezintă convingerea, 
bine înrădăcinată într-o mare parte a marelui public, că 
maşinile respective ar fi mari consumatoare de energie 
electrică şi de apă. 

Dacă energia electrică este ieftină în Franţa (trei sferturi 
fiind produsă în centrale nuclearo-electrice), costul apei este 
relativ ridicat şi, în orice caz, în creştere. Ca urmare, 
cumpărătorii sunt foarte sensibili mai ales la consumul de 
apă. Or, în ultimii 15 ani, firmele constructoare au depus 
eforturi notabile pentru reducerea acestuia. 

Potrivit Institutului Naţional al Consumului, consumul me- 
diu de apă ce revine la un ciclu-de spălare cu maşina a scă- 
zut, în medie, în acest interval, în Franţa, de la 56 la 20 | (cu 
64%). Ca urmare, spălatul manual al rufelor presupune acum 
un consum de apă mai ridicat decât cel cu maşina de spălat. 

Graţie unei mai bune repartizări a rezistenţelor electrice 
în corpul maşinii şi conceperii unor cicluri de spălat 


“economice”, consumul de energie electrică s-a redus şi el 
considerabil. La toate acestea trebuie adăugată şi economia 
de timp permisă de mecanizarea acestor activităţi casnice, 
un factor care tinde adesea să fie trecut cu vederea. Intr-o 
familie de patru persoane, spălatul manual al vaselor 
consumă săptămânal 6,35 ore, faţă de numai 2,2 ore în 
cazul spălatului vaselor la maşină. 

Pentru a incita constuctorii de frigiderere şi congelatoare 
să diminueze în continuare consumul de energie electrică al 
aparatelor pe care le produc, autorităţile franceze au introdus 
toamna trecută obligaţia de a preciza cât de energofage sunt 
acestea. Ei dispun în acest scop de un indice care merge de 
la A la G, nivelul ultim fiind cel mai ridicat. 

Obligaţia de a înscrie la loc vizibil indicele respectiv s-ar 
putea extinde în timp şi la alte aparate electrocasnice, ca, de 
exemplu, la maşinile de uscat rufe şi de spălat vase. 


Pagină realizată de 
dr. în economie DINU DRAGOMIRESCU, Franţa 

nia se înregistrau peste 6 000 de 

cereri de brevet, numărul acesto- 
ra a scăzut accentuat, până în anul 
1993 ajungându-se la ceva mai mult 
de 1 800 de cereri depuse. Explicaţia 
fenomenului poate fi pusă pe seama 
următoarelor cauze: 

» Cifra de 6 000 de cereri de bre- 
vete este rezultatul unei politici pro- 
movate la vremea respectivă, când 
nu conta “ce brevetăm, ci mai degra- 
bă cât brevetăm”. Se ajunsese la o 
“întrecere socialistă” între întreprin- 
deri în privința numărului de cereri 
depuse. De altfel, peste jumătate din 
ele au fost respinse, dar au fost emi- 
se multe brevete fără nici un efect 
economic. Cunosc cazul unui produs 
electrocasnic românesc care îngloba 
peste 30 de brevete, dar care a zăcut 
în magazine mulţi ani deoarece nu 
prezenta interes pentru cumpărători 
(ionizatorul de aer). 

>. Economia românească se afla 
într-o perioadă de regres accentuat. 

» Legislaţia în privinţa brevetelor 
era încă incertă. 

După anul 1993, numărul brevetelor 
a crescut într-un ritm de 15-17% pe an, 
ajungându-se la un număr de 2 450 de 
cereri pentru anul 1995, cu tendinţe de 


E aţă de anul 1989, când în Româ- 


creştere în continuare. 

Cifra este comparabilă cu numărul 
de cereri depuse de inventatorii auto- 
htoni în unele ţări puternic dezvoltate, 
ca Belgia şi Austria. 

Dar spre deosebire de noi, în 
aceste ţări numărul cererilor depuse 
de străini depăşeşte cu mult numărul 
de cereri depuse de propriii inventa- 
tori, astfel încât numărul lor total este 
de 22 000 - 24 000. Se ajunge astfel 
de la un raport de 7/1 până la 10/1 în 
favoarea “străinilor”, în timp ce la noi 
acesta este de 1/5. 

Explicaţia fenomenului este tot de 
natură economică, pentru că orice 
investitor străin îşi protejează drep- 
turile în acea ţară înainte de a investi. 
Ţara noastră prezintă încă un coefi- 
cient de risc ridicat şi din această 
cauză numărul investitorilor străini 
este scăzut. 

O altă deosebire faţă de ţările 
industrializate o reprezintă raportul 
dintre “invențiile de serviciu” şi “inven- 


ANUNȚ IMPORTANT ! 


Aşa cum anunţam în numărul trecut, Societatea Ştiinţă & Tehnică 


va organiza în toamna acestui an Salonul Ingeniozităţii. Cei care 
doresc să-şi facă publice realizările sau ideile vor găsi în numărul viitor 
reguiamentul de participare. Aşteptăm de la dumneavoastră sugestii 
privind modul de organizare a salonului. 


COMPOZIȚIE ADEZIVĂ DESTINATĂ 


PRODUSELOR STRATIFICATE 


tiile particulare”, care oscilează între 
3/4 şi 1/5 în favoarea primelor, în timp 
ce la noi cererile inventatorilor (per- 
soane fizice) sunt între 65 şi 70% din 
numărul total. 

Explicaţia este tot de natură eco- 
nomică pentru că instituţiile care ar 
trebui să facă cercetări în domeniile 
de vârf nu au puterea financiară 
necesară susţinerii acestor activităţi. 
Deşi noua lege a invențiilor permite 
instituţiilor să angajeze persoane fizi- 
ce pe bază de “contract cu misiune 
inventică”, nu s-a făcut nimic în 
această direcţie. In ţările dezvoltate o 
asemenea practică este curentă, cu 
reflectare directă în numărul de 
brevete de serviciu înregistrate. 

Însă managerii noştri ezită să 
pună în aplicare această lege, gân- 
dindu-se mai degrabă la “Ce o să 
spună lumea?” decât la foloasele pe 
care inventatorii le-ar putea aduce 
instituţiei respective. 

Avantajele acestui mod de lucru 
sunt incontestabile: 

è plata taxelor este suportată de 
instituţie; 

e consultaţia tehnică la depunere 
este realizată de specialişti angajaţi ai 
instituţiei respective; 

e invenţia de serviciu este 
absorbită integral chiar de instituţia 
finanţatoare. 


ION BEZUZ-CITIREAG 


brevet de invenție nr. 110149/95 
Autori: Gheorghe Nica, Mariana Nica, Marchidan Nica. 


BURSA INVENȚIILOR 


formă de plăci şi/sau panouri de grosimi şi forme diferite. 
Avantajele acestui procedeu, comunicate de autori, sunt 
următoarele: 


- tehnologii simple de fabricaţie; 

- productivitate ridicată şi costuri scăzute; 

- rezistență la acţiunea apei, a agenţilor atmosferici şi 
corosivi; . 

- prelucrare uşoară. 


Produsele obținute pot avea configurații complexe, pot 
fi colorate (în întreaga masă sau vopsite) sau placate cu 
folii metalice sau nemetalice. Principalele domenii de 
utilizare a acestor materiale sunt: 


- industria materialelor de construcții; 

- industria mobilei; 

- în tehnica restaurării şi conservării; 

-. industria constructoare de maşini (carcase, cutii, 
elemente imersate în apă etc.) 

- fabricarea de bibelouri, jucării etc. 


CRISTIAN ROMÂN 


Procedeul se referă la o serie de materiale compozite 
stratificate, obținute din deşeuri de materiale vegetale 
celulozice şi anorganice, care sunt turnate (sau presate) în 

Un limbaj pentru legile naturii 


Continuăm prezentarea unor fragmente din CELESTIAL ENCOUNTERS, 
excepţionala carte ce urmează să apară la editura noastră în cursul lunii iulie. Cei care doresc pot 
face precomenzi pe adresa noastră şi, o veste bună, dintre aceştia se vor trage la sorţi cinci 
corespondenţi care vor primi gratuit cartea dorită. 


atematica ne furnizează un 
M limbaj extrem de util în care 

se pot exprima legi fizice, cum 
sunt cele - propuse de Newton - care 
guvernează mişcările corpurilor supuse 
acţiunii gravitaţiei. Trebuie să ne luăm 
totuşi câteva precauţii. De-a lungul 
secolelor, matematicienii şi-au însuşit 
multe cuvinte ale limbajului de toate 
zilele pentru a denumi concepte şi 
obiecte specifice lumii lor. Aceasta ne 
îngreunează misiunea: uneori dăm 
cuvântului sensul lui obişnuit, cu toate 
conotaţiile sale, alteori avem nevoie 
numai de înţelesul său tehnic, “mate- 
matic”. În cartea de faţă vom semnala 
în general o atare întrebuințare a sen- 
sului tehnic, scriind cuvântul sau fraza 
în chestiune cu caractere cursive. 

Una dintre cele mai utile sintagme 
matematice este ecuaţia diferențială. 
Ea constituie o relaţie care leagă 
viteza (rata) de variaţie a variabilelor 
ce descriu starea unui sistem (fizic) 
de valorile curente ale aceloraşi 


variabile. Spre a ilustra acestea, vom 
recurge la un exemplu simplu: o bilă 
care cade. Să presupunem că dăm 
drumul bilei de la o fereastră aflată la 
înălţime, astfel încât să cadă vertical. 
Starea bilei la orice moment pe durata 
căderii poate fi descrisă de două 
variabile: înălţimea sau poziţia sa, h, şi 
viteza sa, v. Aceste mărimi se numesc 
variabile, deoarece valorile lor se 
schimbă pe măsură ce timpul se 
scurge, iar bila cade. Ele sunt inter- 


pretate ca funcții de timp ce iau valorile» 


h(t) şi v(t). Litera t pusă între paranteze 
semnifică faptul că mărimile respective 
depind de timp (notat convenţional cu 
această literă). Diagramele care 
descriu variațiile lunare ale numărului 
de şomeri sau rata dobânzilor 
reprezintă astfel de funcţii de timp. În 
cazul nostru pornim de la premisa 
fundamentală că funcţiile h şi v există 
şi pot fi determinate prin rezolvarea 
unei ecuaţii diferenţiale adecvate, 
după cum vom vedea în continuare. 

Ambele variabile sunt necesare 
pentru determinarea stării bilei. Graţie 
mecanicii newtoniene, ştim că rata de 
variaţie a impulsului bilei este egală 
cu suma forţelor exercitate asupra 
acesteia şi datorate gravitaţiei, 
rezistenţei aerului, vântului şi oricărui 
alt factor care influenţează căderea. 
Impulsul este produsul dintre masă şi 
viteză, dar aici masa rămâne 
constantă, astfel încât putem spune 
că rata de variaţie a vitezei - numită 
acceleraţie - înmulțită cu masa este 
egală cu suma forţelor care 
acţionează asupra bilei. (Aceasta 
constituie baza celebrei ecuaţii din 
fizica elementară: F=ma.) La rândul 
său, viteza nu este altceva decât rata 
de variaţie a poziției. Considerând că 
bila este suficient de grea pentru a 
putea neglija efectele aerului şi 
presupunând că drumul parcurs de 
ea este liber, nu rămâne decât forța 
gravitaţională. Teoria newtoniană a 
gravitaţiei ne spune că în apropierea 
suprafeței Pământului această forță 
este egală cu produsul dintre masa 
bilei, m, şi o constantă, notată con- 
venţional prin g. Avem atunci 
următoarele relaţii: 


rata de variaţie a poziţiei = viteza 
rata de variaţie a impulsului = forța 
gravitaţională 


sau, în notaţiile prescurtate datora- 
te lui Leibniz şi pe care le folosim şi azi, 


dh/dt=v 
d(mv)/dt=-mg 


Prima ecuație reprezintă pur şi 
simplu definiția vitezei, iar cea de-a 
doua este enunţul uneia dintre legile 
newtoniene ale mişcării. Notaţia d/at 
înseamnă “rată de variaţie”. Mai pe 
înţeles, în prima ecuaţie, de exemplu, 
dh/dt reprezintă raportul dintre schim- 
bările (dh) produse în variabila h şi 
timpul t. (Notaţia lui Newton, care 
marchează rata de variaţie printr-un 
punct pus deasupra mărimii 
respective - h, v-, este încă folosită 

în fizică şi în tehnică.) Semnul minus 
în cea de-a doua ecuaţie indică faptul 
că gravitația acţionează de sus în jos, 
în vreme ce înălţimea h şi viteza v 
sunt convenţional măsurate de jos în 
sus. Deoarece masa este constantă 
şi nu variază în timp, ea poate fi de 
fapt simplificată din a doua ecuaţie. 
Aşa cum vom vedea imediat, aceste 
două relaţii determină în mod unic 
funcţiile h şi v, dacă sunt specificate 
valorile h(tg) şi v(tg) ale celor două 
variabile la momentul t, în care bila 
îşi începe drumul. 

Acestea sunt primele şi ultimele 
ecuaţii diferenţiale pe care le scriem 
în acest fel. Datorită noii maniere de 
abordare introduse de Poincaré, 
dispunem de o caracterizare geo- 
metrică minunată a ecuaţiilor, putând 
astfel evita complet formulele. 
Urmărind o bilă care cade, îi putem 
aprecia poziţia şi viteza la un moment 
dat şi am putea prezice clipa 
impactului cu solul. Poziţie, viteză şi 
timp, toate acestea apar amestecate 
în modul nostru de percepere a 
scenei. Spre a le descâlci, vom părăsi 


spaţiul fizic, cel în care are loc căde- . 


rea bilei, pentru a ne muta într-unul 
matematic: spațiul fazelor sau spațiul 
stărilor, în care reprezentăm ecuaţia 
diferenţială care descrie mişcarea. De 
fapt, spaţiul fazelor nu este un spaţiu 
în genul lumii tridimensionale în care 
trăim; el îmbracă doar aparenţa unui 
spaţiu fizic, pentru a reprezenta în 
formă grafică mărimile ce descriu 
starea bilei. Reamintim că starea este 
caracterizată de poziţie, h, şi viteză, 
v, ambele depinzând de timp. Spaţiul 
fazelor separă aceste cantităţi, 
redând traseul urmat de bilă sub 
înfăţişarea unei curbe care descrie 
poziţia şi viteza acesteia în fiecare 
moment. 

În figura 1 axa orizontală indică 
înălțimea, iar cea verticală viteza. Aici 
spaţiul fazelor este reprezentat de 
planul paginii. Vitezele pozitive 
corespund mişcării ascendente a bilei 
(aruncate în sus), iar vitezele negative 
caracterizează căderea bilei spre 
pământ. Săgeţile indică direcţia creş- 
terii timpului. Să presupunem că bila 
este lăsată să cadă din repaus de la o 
înălțime de 20 de metri (punctul a,). 
Ea descrie curba aga, pentru a lovi so- 
lul: (O metri) cu o viteză de -19,81 m/s. 
Lăsată să cadă de la 25 de metri, bila 
parcurge traseul bgb,, aterizând cu o 
viteză egală cu -22,15 m/s. Aruncată 
în sus de pe sol cu aceeaşi viteză 
(+22,15 m/s), ea porneşte din b, şi 
urmează traiectoria b, bo, b, , urcând 
mai întâi până la 25 de metri şi apoi 
coborînd, parcurgând în spaţiul 
fazelor un drum identic cu cel al bilei 


porni 


b, b, b, 


2 


lăsate să cadă de la acea înălțime. 
Figura 1 prezintă într-o singură ima- 
gine toate mişcările posibile ale bilei 
sub forma unei familii de curbe. No- 
ţiunea de familie indică faptul că toate 
curbele derivă din aceeaşi ecuaţie 
diferenţială. 

Aceste curbe din spaţiul fazelor 
sunt parabole, secţiuni conice stu- 
diate de matematicienii Greciei 
antice. Atenţie, ele nu trebuie confun- 
date cu traseele parabolice pe care 
bila le descrie în spaţiul fizic atunci 
când este aruncată sub un unghi 
oarecare. Toate mişcările din spaţiul 
fazelor (fig. 1) corespund bilei ce 
cade vertical sau este aruncată 
vertical în sus şi descrie pe drumul de 
întoarcere aceeaşi rută în spaţiul fizic 
(fig. 2). Spunem că sistemul are un 
grad de libertate deoarece există o 
singură direcţie pe care bila se poate 
mişca şi o singură bilă. Fiecare grad 
de libertate implică două dimensiuni 
în spaţiul fazelor: una pentru poziţie, 
cealaltă pentru viteză. Dacă dorim să 
reprezentăm mişcarea unei bile 
aruncate oblic, avem nevoie de un 
spaţiu al fazelor cu patru dimensiuni - 
două pentru poziţie, verticală şi 
orizontală, şi două pentru compo- 
nentele vitezei, viteza verticală şi 
orizontală - căci acum bila poate evo- 
lua de-a lungul acestora în timp ce 
urcă sau coboară. În cazul acesta 
spunem că sunt două grade de 
libertate. Două bile ar necesita o 
nouă dublare a dimensiunii spaţiului 
fazelor; acum ne trebuie pentru fie- 
care bilă două variabile corespunză- 
toare poziţiei şi alte două pentru 
viteză. În general, atât poziţia, cât şi 
viteza sunt vectori, fiecare având n 
componente; fiecare componentă 
fiind o funcţie de timp care specifică 
mărimea respectivă într-o direcţie 
dată. Nu putem construi (cu uşurinţă) 


imaginile corespunzătoare unui spaţiu 
cu patru sau mai multe dimensiuni, 
dar putem deduce unele dintre 
proprietăţile lor. 

Un scurt răgaz spre a face o 
remarcă: această ecuaţie diferenţială 
este cel mai simplu model posibil 
pentru mişcarea unui obiect aruncat 
sau lăsat să cadă vertical. În acest 
mod, legile lui Newton explică eco- 
nomic şi cu succes celebra (şi 
probabil apocrifa) experienţă prin 
care Galileo lăsa să cadă simultan de 
la înălţimea turnului înclinat din Pisa 
bile de diferite mase, observând că 
toate bilele ating pământul în acelaşi 
timp. Să ne reamintim că masa a dis- 
părut din cea de-a doua ecuaţie de 
mai sus: acceleraţia unui obiect în 
cădere nu depinde de masa acestuia. 
Dar modelul nostru nu include efecte 
“de ordinul al doilea”, cum ar fi rezis- 
tenţa aerului. Ca toate teoriile şi 
modelele, el furnizează o imagine 
idealizată şi simplificată a realităţii. 
Succesele fizicii se datorează în mare 
măsură faptului că oamenii de ştiinţă 
au învăţat cum să ignore informaţia 
irelevantă şi să se concentreze 
asupra esenţialului. Dacă se conside- 
ră necesar, modelul poate fi ameliorat 
prin adăugarea unor efecte supli- 
mentare. De exemplu, pentru a pre- 
zice cu acuratețe mişcarea unei pene 
sau frunze în cădere, ar trebui luate 
în considerare şi forțele datorate 
aerului în care are loc plutirea. 


FLORIN DIACU, Victoria, B.C., 
PHILIP HOLMES, Princeton, N.J. 


În numărul viitor vom continua prezen- 
tarea cărții cu subcapitolul "Modele de 
realitate”. 

Locuim pe planeta Pământ, în Sistemul Solar, în Calea Lactee, adică în Galaxia noastră. 
Dar ce este o galaxie? Mai mult, este ea o galaxie ca oricare alta? 


galaxie este o colecţie de 
O stele, gaz şi praf, ţinute 

împreună datorită gravitaţiei. 
Ea poate conţine milioane sau chiar 
sute de miliarde de stele. Se pare că 
unul din grupurile vecine, Galaxia 
Andromeaa, are cel puţin trei sute de 
miliarde de mase solare. Cu alte 
cuvinte, masa acestei galaxii este de 
aproape trei sute de miliarde de ori mai 
mare decât a Soarelui. Dimensiunile 
galaxiilor variază între câteva sute de 
ani-lumină diametru (un an-lumină fiind 
distanţa parcursă de o rază de lumină 
într-un an cu viteza de aproape 300 000 
km/s, adică circa 10 mii de miliarde de 
kilometri) până la sute de mii sau chiar 
milioane de ani-lumină diametru. 

Cele mai apropiate galaxii de noi 
sunt Marele şi Micul Nor al lui 
Magellan; ele se află la circa 163, 
respectiv 200 de ani-lumină de noi. 
Sunt vizibile doar din emisfera sudică 
a globului. Cea mai apropiată galaxie 
pe care o putem vedea din emisfera 
nordică este Andromeaa. 

Deşi foarte departe, galaxiile au 
început să-şi dezvăluie încetul cu 
încetul misterele. Există însă unele 
care dau, încă din anul 1980, multă 
bătaie de cap astronomilor. Acestea 


sunt galaxiile albastre, descoperite în 
Universul îndepărtat o dată cu folo- 
sirea primelor camere CCD ultrasen- 
sibile. Aceste galaxii pot fi “văzute” 
pretutindeni şi au putut fi numărate 
până acum cel puţin câteva zeci de 
miliarde. Ce sunt ele? Abia utilizarea 
telescopului spaţial HUBBLE ne-a 
putut ajuta să le dezlegăm misterul. 

Palide cum sunt, nu au putut fi 
zărite până de curând prin perdeaua 
înstelată a Căii Lactee. Şi era normal 
să fie aşa, atât timp cât fiecare din ele 
era de un milion sau chiar de o sută 
de milioane de ori mai slabă decât 
steaua cea mai puţin strălucitoare de 
pe cer. 

Şi totuşi, la începutul anilor ‘80, o 
dată cu utilizarea primelor camere 
CCD, cărora nu le poate scăpa nici 
măcar un foton, telescoapele de la 
Cerro Tololo şi de la Kitt Peak le-au 
prins prima “poză”. Cu ajutorul acestor 
camere, sensibilitatea telescoapelor a 
crescut de aproape 100 de ori! 

Astronomul care a reuşit să vadă 
cel mai departe în Univers este Tony 
Tyson. El nu dorea altceva decât să 
pătrundă cât mai adânc în spaţiu cu 
telescopul său de 4 m, cu alte cuvinte 
să se întoarcă cât mai mult în timp 


pentru a veni în sprijinul teoreticienilor 
care imaginează diferite modele cos- 
mologice privind naşterea şi evoluţia 
Universului. 

Ei bine, “fotografiile” sale electroni- 
ce, expuse timp de câteva ore, 
prezentau o boltă cerească acoperită 
cam 15% cu mici pete foarte puţin 
luminoase. Erau, desigur, galaxii, 
deoarece la latitudinea galactică unde 
se aflau (aproape perpendicular pe 
planul Căii Lactee) aproape că nu 
există stele. 

Dar surpriză: imaginile obţinute cu 
camerele electronice montate pe tele- 
scoape arătau prea multe galaxii! 
Timpul a trecut şi observaţiile s-au 
adunat unele după altele pe tot glo- 
bul. Aceeaşi concluzie: Universul la 
mare distanţă, în timp şi în spaţiu, 
prezintă prea multe galaxii faţă de 
Universul actual, de 4 sau chiar de 10 
ori mai multe. Şi încă ceva: toate 
galaxiile erau... albastre. 

De unde această populaţie atât de 
ciudată? Este oare vorba de galaxii 
pitice, puţin luminoase, aflate aproa- 
pe de noi, sau, dimpotrivă, de galaxii 
uriaşe, foarte luminoase şi foarte 
îndepărtate? De unde vin ele şi cum 
au dispărut? 

S-a ajuns să se pună chiar la 
îndoială interpretarea datelor de 
observaţie şi să se caute o soluţie 
locală acestor galaxii, de magnitudini 
de la 23 la 29. Paradoxal sau nu, 
unele regiuni ale Universului înde- 
părtat sunt mai bine cunoscute decât 
cele apropiate. 

Nu era însă nici o greşeală. S-a 
constatat chiar că nici nu observasem 
câte galaxii albastre se află chiar 
lângă noi. Într-adevăr, abia acum s-au 
putut detecta unele obiecte cereşti, 
ca galaxiile pitice, puţin strălucitoare. 
Şi totuşi, numărul galaxiilor albastre 
descoperite la periferia cosmosului 
era suprinzător de mare. Pentru a 
merge mai departe, a trebuit să 
renunțăm la calculele statistice privind 
repartiţia galaxiilor pe suprafaţa cerului 
şi să pătrundem în adâncurile sale, în 
cea de-a treia dimensiune, 

măsurându-le spectrul care ne permite 
accesul la luminozitatea şi dimensiu- 
nea lor reală. Această sarcină şi-au 
asumat-o astronomii de la Mauna Kea, 
folosind telescopul de 3,6 m. Astfel, 
sondajul echipei franceze a pus în 
evidenţă prezenţa unui număr imens 
de galaxii albastre, situate între 2 şi 
10 miliarde de ani-lumină depărtare 
de noi. Fiind stabilită distanţa, 
rămânea doar să le mai identificăm şi 
orice mister era astfel înlăturat. 

Cine era mai îndreptăţit să facă aşa 
ceva decât telescopul spaţial HUBBLE 
(HST)? El a fost îndreptat spre o zonă 
lipsită de stele în Constelaţia Hercule. 
Inevitabilul s-a produs: puzderie de 
galaxii! Într-un câmp de numai 2' x 2' al 
camerei americane WFPC2 (un câmp 
asemănător cu cel vizat de un ac de 
gămălie aflat la capătul unui braţ întins) 
se aflau... 850 de galaxii! Dacă le-am 
putea vedea cu ochiul liber, ele ar cores- 
punde la circa 600 000 de galaxii pe un 
grad pătrat, adică 800 de milioane doar 
în Constelaţia Hercule! Adică un văl 
albăstrui pe bolta cerească... 

Echipa americană condusă de 
Driver a cercetat galaxie cu galaxie şi 
le-a comparat cu “microcosmosul” 
nostru, adică cu regiunea ce ne 
înconjoară până la câteva sute de 
milioane de ani-lumină. Or, dacă în 
acest spaţiu există cam 45% galaxii 
eliptice, 50% spirale şi 5% neregu- 
late, Universul îndepărtat prezintă o 
cu totul altă imagine: 15% sunt elip- 
tice, 35% spirale şi... 50% neregulate, 
toate... albastre! Şi asta cam între 5 şi 
10 miliarde de ani-lumină de noi. 

lată deci identificate misterioasele 
galaxii îndepărtate: în realitate, este 
vorba de o nouă clasă de galaxii. De 
pe Pământ ele apar ca nişte obiecte 
cereşti cu magnitudinea între 23 şi 29 
şi nu măsoară mai mult de 1”. Doar 
HST poate distinge detalii pe suprafața 
lor minusculă. 

Dar ce sunt ele în realitate? Sunt 
astre cu foarte mare luminozitate 
intrinsecă. Magnitudinea lor absolută 
de -20 la -21 le face la fel de stăluci- 
toare ca propria noastră Galaxie sau 
ca Andromeda. Strălucirea, culoarea 
şi proprietăţile lor spectrale dovedesc 
că ele au cunoscut (este vorba doar 
de 5 sau 10 miliarde de ani în urmă) 
naşteri violente de stele. Deşi situate 
atât de departe, deşi HST este extra- 
ordinar, totuşi e greu să ne spunem 
părerea asupra morfologiei lor. Unele 
par a fi galaxii spirale foarte defor- 
mate, cu braţe neobişnuit de străluci- 
toare, presărate cu pete albastre, 
foarte luminoase. 

30% din galaxiile albastre s-au 
ciocnit cu altele, coliziune urmată de 
formarea stelelor, fenomen extrem de 


rar întâlnit azi. Poate că după ce s-au 
epuizat toate ciocnirile, naşterea 
stelelor a devenit şi ea un fenomen 
rar. Poate că tocmai din cauza aces- 
tei fuziuni cu alte galaxii au dispărut 
galaxiile albastre în zilele noastre. 
Unii astronomi cred chiar că 
stelele supergigante au explodat 
după doar câteva milioane de ani. 
Vântul puternic rezultat în urma unei 
asemenea supernove a suflat gazul 
interstelar, astfel că nu s-au mai putut 


Norul lui Magellan 


forma alte generaţii de stele; galaxiile 
au devenit atunci foarte întunecate, 
fiind greu de detectat azi. 

Dacă e aşa, atunci ar trebui să 
detectăm supernove foarte înde- 
părtate; cea mai departe a fost sem- 
nalată la 5-6 miliarde de ani-lumină. 


Dr. MAGDA STAVINSCHI 


HY AKUTAKE 


Cel mai important eveniment astronomic al primăverii acestui an a 
fost, fără îndoială, cometa Hyakutake. Dar, pe lângă spectacolul 
propriu-zis, a fost descoperit un fenomen nemaiintâlnit până acum la 
acesi tip de corpuri cereşti. Hyakutake emite un puternic flux de 


radiaţii X (de o sută de ori mai intens decât îşi imaginau până acum 
specialiştii). Ea este considerată una dintre cele mai importante 
comete ale secolului şi a fost vizibilă pentru pământeni până la 
sfârşitul lunii mai a acestui an. Alt aspect interesant constă în faptul 
că Hyakutake este însoţită de două “fiice” care s-au detaşat din 
corpul central în jurul datei de 21 martie. 

CĂLĂTORIE ÎN TIMP 


JOCURI ȘI 
ÎN EPOCA 


Jucărie egipteană din lemn 
(secolul | sau IV e.n.). 

Este vorba despre un car 
şi un "vizitiu" din lemn. 
Jucăriile pe roți erau la 

fel de variate ca şi cele 

din zilele noas- 

tre; arheologii 


au descoperit P Ps i 
numeroase De-a lungul anilor, descoperirile arheologice au scos 
reprezentări de la iveală păpuşi, căluți de lemn, sunători, yo-yo-uri, 


animale: lei, 
arici, şoricei, 
pisici, porumbei 
etc. 


titirezi, zaruri, mingi, iar specialiştii au putut reconsti- 
tui, cu destulă acuratețe, “magazinele de jucării” ale 
antichităţii. Şi au constatat, cu surpriză, că nimic nu 


ale jocurilor sau relatările autorilor antici ne permit 

să pătrundem în lumea jocurilor practicate de micii 
romani. Aceştia primeau jucării în mai multe ocazii; prin 
tradiţie acestea erau oferite nou-născuţilor, apoi la fiecare 
aniversare, dar şi de Anul Nou. În timpul Saturnaliilor, 
celebrate în luna decembrie, romanii de toate vârstele îşi 
făceau cadouri, iar copiii erau răsfăţaţi cu aceste ocazii nu 
numai de către rudele apropiate, ci şi de către clienţii 


O biectele găsite în morminte, reprezentările figurate 


Păpuşă greacă familiei. Copiii foarte mici se jucau cu sunători, inele 
(secolul IV î.e.n.). metalice de care erau prinse diverse mici obiecte; în afară 
A fost confecţionată de faptul că linişteau micuțul care plângea, ele aveau, ca şi 
din lut ars amuletele suspendate la gâtul acestuia, puterea de a-l feri 

şi este complet articu- de deochi sau de boală. 


lată, membrele fiind 
ataşate de corp cu 
ajutorul unui fir me- 
talic. Această 
“strămoaşă a 


Imediat ce începeau să meargă, copiii primeau cercuri 
de care erau agăţaţi clopoței, dar şi sfârleze, titirezi, popice 
sau yo-yo-uri (această jucărie, cunoscută şi de vechii greci, 
era alcătuită din două discuri legate printr-o bară cilindrică în 


păpuşii Barbie” are în jurul căreia se înfăşura o sfoară). Organizau partide cu 
mâini castaniete; reguli stricte, jucate cu mingi din piele, goale pe dinăuntru 
specialiştii consideră că sau umplute cu păr şi pene. Ca şi adulţii, copiii se jucau în 
este vorba de o mod frecvent cu zaruri sau arşice, dar şi cu pietricele sau 
dansatoare. Săpăturile nuci (Suetonius ne vorbeşte, de exemplu, despre pasiunea 
arheologice au scos la lui Octavianus Augustus pentru acest mod de petrecere a 
lumină numeroase timpului), iar expresia nuces reliquere (a înceta să te mai 

asemenea păpuşi care joci cu nucile) însemna a intra în lumea adulţilor. 
îşi puteau mişca braţele Multe jocuri nu erau altceva decât reproduceri ale 
(neuroplasta, în |. activităţilor adulţilor şi recreau, în mic, universul acestora. 
greacă). Copiii călăreau pe bețe, trăgeau care din lemn, construiau 


căsuțe sau se jucau "de-a procesul”. Celor încă mici li se 
dădeau animale din lemn, metal sau lut ars, pictate în culori 
vii şi prevăzute cu roţi şi cu o sfoară de care puteau fi trase. 
Micilor romani le plăcea să modeleze din firimituri de pâine, 
argilă şi ceară animale sau omuleţi, care apoi devin 
personajele unor scenete comice improvizate. La vârsta 
cititului, primeau litere tăiate din lemn, fildeş sau aluat copt. 

Armele de tot soiul îi încântau, fără îndoială, pe băieţi, 
care se jucau de-a gladiatorii sau de-a soldaţii. De la acelaşi 
istoric roman Suetonius aflăm că al treilea împărat roman, 
Caius lulius Caesar Germanicus (12 - 41; 37 - 41), care şi-a 
petrecut copilăria alături de tatăl său, generalul Germanicus, 
în taberele militare de pe Rin, a primit de la soldaţii de sub 
comanda acestuia un echipament complet de legionar pe 
măsura sa, de unde cognomenul de Caligula (Cizmuliţă), 
care l-a însoţit de-a lungul întregii sale vieţi. 

În ceea ce le priveşte pe fetițe, ele se jucau, bineînţeles, 
cu păpuşile - descoperite de altfel în număr mare în morminte 
- pentru care existau diverse obiecte de îmbrăcăminte, servicii 
de masă, mobilier în miniatură din lemn, teracotă, fildeş şi 
chiar din argint. Astfel ele învaţă, de la o vârstă fragedă, să 
devină soţii şi mame. În ajunul căsătoriei, tinerele din Grecia 
şi Roma antică îşi oferă păpuşile zeilor protectori ai căsătoriei 
şi familiei, renunțând în acest fel, în mod solemn, la copilărie. 
Descoperirile arheologice au scos la lumină o mare varietate 

Car atenian 

(secolul IV sau VI î.e.n.). 
Acest car a aparținut unui băieţel 
din Atena. Copiii greci sau 
romani se jucau cu care trase 
de câini, capre sau de către 
părinții lor, cum o atestă 
frescele ori picturile de pe 
vase. În timpul sărbă- 

torilor religioase se orga- 
nizau curse de care. 

v Sunătoare 
J i Ç AR g E (secolul II sau III e.n.). 


La origine, această 
sunătoare din metal 
era împodobită cu 
mici inele. În acest 
fel producea un 
este nou sub soare, nici măcar în leagăne sau în 

locurile de joacă ale copiilor; cu unele mici deosebiri, 
copiii de astăzi se joacă la fel cum o făceau, cu mai 
multe mii de ani în urmă, în Egipt, la Atena sau la 
Roma, cei din antichitate. 


zgomot de 
plesnitoare care 
permitea 
îndepărtarea 
spiritelor rele de 
leagănul copilului. 
Platon ne spune că 
adevăratul rol, mai 
prozaic, al sunătorii 
era de a-i ocupa pe cei 
mici pentru a nu provoca 
stricăciuni în casă! 


de păpuşi, de la modesta figurină din teracotă până la 
magnificele “domnişoare” din os, fildeş ori abanos, cu 
membre articulate. Ele măsoară în general între 10 şi 20 de 
centimetri şi sunt reprezentate ca femei goale, având, 
modelate sau incizate, sâni, buric şi sex. Sunt îmbrăcate, 
încălţate şi coafate după moda timpului. 

Existau şi jocuri care solicită mintea, cum ar fi cel care 
seamănă cu şahul din zilele noastre: /atrunculi, joc de 
strategie în care pe un eşichier înaintează soldaţi - pioni 
negri şi albi -, dar şi jocuri de abilitate şi hazard: jocul celor 
douăsprezece linii sau al celor douăzeci şi patru de căsuțe, 
destul de asemănător cu jocul de table. 

Ca şi copiii din zilele noastre, micii romani se jucau şi cu 
câinii, păsările şi pisicile din gospodăriile părinţilor. Pe străzi, 
micii năzdrăvani se amuzau prinzând cozi pe spatele 
trecătorilor, cântând ori jucând mima. 


Desigur, jucăriile antice erau confecţionate din alte Păpuşă egipteană 
materiale, iar metodele de fabricaţie difereau de cele din (secolul V î.e.n.). 
zilele noastre, dar ca şi acum, în urmă cu mai multe mii de Păpuşile egiptene 
ani, copiii se jucau cu arşice ori cu care trase de o sfoară erau destul de rudi- 
etc. Asemenea care-jucărie au fost descoperite în Egipt şi mentare, i 

confecționate sim- 


specialiştii sunt de părere că ele au fost utilizate înainte ca 
roata să fi fost folosită masiv de adulţi. Fără îndoială, 
consideră specialiştii, "industria" jucăriilor beneficia de cele 


plu, din scânduri 
de lemn; erau însă 
fardate, iar părul 


mai noi şi mai sofisticate "tehnologii de fabricaţie”... era impletit în cozi 
A fost nevoie să se apeleze la tehnici moderne pentru a împodobite cu 
lămuri anumite enigme. Graţie radiografiei, de exemplu, o bilă mărgele multicolore. 


de lut ars, căreia cercetătorii nu reuşeau să îi găsească o 
întrebuințare, şi-a dezvăluit secretele: ea conţinea mai multe 
bile mici de metal şi era deci o sunătoare ce încântase un 
bebeluş galo-roman! Conform textelor antice, se credea că 
sunătoarea, cu zgomotul său, putea alunga spiritele rele, 
calmându-i pe sugari! În morminte, au fost descoperite 
numeroase obiecte de mici dimensiuni, dar este destul de 
dificil să faci o distincţie între jucării şi amulete. Egiptenii 
puneau uneori alături de sarcofagul defunctului figurine din 


argilă sau lemn - "jucării" plasate într-un cadru reproducînd o Minge egipteană 
scenă din viaţa cotidiană. Din fericire, frescele şi decoraţiile de (epocă timpurie). 
pe vase vin în ajutorul cercetătorilor. Au putut fi identificate, de Fața, 


confecționată din 


exemplu, scene ce descriu lumea copilăriei şi mai ales jocurile nie 
fâşii colorate de 


practicate. Descoperirile arheologice au dezvăluit dublul rol al 


jucăriilor în epoca antică: religios şi ludic; strămoşii noştri Z re este 
încercau să se amuze chiar şi după moarte, mai ales că zeii opa erai 


înşişi consacrau mult timp jocului. 

Astăzi, la fel ca în antichitate, oferim copiilor jucării - în 
zilele noastre ele sunt trenuleţe electrice, maşinuţe sau 
păpuşi Barbie - cu ocazia aniversărilor şi a sărbătorilor 
religioase, la fel cum făceau, cu multe veacuri în urmă, inventarea mingii zeiței 
grecii şi romanii. Jocul înseamnă, pentru noi, ca şi pentru ei, Nausicaa (în Odiseea, 
o ocazie de a scăpa de grijile vieţii de fiecare zi pentru a Homer relatează despre un joc 
pătrunde într-o lume minunată... cu mingea între Nausicaa şi servitoarele 


LIA DECEI sale). 


cunoscut încă din 
cele mai vechi 
timpuri această 
jucărie; ei atribuiau 


o 
D 
D 
9 
Lu 
Z 
2 


IUNIE 1996 


| EXPLORATORI ROMÂNI | ROMÂNI 


Groenlanda (5) 


de la Thule Air Base, tocmai aici unde niciodată nu se 

ştie nimic sigur. Tot satul, cei câţiva oameni, aleargă 
către locul unde va ateriza. Oricum, este o legătură cu 
lumea, un moment deosebit pe care îl imortalizez pe 
peliculă. Mă emoţionează faptul că şi cei care nu au 
treabă cu sosirea elicopterului sunt prezenţi. Aproape 
să-mi dea şi mie lacrimile. Se preiau scrisori şi diverse 
pachete. O eschimoasă chipeşă, aşteptată cu fast, 
coboară regeşte din elicopter. Ceilalţi eschimoşi ne fac cu 
mâna. Le răspundem cu şi mai multă prietenie când 
elicopterul se ridică, lăsând acest cătun în liniştea lui de 
sute de ani. 

Ne hotărîm să mergem spre Granville, situat la nord- 
vest faţă de tabăra noastră. Urma să atingem ţărmul lui la 
660 m altitudine şi să vedem care este situaţia ghețarului 
din fundul fiordului, cel puţin dacă putem să-l fotografiem 
sau să-l abordăm în zilele următoare. Începem drumul pe 
câmpia dintre coasta Mării Mellvile şi masivul muntos, o 
întindere plină de turbă cu miros înţepător, de lacuri acum 
în formare, datorită dezgheţului, şi de forme specifice de 
sol. Această aşa-zisă câmpie, lată de aproape un 
kilometru, care începe cu o serie de terase marine, este 
un ingredient în peisajul polar de la Moriussaqg. Între 
banchiza cu crestele ei de compresie dispuse într-un 
adevărat haos şi muntele cu un mare număr de stânci, 
rezultat al dezagregării, această porţiune de pământ neted 


i es repede din “laborator”, deoarece venea elicopterul 


este un dram de linişte care mă reconfortează. 

Depăşim o vale largă, cu un râu tumultuos, provenit din 
topirea zăpezilor, şi în pantă ieşim la baza masivului propriu- 
zis. Începem urcuşul pieptiş printre o sumedenie de stânci 
de granit, dezagregate de fenomenul de îngheţ-dezgheţ. 

La o uşoară atingere, ele se sfărâmă în mod surprin- 
zător. Filmez o suprafaţă unde stâncile par aşezate de 
mâna omului în interesante cercuri de pietre. Alături, o 
porţiune de prundiş, material marin, relevă fe »tul că marea 
ar fi fost la acest nivel, de circa 90 m altitudir 3. 

Înaintăm, respirând aerul curat polar. Æ em soarele în 
față, trimiţându-ne o pleiadă de raze car creează în jur 
umbre adânci, în timp ce pe nesfârşi € banchiză ais- 
bergurile sunt atinse de o strălucire unică 

Forme din cele mai bizare, presă?: te într-o mare 
defilare spre sud, dau un neastâmpăr gêr iului, pofta de / 
pleca pe drumul lor fabulos. 

Până la Capul Peary ne croim dru 1 prin haos. de 
stânci şi prin zăpada adâncă, de care | u putem f'/siguri. 
Nu ne-a trebuit mult să ajungem la puitttul cel rai înalt 
deasupra fiordului. Locul este cât se pu=te impre- 
sionant, căci de aici putem privi drept în jos, de-a lungul 
unei pante de 600 m. 

Avem panorama fiordului îngheţat, lat de circa 5 km, 
distanţă pe care ochiul o percepe mult comprimată în 
condiţiile nordului, unde cantitatea de praf din atmosferă 
este aproape egală cu zero. 

La vest, vedem ca-n palmă un ghețar care dinspre 
calota Groenlandei se revarsă frumos arcuit spre mare, iar 
în depărtare, prin culoarea roşie - violetă a luminii Soarelui 
la miezul nopții, un grup de trei insule surori le dă colegilor 
iluzia că putem atinge cu privirea insulele Arhipelagului 
artic canadian, situate la peste 200 km. 

Suntem în perioada verii polare, când Soarele rămâne 
permanent deasupra orizontului. La latitudini înalte, con- 
diţiile de lumină sunt deosebite. Lumina reprezintă un fac- 
tor esenţial al mediului natural oriunde pe Pământ. 

După ce depăşim Cercul Polar, perioadele în care 
Soarele se găseşte permanent deasupra orizontului - ziua 
polară - sau sub linia orizontului - noaptea polară - devin 
tot mai lungi, atingând durata de aproximativ jumătate de 
an la pol. Pe lângă condiţiile climatice aspre, întunericul 
hibernal prelungit este cel care descurajează majoritatea 
oamenilor de a ierna în condiţii polare. După cum se ştie 
“vara polară” produce efectul contrar, reprezentând o ţintă 
fascinantă pentru cercetători şi turişti. 

Durata zilei, ca şi a nopţii polare, creşte cu aproximativ 
şase săptămâni dacă ne deplasăm de la 74* la 81*N, 
respectiv cu câte o zi pentru fiecare minut de arc. În plus, 
durata zilei polare este cu aproximativ două săptămâni 
mai lungă decât a nopţii polare. Aceasta se datorează 
faptului că, trecând prin atmosfera terestră, razele solare 
se curbează uşor, făcând posibil să vedem Soarele în timp 
ce, în realitate, el se găseşte puţin sub orizont. 

Călătoria noastră spre Fiordul Granville este mai 
uşoară datorită lipsei zăpezii. Este ştiut faptul că luciul 
zăpezii jenează vederea datorită reflectării razelor solare 
de către suprafaţa zăpezii. 

Este necesar să ai o anumită variaţie spaţială a luminii 
sau un anumit contrast. În ceața arctică, de exemplu, 
luminescenţa poate fi foarte mare, dar datorită lipsei 
contrastului, condiţiile de vizibilitate sunt proaste. Acelaşi 
lucru se întâmplă în cazul aşa-numitei “orbiri albe”, care 
este un fenomen relativ frecvent în regiunile polare. În 
asemenea situaţii, lumina atinge ochiul în măsură 
aproximativ egală din toate direcţiile, datorită reflectărilor 
multiple ale luminii între un strat uniform de nori şi terenul 
acoperit de zăpadă. 

Ştim că lumina este de o importanţă vitală pentru unele 
procese biologice. La plantele şi animalele care trăiesc în 
regiunile polare, aceste procese sunt adaptate la o variaţie 
anuală extremă, între vara lipsită de întuneric şi iarna 
lipsită de lumina diurnă. Din această cauză “ceasul lor 
biologic” este adaptat cu totul altfel decât cel al speciilor 
corespunzătoare de la latitudini mai joase. 

Literatura nu precizează în ce măsură s-a produs o 
adaptare similară la oamenii care au trăit un timp 


îndelungat în Arctica sau cât de însemnată este această 
problemă pentru ființele umane. Oamenii care vin de la 
latitudini mai joase pot reproduce într-o oarecare măsură 
ciclul diurn al luminii cu care sunt obişnuiţi, creând în 
interiorul caselor noaptea artificială, în perioada în care 
dorm vara, şi lumina artificială, pe perioada de activitate 
din timpul iernii. Totuşi această imitație nu poate fi 
perfectă. 

Omul petrece un timp mult mai îndelungat la lumina 
artificială, care este în mod normal mult mai slabă decât 
lumina de zi şi are o distribuţie spectrală total diferită, fiind 
deosebită de lumina la care omul s-a adaptat de-a lungul 
întregii sale evoluţii. 

Cercetările efectuate în ultimii ani arată că lumina 
polară permanentă, cât şi utilizarea luminii artificiale în 
timpul lungii nopţi polare au nu numai consecinţe practice 
şi psihologice, dar pot influenţa fiziologia umană într-o 
măsură nebănuită până în prezent. Continuarea studiilor 
asupra aşa-numitelor efecte extrasenzoriale ale radiaţiei 
optice prezintă un interes deosebit pentru persoanele care 
trăiesc în nord. 

Datorită faptului că Soarele era permanent pe cer, nu 
reuşeam să adormim decât pe la 3 noaptea. Numai când 
veneam dintr-o tură de explorare ne puteam bucura de un 
somn odihnitor. 

Seara am conspectat trei ore din cartea amiralului 
Peary, în casa nepotului lui Matthew Henson, care, alături 
de cei patru eschimoşi şi de Robert Peary, au contribuit la 
începutul secolului la cucerirea Polului Nord pentru Statele 
Unite ale Americii. Casa este dotată cu aparatură audio mai 
bine decât este casa mea la Bucureşti. Pe casetă, Jens, 
unul din fii lui Henson, ascultă muzică din opera Carmen. 

- Îţi place? îl întreb. 

- Da, chiar mult de tot, mai ales porţiunea aceasta. 

Este vorba de aria Toreadorului. Muzica era ascultată 
în linişte, savurată. Familia lui Henson reprezintă însă o 
excepţie în satul fără energie electrică şi nici apă curentă. 
Din totalul caselor, doar câteva sunt locuite de cei 23 de 
eschimoşi, care se încăpăţânează să trăiască pe locurile 
străvechi. 

Pe faţa lor n-am putut vedea regrete şi nici dorinţe 
neîmplinite. Nu mi-a stat la îndemână să fac un bilanţ 
valabil. Printre altele, eschimoşii se ocupă de sculptură în 
piatră şi os, nu pentru a-şi uita dezamăgirile, ci pentru a-şi 
crea iluzii, poate. Poţi vorbi aici de personalitate şi 
caracter, dar nu este o laşitate să vorbeşti despre tristeţe 
şi despre alte aspecte ale vieţii eschimoşilor. 

ENCEFALOPATIILE SPONGIFORME 


nu va fi posibilă legarea acestor 


cazuri de maladia “vacilor nebune”. 


şadar, pe banca de acuzare se 
A află carnea de vită britanică ce 

ar fi periculoasă pentru sănă- 
tatea noastră. Această constatare, 
care a suscitat o furtună economică şi 
politică în Uniunea Europeană, creând, 
în plus, panică în rândul populaţiei, a 
fost făcută în Camera Comunelor, 
miercuri 20 martie 1996. Ea traducea o 
nelinişte exprimată hazardat de 
Robert Will, directorul Unităţii de 
supraveghere a maladiei Creutzfeldt- 
Jacob de la Western General Hospital 
din Edinburgh. Motivele acestei temeri 
trebuiau expuse public în cursul 
Colocviului internaţional privind ence- 
falopatiile spongiforme subacute 
transmisibile, ce avea loc la Paris la 
acea dată. 

A fost justificată această atitudine 
sau nu? Este prea devreme să comen- 
tăm deciziile politice de a fi decimate 
vacile din Marea Britanie şi prea devre- 
me ca să ştim dacă nu cumva multe 
dintre ele erau sănătoase sau dacă o 
astfel de precauţie nu este inutilă. La 
ora actuală nu există nici o probă care 
să demonstreze că o friptură din carne 
de vită ar prezenta vreun pericol pentru 
om. Dar biologii sunt preocupaţi de 
natura precisă a elementului infecțios, 
de felul în care acesta ar putea să trea- 
că de la vacă la om, “străpungând” ast- 
fel bariera interspecifică ce protejează, 
în general, o specie de microorga- 
nisme infecțioase ale unei alte specii. 


O proteină infecțioasă 


Maladia “vacilor nebune” sau ence- 
falopatia spongiformă bovină şi maladia 
Creutzfeldt-Jacob, o afecţiune neu- 
rovegetativă umană foarte rară, sunt 
boli ale sistemului nervos central, nu- 


În ciuda panicii create, nimic 

nu probează, cel puţin pentru moment, 
că există riscul contractării unei maladii 
mortale mâncând o friptură de vită. Totuşi 
criza care stăpâneşte Europa trădează 
nesiguranța specialiştilor confruntaţi cu 

o enigmă biologică şi, de asemenea, teama 
că ne-am putea afla în faţa unei noi forme 

a redutabilei maladii Creutzfelat-yacob. 
Oricum, atât timp cât nu se poate demonstra 
că agentul infecțios care a provocat moartea 
mai multor persoane este de origine bovină, 


mite encefalopatii spongiforme suba- 
cute transmisibile. Vacile atinse îşi 
pierd coordonarea motrice. La om, 
maladia se declanşează, în general, 
după 60 de ani şi se manifestă prin tul- 
burări motorii şi apoi prin demenţă. 
Unele cazuri au o origine genetică (un 
caz din zece), dar majoritatea sunt 
sporadice, fără cauză aparentă. Au 
existat, de asemenea, situaţii în care 
pacienţii au fost contaminaţi în timpul 
intervențiilor medicale, fie prin interme- 
diul instrumentelor chirurgicale, fie prin 
administrarea hormonului de creştere 
extras din hipofize de la pacienţi bol- 
navi (astăzi, hormonul de creştere este 
produs pe cale genetică). 

Se ignoră, în schimb, originea pato- 
logiei ce a atins tinerii britanici de 
numai 29 de ani, decedați în 1994 şi 
1995. Evoluţia bolii a fost extrem de 
rapidă (a variat între 6 luni şi 2 ani). 
Simptomele precoce nu evocau mala- 
dia Creutzfeldt-Jacob. Un alt fapt tulbu- 
rător: în creierul spongios al fiecărei 
victime s-a observat o repartiție spa- 
ţială identică a leziunilor. In plus, la 
microscopul optic apăreau pete, nu- 
mite plăci amiloide, rar întâlnite în 
cazurile sporadice ale acestei maladii, 
dar frecvent observate în kuru, boală 
legată probabil de riturile canibale ale 
unui trib din Papua-Noua Guinee, şi în 
cazurile accidentale în care agentul 
infecțios era introdus de hormonul de 
creştere extras din hipofiză. 

Dacă unii biologi consideră că 
agentul infecțios al encefalopatiilor 
spongiforme este un virus neidentifi- 
cat, majoritatea acceptă ipoteza lui 
Stanley Prusiner, de la Universitatea 
din San Francisco, California, care 
vorbeşte de particule proteice infecţi- 


oase, izolate de el în anul 1982 şi 
denumite “prioni” pentru a deosebi 
această clasă de agenţi infecţioşi de 
virusuri, bacterii, ciuperci sau alţi agenţi 


patogeni cunoscuţi. Puțin după, 
Prusiner confirmă faptul că prionii 
encefalopatiei spongiforme a oii (în 
engleză “scrapie”) conţineau o proteină 
unică: PrP, adică “proteina prionului”. 
Unde se găseau “instrucţiunile” 
genetice ce determină secvenţa în ami- 
noacizi a proteinei prionului? Erau ei 
purtaţi de un segment de DNA, trans- 
mis cu această proteină şi nedectabil 
prin metodele folosite, sau se aflau 
într-o genă localizată pe un cromozom 
celular? Răspusul a venit prin identifi- 
carea, în 1984, a 15 aminoacizi ce 
formează una dintre extremităţile pro- 
teinei prionului. Cunoscând această 
secvenţă, au fost puse la punct sonde 
capabile să repereze, într-o celulă de 
mamifer, o eventuală genă PrP. Şi ast- 
fel Bruno Oesch de la Universitatea din 
Zurich demonstrează că celulele ham- 
sterului conţin efectiv o genă ce codifică 
proteina prionului. Apoi s-a descoperit 
că aceasta este, de asemenea, pre- 
zentă în celulele şoarecilor, în general 
la toate mamiferele studiate, inclusiv 
omul. Mai mult s-a observat că ani- 
malele normale fabrică PrP fără să fie 
bolnave. Observaţia părea contradic- 
torie. Dar dacă această proteină este 
produsă sub două forme: una inofen- 
sivă, iar cealaltă declanşând maladia? 


Două forme 
pentru o proteină 


Unul dintre principalele indicii de 
care dispuneau oamenii de ştiinţă era 
că proteina prionului prezentă în cre- 
ierele infectate rezistă la proteaze, 

enzimele celulare ce degradează pro- 
teinele, lucru inexplicabil. Aşa s-a 
ajuns la concluzia că proteina 
scrapiei este o variantă a proteinei 
normale, ce a fost numită “proteina 
prionului celular” (PrPc), iar forma 
infecțioasă, rezistentă la proteaze, 
“proteina prionului scrapiei” (PrPsc). 
Acest ultim termen desemnează 
astăzi proteinele responsabile de 
toate maladiile care se aseamănă cu 
encefalopatia spongiformă a oii şi 
care ating atât animalele, cât şi omul. 

Care sunt diferenţele între struc- 
tura proteinei normale şi cea a pro- 
teinei mutante? Prima este compusă 
din spirale alfa, regiuni în care sche- 
letul proteic are o răsucire elicoidală. 
Dimpotrivă, proteina patogenă conți- 
ne, pe lângă spirale alfa şi lanţuri 
beta, zone cu scheletul desfăşurat 
(vezi fig. 1). Nu se ştie încă la ce ser- 
vesc proteinele normale ale prionului. 
Ele nu sunt indispensabile. Pentru că 
şoarecii cărora li s-a îndepărtat în 
mod experimental gena prionului 
(şoareci “knock-out”) au continuat să 
trăiască. 

Nimeni nu ştie exact cum deterio- 
rează celulele proteina prionului pato- 
gen. În culturile de neuroni, proteina 
normală se transformă în mutantă, 
care se acumulează în veziculele 
intracelulare, lizozomii. In creier, 
acestea se sparg, creând astfel nişte 
orificii, şi eliberează prionii ce vor ata- 
ca alte celule. Fragmentele rezultate 
din degradarea proteinei patogene se 
acumulează sub formă de plăci. Ele 
reprezintă un indiciu al infecţiei, dar 
nu sunt cele care induc tulburările 
funcţiilor cerebrale; în plus, creierul 
animalelor sau al pacienţilor atinşi de 
maladia cu prioni nu prezintă totdeau- 
na asemenea plăci. 

Ce se mai ştie despre prioni în 
afară de faptul că rezistă “atacului” 
proteazelor, pătrunzând astfel în sto- 


mac, intestin, apoi în sistemul limfatic 
şi “ascunzându-se” în țesuturile lor 
predilecte: creier, măduva spinării, 
cornee? (Savanţii care cercetează 
prionii nu mai consumă creier de mul- 
tă vreme...) Ei sunt insensibili la trata- 
mentele termice şi cu radiaţii, care 
distrug bacteriile şi virusurile. O 
expunere de 24 de ore la o tempe- 
ratură de 160° C nu inactivează total 
agentul scrapiei. Eficiente sunt doar 
tratamentele chimice puternice cu 
sodă, hipoclorit de sodiu, uree... 

Experimental, s-a încercat “spar- 
gerea” barierei interspecifice prin 
ingerarea sau injectarea unei doze 
puternice de extract de creier infectat. 
Astfel, Carleton Gajdusek (Bethesda, 
Maryland), iniţiator al cercetărilor asu- 
pra maladiei kuru, laureat al Premiului 
Nobel pentru fiziologie în 1976, a 
demonstrat că agentul bolii Creutz- 
feldt-Jacob poate să treacă de la om 
la maimuţă. S-a observat acest lucru 
şi în natură: vizoni de crescătorie au 
fost infectați în America de Nord pri- 
mind, probabil, ca hrană organe de 
la vaci bolnave. 


Din erbivore... carnivore 


În ceea ce priveşte maladia “vaci- 
lor nebune”, se crede că agentul 
infecțios a trecut de la oaie la vită. Să 
facem o rapidă trecere în revistă. In 
aprilie 1985 şi februarie 1986 în cire- 
zile britanice nouă vaci erau atinse de 
o hipersensibilitate, apoi de neco- 
ordonare locomotorie. Vinovatul: 
encefalopatia spongiformă bovină. In 
1987, s-au înregistrat în Marea 
Britanie 136 de cazuri; în 1989, 6 955... 
O veritabilă epizootie, care a dus la 
moartea a 160 000 de vaci britanice şi 
a “emigrat” în Europa continentală, 
desigur mai limitat: 204 declarate în 
Elveţia (recordul), 16 în Franţa după 
1991. Este vorba de o epidemie? Nu. 
Deoarece maladia nu este transmisi- 


Prionul scrapiei nu trece la om 8. Prin făina animală obţinută din carne şi organe, 
el a ajuns însă la vacă 8, iar de la aceasta la pisică O şi la alte rumegătoare 8, 
dar nu şi la porc şi pasăre 8. Va "străpunge" bariera intraspecifică 


a omului? 


bilă de la o vacă la alta şi nu se 
observă adesea decât un singur caz 
într-o cireadă de 150 de vaci. Ea nu 
trece - sau deocamdată nu se ştie - 
de la vacă la vițel. 

Cauza se apreciază a fi o intoxicație 
alimentară, provocată, de fapt, de om. 
Într-adevăr, majoritatea vacilor atinse 
aparţin rasei Holstein, selecționată pen- 
tru productivitatea sa. Dar pentru a-şi 
exprima potenţialul, ele trebuie “dopate” 
cu raţii îmbogăţite în energie şi proteine. 
Europa continentală a optat pentru soia 
americană, ca sursă de proteine. 
Britanicii au ales făina animală, obținută 
pe filieră naţională din deşeurile de la 
abator (organe, carne, oase, sânge...), 
din carcase ale animalelor accidentate 
etc. Aceasta conţine 40-60% proteine 
nedigerabile de aparatul digestiv al 
rumegătoarelor. lată cum din ierbivoră, 
ce digeră foarte bine celuloza din iarbă, 
vaca a devenit carnivoră. 

S-a constatat că toate vacile bol- 
nave consumaseră făină animală. Or, 
între 1980 şi 1983, producătorii aces- 
teia au renunţat, din economie, la eta- 
pa de extracţie prin solvent organic şi 
căldură umedă. In lipsa acesteia, agen- 
tul infecțios al oii nu a mai fost distrus, 
trecând în făină. S-a adăugat ulterior 
reciclarea carcaselor vitelor infectate, 
un alt factor de risc. In teorie, începând 
cu 18 iulie 1988 guvernul britanic a 
stopat proteinele rumegătoarelor în 
hrana... rumegătoarelor. Aşadar, apari- 
ţia noilor cazuri ar cam trebui să încete- 
ze. Cu atât mai mult cu cât interzicerea 
făinii apimale a avut un efect pozitiv în 
Marea Britanie. Astfel, maximumul 
înregistrat în 1993, şi anume 37 000 de 
cazuri declarate, s-a diminuat: 26 000 
în 1994 şi sub 20 000 în 1995. Orga- 
nizaţia Mondială a Sănătăţii a reunit în 
aprilie 1995 un comitet de experţi care 
să găsească cele mai bune “practici” 
industriale pentru a proteja consuma- 
torii. Pentru că dacă nu s-ar fi schimbat 
modul de fabricare a făinii animale în 
favoarea creşterii rentabilităţii, poate că 
prionul rămânea cuminte în capul oilor. 

Asistența datorată viitoarei mame pe tot parcursul gestației, 
ca şi al naşterii propriu-zise, necesită asumarea unor importante 
obiective de natură psihologică, lamentabil neglijate încă 
de lumea medicală. 


e recomandă ca, încă de la 
G eepo sarcinii, gravida să 

cunoască unele date esențiale 
despre naştere: cine este medicul şi 
mai ales moaşa care o va asista, în ce 
unitate spitalicească se va desfăşura 
evenimentul, prin ce metodă va naşte, 
dacă soţul are acces în sală, dacă i se 
permite copilului să rămână lângă ea 
după naştere etc. Optimizarea asis- 
tenţei femeii gravide presupune şi 
generalizarea cursurilor de pregătire 
atât în vederea naşterii propriu-zise, 
cât şi pentru însuşirea unor cunoş- 
tinţe indispensabile îndeplinirii rolului 
său matern. 

Atenţia acordată tonusului psiholo- 
gic al viitoarei mame s-a materializat 
într-o serie de tentative, mai mult sau 
mai puţin viabile. Insăşi propunerea 
specialiştilor americani, formulată în ca- 
drul Congresului de pediatrie de la New 
York din 1977, de a readuce naşterea la 
domiciliu evocă o asemenea încercare. 
Mai inspirată se dovedeşte însă înfiin- 
tarea în SUA a unor camere de naştere 
individuale sau semiindividuale, unde 
cuplul respectiv îşi poate crea o atmo- 
sferă comparabilă ca aspect cu cea din 
căminul conjugal, cu menţiunea că 
poate beneficia, totodată, şi de asisten- 
ţa medicală specializată. 

Există astăzi în lume o multitudine 
de metode prin care gravida îşi 
exersează capacitatea de a-şi disci- 
plina trupul şi psihicul pentru ca naş- 
terea să se desfăşoare în condiţii cât 
mai suportabile. Spre exemplificare, 
vom menţiona doar câteva. 

+ Metoda Dick-Read datează 
încă din anul 1940. Nota sa distinc- 
tivă se referă la importanţa pe care o 
acordă educaţiei femeii gestante, care 
este iniţiată în desluşirea mecanismu- 
lui naşterii pentru a şti cum să 
reacționeze cât mai eficient în timpul 
travaliului, ca totul să decurgă cât mai 
puţin traumatizant, atât pentru copil, 
cât şi pentru ea însăşi. Se insistă, de 
asemenea, pe dobândirea de către 
gravidă a unor cunoştinţe indispen- 
sabile în vederea exercitării, în condiţii 
optime, a rolului său matern. Metoda 
postulează şi o serie de exerciţii respi- 
ratorii ce trebuie valorificate în timpul 
naşterii. 

+ Metoaa Lamaze ajută femeia 
să nu se comporte ca o simplă mari- 
onetă a capriciilor fiziologiei umane, 
învestind-o cu un rol activ şi respon- 
sabil pe tot traseul travaliului şi al 
expulsiei. In consecinţă, printr-un 
antrenament liber asumat şi urmărit 
cu sârguinţă şi stoicism, ea îşi 
însuşeşte o serie de tehnici de 
relaxare musculară şi de respiraţie 
care îi vor permite să-şi estompeze 
chinurile provocate de contracţii, dar, 
în acelaşi timp, să-şi domine senti- 
mentele de teamă şi insecuritate. 
Această metodă reclamă în timpul 
naşterii şi prezenţa partenerului, care, 

frecventând el însuşi cursurile de 
iniţiere prenatală, poate ajuta efectiv la 
derularea programului însuşit. 

+ Metoda Bradley deplasează 
accentele dinspre antrenamentul fizic 
către cel psihologic, urmărind rea- 
lizarea unui anumit climat afectiv, 
absolut necesar. Ca urmare, naşterea 
nu mai este privită ca un episod sum- 
bru, dramatic, ci ca o veritabilă săr- 
bătoare în care triumfă coeziunea şi 
spiritul de echipă ce se instituie cu 
această ocazie, nu nurnai între mem- 
brii familiei, ci şi între aceştia şi per- 
sonalul medical. Metoda insistă pe 
necesitatea asanării vieţii afective a 
cuplului de toate asperităţile şi 
dezarmoniile acumulate. 

In plus, femeia este invitată ca în 
timpul travaliului să nu-şi reprime şi cu 
atât mai puţin să nu-şi intelectualizeze 
trăirile, ci să le exprime cât mai liber. In 
paralel, ea este instruită şi în privinţa 
unor norme alimentare rnajore, care tre- 
buie respectate. Ca şi metoda Lamaze, 
şi cea de faţă nu se recomandă femeilor 
care nasc pentru prima oară, deoarece, 
în lipsa unei experienţe de acest gen, 
ele nu ştiu ce fel de responsabilităţi pot 
să-şi asume cu adevărat. 

+ Metoda Leboyera fost lansată 
de autorul ei într-o carte de răsunet 
"Pour une naissance sans violence” 
(Pentru o naştere fără violenţă) din 
anul 1974 şi care s-a bucurat de o 
largă audienţă. Această metodă se 
individualizează prin câteva amănunte 
semnificative. Concret, este vorba de 
uzanţa unor mici strategii, cu efecte 
pozitive neaşteptate. Mai întâi, întregul 
ritual al naşterii se consumă într-o 
lumină difuză, discretă. Imediat după 
expulsie şi înainte de pensarea 
ombilicului, nou-născutul este plasat 
“piele la piele” pe abdomenul matern. 
După un timp, o dată cu secţionarea 
cordonului, copilul este masat cu 
blândeţe, după care i se face prima 
baie şi este înfăşat. 

+ Metoda Ceakovski, a naşterii 
sub apă, a fost iniţiată de autorul ei în 
urmă cu peste un sfert de veac şi 
încearcă să salveze naşterea de perico- 
lul excesului de tehnologizare, redân- 
du-i o parte din contururile ei naturale. 

Filozofia în jurul căreia se bro- 
dează această practică este simplă şi 
tot atât de veche ca şi aspiraţia omu- 
lui de a-şi regăsi pacea şi armonia 
fiinţei în comuniune cu Marele Cos- 
mos. Pentru a beneficia de această 
formulă, gravida trebuie să dobân- 
dească, în prealabil, o serie de abi- 
lităţi (inclusiv să-şi învingă o eventu- 
ală teamă faţă de apă). Naşterea se 
desfăşoară de preferinţă într-un cadru 
natura! (de pildă, în mare), fiind asis- 
tată de câteva persoane apropiate. 
Plasarea femeii în mediul acvatic îi 
atenuează virulenţa durerilor provo- 
cate de contracţii şi îi conferă o mare 
dezinvoltură şi libertate în mişcare, 


ceea ce îi uşurează expulzarea. 

La rândul său, copilul născut în 
asemenea condiţii are parte de un 
mediu postnatal care nu distonează 
evident faţă de cel uterin. Incă înainte 
de tăierea ombilicului, unii dintre nou- 
născuţii respectivi au fost angrenaţi, 
împreună cu mamele lor, la cea dintâi 
lecţie de înot subacvatic. Naturaleţea 
şi abilitatea mişcărilor probate de ei în 
acest dans insolit certifică ideea că 
apa este leagănul vieţii. Exigenţele 
metodei nu se întrerup o dată cu 
încheierea naşterii propriu-zise, deoa- 
rece copiii în cauză vor fi supuşi unui 
program de gimnastică specială, me- 
nită să le dezvolte nu numai vigoarea, 
supleţea şi elasticitatea trupului, ci şi 
robusteţea şi armonia spiritului. 

Umanizarea naşterii poate fi reali- 
zată nu numai prin utilizarea acestor 
metode cu destinaţie expresă, ci şi a 
unora care, deşi au fost concepute 
din cu totul alte motive, pot deservi şi 
acest nobil deziderat (diversele teh- 
nici de respiraţie yogină, controlul 
mintal Silva, sofrologia etc.). Şi poate 
că nu e greşit să afirmăm că, în fond, 
orice metodă de relaxare poate fi utilă 
în optimizarea naşterii. 

Să rezervăm, în continuare, câte- 
va cuvinte sofrologiei. |n esenţă, ea 
urmăreşte obţinerea unei armonii 
depline între trei instanţe majore ale 
umanului: trup, psihic, spirit. Ca 
urmare, trebuie indusă o stare spe- 
cială - cea sofronică (sofroliminală), 
plasată în registru tetha, mai precis 
când encefalograful înregistrează 6 
cicli pe secundă (R. Abrezol, 1988). 
Indiferent dacă sofronizarea individu- 
lui se realizează prin strategii proprii 
acestei discipline sau de “import”, 
ceea ce contează este nu numai 
rularea unor exerciţii de relaxare şi 
respiraţie corectă, ci mai ales accesul 
într-un teritoriu al fiinţei interioare, de 
unde putem iniţia cooperarea cu 
energiile noastre abisale, pentru 
fructificarea lor în cele mai diverse 
ipostaze. Nu trebuie să ne surprindă 
că sofrologia îşi propune să intervină 
în situaţii existenţiale dintre cele mai 
variate: stres, obezitate, teamă, trac, 
insomnie, disfuncţii sexuale, boală, 
moarte şi, desigur, naştere. Concret, 
în legătură cu sarcina şi actul naşterii, 
ca atare, sofrologia reiterează câteva 
exigenţe (R. Abrezol, 1988): 

e Pregătirea gravidei pentru acest 
eveniment să înceapă prin modalităţi 
adecvate încă din primele săptămâni 
de gestație. Astfel, se pune problema 
însuşirii de către aceasta a unor 
tehnici de relaxare şi respiraţie 
corecte, dar şi a artei de a privi 
naşterea din perspectiva unei gândiri 
pozitive. Concret, în timpul unor exer- 
ciţii de relaxare profundă, femeia tre- 
buie să-şi programeze desfăşurarea 
momentului respectiv în cele mai opti- 
miste culori. 


@ Pe toată durata gestaţiei, mama 
să probeze în permanenţă faţă de 
copilul pe care îl poartă un comporta- 
ment tandru şi atent, concretizat în 
mesaje pline de afecţiune, securitate 
şi optimism, la care să se adauge obi- 
ceiul de a audia frecvent partituri 
muzicale de calitate şi de a vorbi cât 
mai mult foetusului. 

e Cât priveşte poziţionarea femeii 
în timpul naşterii propriu-zise, sofrolo- 
gia recomandă “statul pe vine” ca 
fiind varianta optimă deoarece pre- 
siunea suplimentară de care este 
însoţită această variantă sporeşte efi- 
cacitatea contracţiilor, iar copilul 
suferă mai puţin, fiind plonjat mai 
repede în exterior. 

e Având în vedere că primele 
minute de existenţă postnatală sunt 
capitale pentru destinul general al 
copilului respectiv, naşterea trebuie 
să se desfăşoare într-un climat secu- 
rizant şi cât mai ospitalier, cu lumină 


-dulce, odihnitoare şi pe un fond muzi- 


cal discret, dar învăluitor. Nou-născu- 
tul este aşezat imediat după naştere 
în contact direct cu trupul matern, 
fără a-i întrerupe încă legătura prin 
cordonul ombilical. Deoarece proas- 
pătul născut este capabil să recu- 
noască, cu promptitudine, vocile 
părinţilor săi, se recomandă ca în tim- 
pul naşterii să vorbească numai 
aceştia, restul asistenţei rămânând în 
tăcere. Dacă şi tatăl a frecventat 
cursurile pregătitoare ale naşterii, 
alături de partenera sa, el este cel 
care va întrerupe legătura ombilicală 
cu mama, făcându-i prima baie şi 
apoi îmbrăcându-l. 

Ideea fundamentală care se impu- 
ne, parcurgând toate aceste metode, 
este cea a activizării rolului jucat de 
cuplul parental, atât în timpul gestaţiei, 
cât şi al naşterii propriu-zise. Acest pro- 
ces nu diluează cu nimic respon- 
sabilităţile care revin pe această temă 
societăţii şi instituţiilor chemate să pro- 
tejeze naşterea şi viaţa. 

Trăim într-un univers populat de 
procese şi evoluţii mereu mai previ- 
zibile. Totul a devenit planificabil: 
situaţii, alternative, opţiuni. Şi totuşi 
ceva din farmecul acestei lumi ar muri 
definitiv dacă am avea permisiunea 
să planificăm până şi inefabilul. lată 
pentru ce, oricât de extinsă şi bine 
venită ar fi acţiunea de planing fami- 
lial, ar trebui să optăm întotdeauna 
pentru copiii neprogramaţi, adică pen- 
tru acei “copii surpriză” despre care 
vorbea F. Dalto (1994) şi care sunt 
rodul dragostei pur şi simplu, fără nici 


"o rațiune suplimentară şi poate în 


pofida ei. Căci naşterea trebuie să 
rămână ceea ce a fost întotdeauna - 
o celebrare a misterului şi speranţei. 


Conf. dr. ANCA MUNTEANU, 
Universitatea “Politehnica” 
Timişoara 

Exista o genetică a comportamentului? 


aceea conform căreia orice animal 

posedă pe lângă o serie de carac- 
tere morfo-anatomice şi anumite 
tipare (patterns) comportamentale 
tipice speciei, presupune deter- 
minarea genetică a unei importante 
părţi a fenotipurilor comportamentale. 
Implicit apare posibilă o genetică a 
comportamentului, lucru intuit încă 
din 1859 de Charles Darwin care 
scria în “Originea speciilor”: “Când 
sunt încrucişate diferite rase de câini, 
se poate vedea cât de puternică este 
transmiterea ereditară a acestor 
instincte domestice, obişnuinţe şi 
înclinații şi cât de curios se amestecă 
ele. Se ştie, de pildă, că încrucişarea 
cu buldogul a influenţat timp de multe 
generaţii curajul şi încăpăţânarea 
ogarului englez (greyhound); iar o 
încrucişare cu un ogar englez a trans- 
mis unei familii întregi de câini 
ciobăneşti o tendinţă de a vâna 
iepuri. Aceste instincte domestice 
experimentate astfel prin încrucişări 
seamănă cu instinctele naturale, 
care, de asemenea, se amestecă în 
chip curios şi manifestă pentru o 
perioadă îndelungată urmele instinc- 
telor fiecăruia dintre părinţi: de exem- 
plu, Le Roy descrie un câine al cărui 
străbunic a fost lup; câinele manifesta 
o urmă din înrudirea sa sălbatică prin 
faptul că nu venea niciodată în linie 
dreaptă la stăpânul său atunci când 
era chemat”. 

Totuşi, constituirea unei genetici a 
comportamentului a întâmpinat serioa- 
se dificultăţi. In primul rând, din consi- 
derente practice, geneticienii au 
preferat şi preferă încă să utilizeze 
caracterele morfologice ca indicatori 
ai funcţiei genelor. In al doilea rând, 
speciile sau subspeciile care se încru- 
cişează uşor nu se disting calitativ 
prin mişcările lor instinctive, diferen- 
tele observate fiind mai degrabă can- 
titative. Astfel, de exemplu, J.Z. 
Young a constatat la cobai diferenţe 
pronunţate între intensităţile activităţii 
sexuale, diferenţe cărora li se putea 
atribui o determinare genetică prin 
intermediul secreției endocrine. Când 
cobai aparţinând unei linii cu o activi- 
tatea sexuală intensă şi cobai apar- 
ținând unei linii cu o activitate sexuală 
redusă erau castraţi, administrarea de 
androgeni restabilea activitatea sexu- 


4 deea centrală a etologiei, şi anume 


ală, dar numai până la nivelul existent 
înainte de castrare, nivel cores- 
punzător liniei căreia îi aparţineau 
subiecţii. Ceea ce era determinat 
genetic părea a fi deci o anumită 
capacitate de a răspunde la androgeni 
şi această capacitate, nu cantitatea de 
androgeni în sine, regla intensitatea 
activităţii sexuale. Analiza modului de 
transmitere ereditară a acestei capa- 
cităţi nu a dat însă rezultate foarte 
clare tocmai pentru că, aşa cum 
menţionam mai sus, era vorba de 
diferenţe mai mult cantitative decât 
calitative şi deoarece multe caractere 
comportamentale sunt foarte etero- 
gene, având determinări diferite. 
Rezultate mai edificatoare au fost 
obţinute de W.C. Dilger (1962), care 
a încrucişat papagali inseparabili din 
specia Agapornis roseicollis cu papa- 
gali aparţinând speciei A. fischeri, 
respectivele specii transportând 
materialul necesar construirii cuibului 
în două moduri diferite. Acest materi- 
al constă din fâşii de scoarță de 
copac sau, în captivitate, din fâşii de 
hârtie. A. fischeri transportă fâşiile 
una câte una, purtându-le în cioc, în 
timp ce A. roseicollis transportă mai 
multe fâşii o dată, fixate în penele de 
pe spate. Prima generaţie de hibrizi, 
rezultată din încrucişarea celor două 
specii, manifesta un comportament 
intermediar în care se puteau distinge 
tipare motorii aparţinând ambelor 
specii. Astfel hibrizii tăiau fâşiile cu 
ciocul, ca şi părinţii lor, şi, în conti- 


Hibrid (neigienic) 


nuare, făceau eforturi pentru a le 
introduce sub pene, dar, din mai 
multe motive, nu reuşeau. Hibrizii 
efectuau mişcările tipice pentru a 
împinge benzile de hârtie sub pene, 
dar nu le dădeau drumul din cioc. 
După mai multe încercări, ei lăsau în 
cele din urmă fâşiile să cadă şi 
rupeau altele. Adeseori, hibrizii 
făceau aceste mişcări de fixare a 
benzilor de hârtie într-o zonă corpo- 
rală inadecvată, de pildă sub penele 
de pe piept, care sunt însă moi şi nu 
opun suficientă rezistenţă pentru a 
fixa fâşiile introduse. In acest caz, fie 
că mişcările de introducere a materi- 
alului deveneau, prin gradaţii lente, 
mişcări de toaletare a penelor, fie că 
fâşiile erau transportate cu ciocul la 
locul ales pentru cuibărire. Intotdeau- 
na însă comportamentul de transport 
trecea prin cele două etape, exer- 
sarea nereuşind să amelioreze câtuşi 
de puţin succesiunea mişcărilor, ceea 
ce denotă o determinare genetică a 
respectivelor tipare motorii. Din 
păcate, hibrizii din F, au fost sterili şi 
deci nu au mai putut fi folosiţi în 
încrucişări ulterioare. 

Rezultate mai clare se obţin în 
cazul hibridării între subspecii diferite 
ale aceleiaşi specii. Astfel, G. Osche 
(1952) a încrucişat două subspecii 
ale nematodului* Rhabditis inermis: 
R.i. inermis şi R.i. inermoides. Aceas- 
ta din urmă prezintă o mişcare ondu- 
latorie efectuată de partea anterioară 
a corpului, care se ridică deasupra 


Tester (igienic) | 


DDaii X ddîî | 
Număr A : 
indivizi Gameţi Genotip Fenotip 
8 1/4 sau 25% Di x di = DdÎî  Neigienic 
6 1/4 sau 25% Di x di = Ddîî Nu descăpăceşte, 
dar îndepărtează 
„larvele ERA 
9 1/4 sau 25% di x dî =ddÎf Descăpăceşte, dar 
nu îndepărtează 
larvele | 
6 1/4 sau 25% dî x di = ddîî  Igienic | 


Rezultatele experienței lui W. Rothenbuhler privind comportamentul igienic 
şi neigienic al unor populații de albine. 


substratului ca şi cum ar “face semn”, 
mişcare ce conduce la contactul cu 
insecta gazdă. Toate exemplarele din 
generaţia F} prezintă acest comporta- 
ment, mişcarea “face semn” mani- 
festându-se ca un caracter dominant. 
Încrucişarea hibridului cu părintele 
recesiv (la care caracterul respectiv 
nu se manifestă) produce indivizi din- 
tre care unii “fac semn”, iar alţii nu fac, 
ceea ce atestă determinarea genetică 
monofactorială a respectivei mişcări. 
Una dintre cele mai demonstrative 
experienţe de genetică comporta- 
mentală, de aceea şi frecvent citată, 
este cea efectuată de W. Rothen- 
buhler (1964), având ca obiect com- 
portamentul de curăţare a celulelor 
fagurelui la albine. Există un germen, 
Bacillus larvae, care atacă larvele 
albinelor provocându-le moartea. 
Boala încetează rapid în unele colonii 
în care masculii (trântorii) deschid celu- 
lele căpăcite şi îndepărtează larvele 
moarte, motiv pentru care aceste 
grupuri au fost denumite igienice. In 
alte colonii însă, boala se răspândeşte 
repede întrucât masculii nu înde- 
părtează larvele aflate în descom- 
punere, ci se mulţumesc numai să 
abandoneze celulele contaminate, 
aceste grupuri fiind denumite neigie- 
nice. Incrucişându-se albine din cele 
două tipuri de colonii, s-a constatat că 
hibrizii din prima generaţie manifestă în 
totalitate un comportament neigienic. 


Prin urmare, acest tipar comportamen- 
tal este dominant, iar comportamentul 
igienic este recesiv. Când aceşti hibrizi 
au fost reîncrucişaţi cu membri ai 
grupului neigienic, efectuându-se ceea 
ce în genetică se numeşte un test 
cross, s-au obţinut rezultate edifica- 
toare. Din 29 de colonii 6 descăpă- 
ceau celulele şi îndepărtau larvele 
moarte; 8 nu întreprindeau nimic, erau 
deci neigienice; 9 descăpăceau 
celulele, dar nu îndepărtau larvele 
moarte, ci le lăsau în interior; 6 nu 
descăpăceau celulele, dar îndepărtau 
larvele moarte din celulele descăpăcite 
de experimentator. 

Aşadar, în urma acestei încru- 
cişări de testare, patru tipuri de com- 
portament au fost obținute în proporţii 
aproximativ egale şi s-a constatat că 
tiparul comportamental igienic de 
curăţare a celulelor s-a scindat în 
două componente determinate de 
gene diferite: descăpăcirea celulelor 
(d) şi îndepărtarea larvelor moarte (î) 
care trebuie să se asocieze pentru a 
rezulta un comportament eficient de 
curățare. Componentele corespun- 
zătoare ale comportamentului neigi- 
enic sunt nedescăpăcirea celulelor 
(D) şi neîndepărtarea larvelor moarte 
(|). Alelele neigienice se dovedesc a fi 
dominante (DDÎÎ) în timp ce alelele 
igienice sunt recesive (ddîî). 

Concluzia logică a acestei expe- 
rienţe este că există gene care 


determină anumite tipare comporta- 
mentale chiar dacă, pentru moment, nu 
cunoaştem lanţul de reacţii biochimice 
care, în cazul lor, conduce de la geno- 
tip la fenotip. Într-adevăr, genele 
comportamentale din experienţa lui 
Rothenbuhler se conformează principi- 
ului segregării independente a pere- 
chilor de caractere descoperit de Gre- 
gor Mendel în cazul unor caractere 
morfologice. Cum cele patru grupe de 
caractere se prezintă în proporții apro- 
ximativ egale (cca 25%), ereditatea 
tipurilor de comportament de des- 
căpăcire (d) şi de îndepărtare a larvelor 
(î) depinde în fiecare caz de apariţia 
unei gene homozigote recesive. 
Referindu-se la experienţele lui 
W. Rothenbuhler, R. Dawkins admite 
că lanţul cauzal fenogenetic ar putea 
include şi informaţii dobândite. De 
pildă, gena de îndepărtare a căpă- 
celului de ceară ar putea să-şi exer- 
cite acţiunea sa furnizând albinelor 
gustul cerii infectate. Aceste albine ar 
fi putut să resimtă drept agreabilă 
mâncarea căpăcelelor de ceară ce 
acopereau victimele bolii şi astfel să 
înveţe prin condiţionare să repete 
acţiunea. Baza acestui program 
deschis (în accepţia lui E. Mayr) 
rămâne însă genetică. Intr-adevăr, 
există o genă pentru a îndepărta 
ceara, deoarece, toate celelalte 
condiţii rămânând constante, albinele 
ce posedă gena îndepărtează căpă- 
celul de ceară, iar cele care nu o au 
nu-l îndepărtează. Experienţa lui 
Rothenbuhler mai arată că genele 
cooperează în determinarea compor- 
tamentului. Gena ce determină 
îndepărtarea larvelor devine inutilă în 
absenţa genei ce determină descă- 
păcirea. Aceeaşi experienţă dove- 
deşte însă clar că deşi în ceea ce pri- 
veşte determinarea comportamentului 
genele apar ca o unitate cooperantă, 
în calitate de replicatori ele sunt libere 
şi autonome, traversând generaţiile. 
Cercetările de genetică comporta- 
mentală, deşi nu prea numeroase, 
tind să confirme ipoteza lui K. Lorenz 
(1937), conform căreia coordonările 
ereditare de mişcări, cele mai simple 
elemente comportamentale, repre- 
zintă secvenţe preprogramate de con- 
tracţii musculare determinate genetic 
şi exprimate ca un întreg. Ele for- 
mează materialul de lucru atât pentru 
etologia comparată, cât şi pentru 
studiul filogenezei comportamentului. 


Dr. MIHAIL COCIU 


* Clasa nematode include viermii ce au 
corpul cilindric, fusiform sau filiform, 
(nema = fir); multe specii de nematode 
sunt parazite. 

[ e orale combinate, cunoscute în mod obişnuit sub numele de pilule, au apărut în anul 1960 şi de 
atunci sunt cele mai studiate medicamente din lume. Ca urmare a unor relatări din anii 1960 despre o creştere a 
cazurilor de tromboză şi mai târziu despre creşterea riscului apariţiei bolilor cardiovasculare la utilizatoarele pilulei, 
specialiştii au realizat o reducere dramatică a dozei de hormoni folosită în compoziția pilulei. În anii 1980 s-au realizat 
îmbunătăţiri în ceea ce priveşte eficacitatea, acceptabilitatea şi siguranța pilulei, o dată cu introducerea unei noi 
generaţii de progestogeni foarte selectivi. Pilulele de astăzi au formule care le fac să poată fi folosite de marea 
majoritate a femeilor de toate vârstele care caută o formă eficientă, reversibilă de contracepție. 


nticoncepţionalul oral combinat, 
T. în mod obişnuit sub 

numele de pilulă, conține un 
estrogen, de obicei ethinyloestradiol, şi 
un progestogen. De la introducerea sa în 
1960, pilula a cunoscut schimbări 
spectaculoase, atât în ceea ce privește 
dozele de hormoni folosiți, cât şi în ceea 
ce priveşte tipurile acestor hormoni. 
Prima pilulă (Enovid-10) conținea 150 ug 
de mestranol, un precursor al ethi- 
nyloestradiolului, şi 10 mg (10 000 ug!) 
de norethynodrel. Pilulele moderne 
conţin numai 20 - 35 ug de ethinyloes- 
tradiol şi 75 - 250 ug de progestogen 
foarte selectiv. Deşi componentele nu 
sunt comparabile în ceea ce priveşte 
puterea biologică, s-ar putea argumenta 
că pilulele din 1960 conţineau într-o sin- 
gură tabletă mai mulţi hormoni decât 
pilulele de astăzi într-un ciclu complet de 
patru săptămâni. Aceste modificări în 
compoziţia pilulei au contribuit în mod 
semnificativ la mărirea siguranţei aces- 
teia. De fapt, grija pentru siguranţă a 
făcut ca încă de la început pilula să fie 
unul dintre cele mai studiate medica- 
mente din lume. În cele ce urmează vom 
trece în revistă evoluţia pilulei şi cum 
anume a contribuit aceasta la siguranţa 
utilizării formulelor în doza redusă de 
astăzi. 


Epoca dinaintea pilulei 


Deşi biologul american Gregory 
Pincus este considerat de multă lume ca 
“tatăl pilulei”, de fapt fiziologul austriac 
Ludwig Haberland a fost cel care a 
sugerat, încă din 1923, folosirea hor- 
monilor pentru contracepţie (“sterilizarea 
hormonală”). În experimentele sale pe 
iepuri a descoperit că corpus luteum 
avea un efect inhibitor asupra ovulaţiei. 
Atunci când, în 1929, W. Corner şi G. 
Allen au pus în evidenţă extracte din 
progesteronul conţinut în corpus luteus, 
a devenit evident că acest efect inhibitor 
al ovulaţiei se datorează progeste- 
ronului. În 1934, doi oameni de ştiinţă 
germani, Butenand şi Schmidt, au reuşit 
să sintetizeze progesteron. Deoarece în 
acea vreme producerea de progesteron 


era extrem de laborioasă, preţul - un 
gram de progesteron costa 1 000 $ - era 
prohibitiv pentru studiile pe scară mare. 
Un chimist american, Russell Marker, a 
reuşit să sintetizeze în 1942 progesteron 
pe scară largă (din Dioscorea mexicana, 
ulterior din Dioscorea barbados), scă- 
zând preţul la 5 $ per gram şi deschi- 
zând calea pentru utilizarea lui în inves- 
tigaţii şi în clinică. Totuşi, pentru că 
progesteronul era puţin activ administrat 
oral, el trebuia să fie injectat. In 1952, 
Carl Djerassi - de la Syntez - şi Frank 
Colton - de la Searle - au reuşit să sin- 
tetizeze două amestecuri progestoge- 
nice puternic active pe cale orală: nore- 
thisteron, respectiv norethiynodrel, am- 
bele 19-norprogesteni. La începutul 
anilor 1950, Gregory Pincus a făcut 
experienţe folosind progestogeni pentru 
inhibarea ovulaţiei. In 1955 el a prezen- 
tat rezultatele încercărilor sale clinice la a 
V-a Conferinţă internaţională asupra ma- 
ternităţii planificate de la Tokyo şi a su- 
gerat folosirea amestecurilor progestaţio- 
nale în contracepţia orală. In timpul pri- 
melor studii cu (mari doze de) pro- 
gestogeni, s-a observat că anumite loturi 
de norethynodrel ofereau un control mai 
bun al ciclului decât altele. Aceste loturi 
s-au dovedit a fi “contaminate” 
accidental cu mestranol. Îndepărtarea 
mestranolului dădea naştere unei mai 
frecvente stopări a hemoragiei. Des- 
coperirea că adăugând un estrogen pro- 
gestogenului se îmbunătăţeşte controlul 
ciclului a avut drept rezultat folosirea 
combinată a estrogenului şi proges- 
togenului din pilulă. 

In urma experienţelor clinice ale dr. 
Edris Rice-Wray din Puerto Rico şi 
studiilor din Haiti, Mexic şi SUA, US 
Food and Drug Administration a aprobat 
în 1960 folosirea Enovid-10 în scopuri 
contraceptive. Porecla de pilulă a fost 
dată de Aldous Huxley în 1958 în cartea 
sa “Brave New World”. 


Evoluția medicamentului 

“Nici un medicament care este 
farmacologic eficient nu scapă hazar- 
dului. In ceea ce priveşte acţiunea 


terapeutică a medicamentului, 
hazardul poate fi nesemnificativ sau 
poate fi acceptabil.” (Committee on 
Safety of Drugs, 1971) 

Viitorul succes al unui medicament 
este determinat de trei calități intrinseci: 
eficacitate, acceptabilitate şi siguranță. 
Aceste calităţi pot avea o semnificaţie 
diferită pentru fiecare medicament, în 
funcţie de gravitatea bolii pentru care 
este folosit medicamentul şi de calităţile 
altor medicamente deja existente pe 
piaţă. De exemplu, dacă un nou 
medicament împotriva SIDA are o 
eficacitate de 25%, acesta ar putea fi 
acceptabil, luând în considerare alterna- 
tiva. Totuşi, în ceea ce priveşte anti- 
concepţionalele orale, orice eficacitate 
sub 99 - 99,5% este considerată 
inacceptabilă. Calviţia este un efect se- 
cundar acceptat, deşi neplăcut, al 
chimioterapiei, în schimb, ea ar reduce, 
de exemplu, în mod considerabil nivelul 
acceptabilităţii unui anticoncepţional oral. 
Cele două motive mai frecvente pentru 
care femeile renunţă la pilulă sunt 
problemele de hemoragie şi efectele 
secundare. O nouă pilulă trebuie deci să 
ofere un control excelent al ciclului şi să 
nu aibă efecte secundare. 

Deşi în cazul majorităţii medica- 
mentelor există un echilibru între 
avantajele şi riscurile de a prescrie sau 
nu medicamentul respectiv, pilula este 
de obicei prescrisă pentru contracepţie 
unor femei tinere, sănătoase, care nu 
suferă de nici o boală (fertilitatea 
nedorită nu este considerată în general o 
boală). De aceea faptul că iau pilula nu 
trebuie să prezinte nici un risc pentru 
sănătatea lor. 


(Va urma) 
Traducere şi adaptare: 
LIA DECEI 


Articol apărut prin bunăvoința firmei 


Organon 


ricine este profund emoţionat la vederea unei fosile 
(e) sau a impregnării unui sediment cu amprente de 

vegetaţie şi faună relictă ori paşi ai omului preis- 
toric. Muzeele de ştiinţe naturale, rezervaţiile şi parcurile 
naţionale, literatura şi filmele de ficţiune ca “Jurassic Park”, 
mediatizează intens de multe decenii interesul pentru 
“memoria Pământului”. În felul acesta se derulează în fața 
noastră, e drept fragmentar, evoluţia Terrei şi perspectiva 
relativistă asupra lumii. 

În 1991, la Digne (Franţa), cu ocazia primului Simpozion 
internaţional asupra patrimoniului geologic s-a adoptat 
“Declaraţia internaţională a drepturilor memoriei Pământului”, 
la care a aderat şi România. 

În România, aproape 50 de rezervaţii paleontologice, 
având dimensiuni de la 1 la 200 de hectare, conservă locuri şi 
puncte fosilifere de mare valoare ştiinţifică. Astfel, Rezervaţia 
fosiliferă Chiuzbaia (50 hectare), din judeţul Maramureş, este 
cel mai cuprinzător conspect de vegetaţie terţiară de la noi, 
incluzând specii de Quercus, Fagus, Carya, Carpinus, 
Betulus, Acer, Ulmus, Vitis, Liriodendron, Magnolia, Castanea 
etc., dintr-o perioadă când clima ţării noastre era mai caldă. 
Locul fosilifer de la Şviniţa (93,1 hectare), jud. Mehedinți, 
situat în Defileul Dunării, este deţinătorul a 60 de specii de 
amoniţi. Locul fosilifer Carhaga (1,60 hectare), din judeţul 
Braşov, ascunde în sedimentele sale o bogată faună de 
cefalopode. Punctul fosilifer de la Suslăneşti (3,5 hectare), din 
judeţul Argeş, este cunoscut în toată lumea datorită faunei de 
peşti (29 de specii) ce trăiau în marea oligocenă subtropicală. 
Punctul fosilifer Dealul Repedea (5,8 hectare) de lângă laşi îşi 
datorează celebritatea savantului Gr. Cobâlcescu, care l-a 
prezentat în 1861. El conţine cochilii de Cyrena, Limnea, 
Planorbis (forme de apă dulce), peste care se suprapune un 
orizont cu cochilii de Cerithium, Cardium, Solen, Turbo şi 
Venus (forme de apă sărată). O enumerare succintă şi a altor 
locuri de acest gen include: calcarele numulitice de la Albeşti, 
unde pe lângă foraminifere se găsesc brahiopode, 
lamelibranhiate, gasteropode, viermi, crustacee, peşti, alge 
ş.a.; reciful neojurasic de la Topalu; calcarele cu hipuriţi de pe 
valea Crişului şi de la Cisnădioara; calcarele eocene de la 
Turnu Roşu — Porceşti; punctele fosilifere de la Cernegura şi 
Pietricica de lângă Piatra Neamţ şi multe altele, martori tăcuţi, 
multimilenari ai unor altfel de climate şi ecosisteme. 

Impresionat, poporul a inclus în toponimie denumiri 
legate direct de prezenţa fosilelor — Dealul Melcilor din 
Braşov, Dealul cu Melci de la Vidra (judeţul Alba) ş.a. 

Existenţa acestui tezaur patrimonial impune o deosebită 
grijă din partea factorilor decizionali şi a populaţiei, care 
trebuie să-l ocrotească, considerându-l un motiv de mândrie 
naţională. Informarea trebuie realizată prin presă, radio, 
televiziune, poştă (timbre, ştampile, maximafilie, cărţi poştale 
în relief), panouri, pliante, afişe, ghiduri, abţibilduri, insigne, 
artizanat. Fotografii, pictorii, sculptorii şi oamenii de teatru se 
pot implica prin mijloacele specifice — expoziţii, spectacole de 
sunet şi lumină, ce vizează călătorii în timp şi spaţiu etc. 
Artizanatul poate realiza ceramică specifică (farfurii, cești, 
ceainice), bijuterii, ţesături. Informarea contribuie la renta- 
bilizarea economică în favoarea locuitorilor zonei, dar şi 


Meduză fosilizată 


pentru protecţia spaţiului ocrotit. 

Şcoala, muzeul şi rezervaţia pot coopera educativ pentru 
a învăţa, vedea şi obţine informaţia pe viu, deoarece zăcă- 
mântul de fosile este un muzeu în aer liber. Pedagogia în 
şcoala primară are în vedere relaţia om-subsol, descoperind 
şi carierele de extracţie, rocile utilizate la construcţia caselor, 
atelierele de fabricare a cărămizilor, olanelor, cahlelor. Excur- 
siile de 2-5 zile în natură permit o cercetare diferențiată a 
acesteia şi din punctul de vedere al circuitului materiei. Se 
implică astfel contacte cu profesorii de ştiinţe naturale, istorie, 
sport, dar şi cu geologi, arhitecţi, pădurari, botanişti, zoologi, 
fermieri, povestitori şi artizani locali. 

Excursia, ce poate fi organizată de geologi, dezvăluie lu- 
mea mitică a fosilelor, permiţându-se efectuarea de mulaje şi 
fotografii, fără prelevarea originalului, a filmelor video realizate 
de elevi etc. Pedagogia are în vedere şi experienţe cu orbii 
pentru identificări specifice, tactile, olfactive şi gustative. 

Fosilele trebuie văzute în mediul lor natural, în paleoeco- 
sistemul care le-a dat naştere, în legătură cu poporul şi cul- 
tura respective; numai când nu se asigură protecţia “in situ” 
ele sunt duse la muzeu. Pasionaţii colecționari de fosile pot 
cumpăra “pietre surpriză”, prefabricate, în interiorul cărora 
există mulajul unei fosile. Împreună cu piatra se vinde şi un 
text explicativ pentru 7-8 fosile, care se achiziționează pe 
această cale, text ce redă ansamblul paleomediului. Astfel, se 
stimulează curiozitatea, se pot face schimburi şi se contribuie 
la protecţia sitului. 


Dr. SIMONA CONDURĂȚEANU, 
Ministerul Apelor, Pădurilor şi Protecţiei Mediului 

ENIGMELE CIVILIZAȚIEI DACICE 


- Civilizaţiile antice și cel de-al Treilea Val: impact sau "tehnologii avansate” pentru dezvoltarea umană durabilă - 


tt ccelerarea istoriei” înseam- 
nă şi creşterea pe curbe - 


exponenţiale a tragediilor 
lumii moderne, creştere care pune 
destule probleme complicate actualei 
civilizaţii, civilizaţie care duce în spate 
şi tot greul dezvoltării umane de-a 
lungul mileniilor trecute: de la 
serverele din INTERNET la sapa de 
lemn, de la naveta spaţială la carul cu 
boi, de la comunitățile religioase 
deschise până la cele închise, cu 
miza pe sacrificii umane, de la econo- 
mia de piaţă socială până la robia cea 
mai teribilă. 

Pe de altă parte, omul este o ființă 
biologică, iar genele sale nu prea au 
suferit schimbări în ultimii 5 000 de 
ani. Noile tehnologii însă l-au înde- 
părtat tot mai mult de convieţuirea lui 
milenară cu natura; luminile scânteie- 
toare ale celui de-al Treilea Val au 
scos această ființă din mediul rural, 
bine echilibrat calendaristic, şi au 
adunat-o în mari furnicare - megapoli- 
suri în care sindromul Roberto Vacca- 
Umberto Eco (apocalipsul declanşat 
de un colaps tehnologic), în confrun- 
tare cu lumile virtuale cele mai nesă- 
buite, construite pe calculator, este 
flagelul greu de prevăzut şi lecuit. 

Piramidele egiptene, dar şi Babi- 
lonul biblic, câmpurile de forţă spiri- 
tuală ale zeiţei Isis sau poruncile 
moralizatoare ale lui lisus Hristos, 
porunci spuse la vremea lor socie- 
tăţilor iudaice de păstori şi agricultori, 
privirea îndreptată spre orizonturi noi a 
zeului Quetzalcoatl sau cea aruncată 
în sinele pur şi eliberator al lui Buddha, 
versetele vedice sau cele ale lui Ghil- 
gameş, ba chiar şi legendele mitice ale 
papuaşilor sau ale populațiilor din 
jungla africană influenţează în conti- 
nuare omul modern, pătrund rapid pe 
hard-discurile calculatoarelor, sunt 
prelucrate cu viteze luminice şi trans- 
mise oamenilor prin Internet fără nici 
un fel de intermediar. 

Civilizaţiile antice şi cel de-al 
Treilea Val: impact sau dezvoltare 
umană durabilă, iată una din temele 
arzătoare pe care politicienii şi oame- 
nii de ştiinţă moderni sunt obligaţi să 
o discute “multidisciplinar” şi să 
găsească soluţii pentru o lume mai 
bună, chiar soluţii pentru existenţa pe 


mai departe a omului pe Pământ. 

În acest sens experienţa dacilor 
antici care au locuit pe teritoriul 
României până la cucerirea Daciei de 
către Traian, care, cum vom demon- 
stra mai jos, au cunoscut şi “tehno- 
logii avansate” (metalurgie, mortare, 
sisteme de încălzire şi cartografie), 
dar şi principii etico-morale demne de 
lauda unui Platon, Herodot sau lor- 
danes, ar putea fi de un real folos 
unei cercetări fundamentale, multidis- 
ciplinare a rezonanţelor bune şi rele 
care se produc în nodurile de interfe- 
renţă ale câmpului civilizator antic, 
orientat mai ales spre omul rural, şi 
ale celui modern, orientat spre marile 
aglomeraţii umane din megapolisuri. 

În Munţii Orăştiei, într-un cerc cu 
raza de vreo 45 km, arheologii români 
au descoperit “munţi înalţi cu ziduri 
de piatră”, cum spune şi Dio Cassius. 
Cinci ani a luptat cea mai bună ar- 
mată din lume - cea romană -, con- 
dusă de remarcabili politicieni şi 
generali ca împăratul Traian şi viitorul 
împărat Hadrian, ca să cucerească 
aceşti munți. Însă nu asta ne-a pre- 
ocupat pe noi, o echipă de cercetători 
din Republica Moldova, ci răspunsul 
la următoarea întrebare: De ce şi cum 
au trăit dacii pe acele vârfuri de 
munți, astăzi nelocuite, unde iarna e 
cu multă zăpadă şi ține aproape 6 
luni, iar toată vara plouă? 

Nefiind arheologi, ci fizicieni şi 
matematicieni, am pornit cercetarea 
anticilor daci fără lopata arheologică, ci 
cu analiza fizico-chimică ale unor ves- 
tigii ale civilizaţiei dacice: metale, morta- 
re, ziduri şi sanctuare, vestigii pe care 
le-am cules în Munţii Orăştiei începând 
din 1990, imediat ce a fost posibilă tre- 
cerea nestingherită a hotarului dintre 
Republica Moldova şi România. 

Accentuăm că aşa-zisele cetăţi 
dacice sunt construite pe vârfuri greu 
accesibile de munţi. Noi am observat 
că aceste locuri nu sunt vârfuri de 
munţi naturali, înconjurați cu ziduri, ci 
vârfuri de munţi construiți artificial din 
cantităţi uriaşe de lut şi nisip, care nu 
se găseşte în cariere mari prin zonă, 
ci trebuie cumva cernut din roca de 
munte. Doar pentru cetatea regească 
de la Sarmizegetusa Regia au trebuit 
sute de mii de metri cubi de aseme- 


nea materiale - diametrul cercului în 
care încape cetatea şi sanctuarele 
este de vreo 360 m, iar cele 11 terase 
artificiale care o compun au o dife- 
renţă de nivel de peste 70 m. Lutul şi 
nisipul sunt aşezate pe un gradient 
atât de ingenios că ploile abundente 
de iunie nu l-au spălat în două mii de 
ani. Şi astăzi, cum încetează ploaia, 
dispare imediat toată apa, ca suptă de 
un burete. Dar aceste cantităţi uriaşe 
de lut şi nisip au fost construite oare 
numai ca sisteme de drenare a apei? 

Pe aceleaşi vârfuri de munţi 
(Cetăţuia, Blidaru, Prisaca, Vârful lui 
Hulpe, Sarmizegetusa Regia, Feţele 
Albe, Vârtoapele, Piatra Roşie, Bănița 
etc.) s-au adus de la mare depărtare 
(peste 80 km) blocuri de piatră minu- 
nat fasonate, unele din ele cântărind 
până la 5 t, pentru a construi ziduri şi 
sanctuare. Greutățile acestor blocuri, 
poate, nu sunt atât de mari în com- 
paraţie cu cele folosite în antichitate 
la piramide sau la Stonehenge, dar 
cantitatea uriaşă a pietrei folosite, 
soluţiile inginereşti de ridicare a ei pe 
vârfuri abrupte în condiţii meteorolo- 
gice neprielnice pun imperios şi prob- 
lema forţei colosale de muncă care a 
realizat această lucrare, forță despre 
care istoriografia antică, se pare, nu 
ştia nimic. 

Aceeaşi zonă este împânzită de 
mii de terase artificiale, unele mici, 
altele foarte mari, cu orientare spa- 
țială bine gândită, pe care se găseşte 
ceramică dacică. Cel care a călcat pe 
aceste terase vede şi azi cât de per- 
fect orizontal au fost construite pe 
roca tare de munte. 

Aceiaşi oameni au ridicat pe multe 
din aceste terase locuinţe şi practic 
lângă fiecare locuinţă dacică descoperi 
zgură metalică, de ai impresia că dacii 
au fost un popor de metalurgi. In zonă 
s-a mai găsit cea mai mare cantitate de 
fier metalurgic din lume pe metrul 
pătrat de săpătură arheologică. 
Greutatea lupelor metalice, descoperite 
de arheologii clujeni din şcoala aca- 
demicianului Constantin Daicoviciu, 
este de aproximativ 40 kg, atunci când 
pentru acele timpuri era o problemă 
reducerea unei lupe de 20-25 kg. 

Minunea însă o constituie aşa- 
numitele cuie dacice, care n-au rugi- 


~o chviizATi 


nit deloc timp de două mii de ani. Noi 
am cercetat un asemenea cui în labo- 
ratoarele din Chişinău. Sunt făcute 
din a-fier pur, atât de pur că nici urme 
de carbon n-au fost sesizate. Protec- 
ţia contra ruginii o asigurau, se pare, 
atât puritatea extraordinară a fierului, 
dar şi un strat subţire de Fe0O, şi 
FeO, ultimele procedee cunoscute în 
metalurgie, dar în metalurgia moder- 
nă. In acelaşi strat s-au mai depistat 
urmele unor alumosilicaţi, pe care îi 
cercetăm acum în laboratoarele Aca- 
demiei de la Chişinău. Fără să intrăm 
în detalii, ne-am întrebat numai atât: 
n-a trecut oare civilizația modernă pe 
lângă una din cele mai superbe civi- 
lizaţii antice? 

Răspunsuri pozitive am căpătat 
tot prin analize fizico-chimice. Am 
cules de la una din cetăţi, dintr-un zid, 
care, se pare, ascunde o intrare sub- 
terană, câteva bucăţi de mortar antic 
care a rezistat bine intemperiilor timp 
de 2 000 de ani. Mare a fost minunea 
când am obţinut prima spectrogramă. 
Acest mortar nu conţine Ca, a fost 
făcut pe bază de Si şi dopat cu o 
supă superbă de metale: Na, Al, Ti, 
Ni, Mn, Mg, V, Ag şi Cu. 

Dacă acest mortar s-a făcut din 
rocile locale, de ce lipseşte din el 
fierul, care este destul de abundent şi 
în rocile din zonă şi în zgura din jurul 
locuinţelor şi în aşa-numitul “pământ 
roşu”, care umple golurile dintre 
zidurile turnurilor dacice? Cum au 
ajuns în acest mortar Ti, Ni, V, Ag şi 
Cu? Din rocile din jur sau a fost pus 
acolo cu bună ştiinţă? 

O altă problemă importantă: argin- 
tul descoperit de echipa noastră în 
apa ce curge de două mii de ani 
dintr-un izvor de pe terasa a 11-a 
sanctuarelor de la Sarmizegetusa 
Regia. Prezenţa argintului în aceste 
supe metalice ne-a sugerat răspunsul 
la o altă întrebare: de ce pe unele 
plinte ale sanctuarelor dacice viața 
biologică, chiar microbiologică, este 
slab pronunţată? De două mii de ani 
pe unele calcare dacice nu creşte nici 
muşchi, nici microfloră? Cine “con- 
sumă” carbonul necesar creşterii 
populațiilor biologice pe aceste pietre 
în zone cu mare umiditate? 

Am cercetat mostre de praf de pe 
plintele sanctuarelor cu metode fizice, 
dar şi biologice. Cunoaştem com- 
poziția acestor structuri de la 
suprafaţa plintelor: Ca, Na, Mg, Si, 
Fe, Al, Ti, Mn. Prezenţa Fe pe aceste 
calcare pune şi mai multe semne de 
întrebare în legătură cu mortarul 
dacic, mai ales în lumina rezultatelor 
obţinute prin cercetarea microbiolo- 
gică: s-au detectat puţine bacterii, 
care se dezvoltau şi ele slab, popu- 


larea acestor prafuri cu alte bacterii, 
cobaii de laborator au arătat acelaşi 
lucru, experimentat de altfel şi pe 
mortare: populaţiile de bacterii nu se 
dezvoltă pe unele calcare dacice. Şi 
în acelaşi timp, pe alte pietre, de pildă 
pe cele ale Căii Sacre, viaţa microbio- 
logică este atât de activă că vara ele 
se transformă în patinoar... 

O nouă metalurgie? O nouă 
industrie a construcţiilor? Protejau 
oare dacii unele construcţii cu metode 
“biologice”? Ce mâncau aceşti 
oameni minunaţi? Cu ce se îmbră- 
cau? Cum se încălzeau în zona rece 
şi umedă a Munţilor Orăştiei? 

Minunile însă nu s-au terminat 
aici. Încercând să descifrăm taina 
sanctuarelor dacice, mult mai sofisti- 
cate şi mai mari decât vestitul Stone- 
henge, am pus pe calculator tot sis- 
temul de cercuri şi patrulatere de la 
Sarmizegetusa Regia. Acum putem 
demonstra matematic că dacii cunoş- 
teau nu numai teorema lui Thales şi a 
lui Pitagora, ci şi numărul transcen- 
dent n. Dar noi am mai observat că 
numărul pietrelor care înconjoară 
Marele Sanctuar Rotund (MSR), 104, 
coincide cu numărul pietrelor, toate 
bine fasonate, care înconjoară monu- 
mentul de la Adamclisi. Dar tot 104 
ani numără şi cel mai perfect calen- 
dar antic, cel al mayaşilor. Am mode- 
lat şi această situaţie pe calculator... 

Calendarul dacic, citit de pe 
pietrele cercurilor MSR, dă o perfec- 
ţiune a timpului nemaiîntâlnită la ora 
actuală la nici o civilizaţie antică. Mai 
mult decât atât, modelul matematic 
folosit la construcţia sanctuarelor de 
la Sarmizegetusa Regia coincide cu 
cel pus la baza monumentului de la 
Adamclisi. Acest model foloseşte ca 
dimensiune principală lungimea de 
43,2 m. Dar exact aceeaşi dimen- 
siune o are şi Panteonul împăratului 
Hadrian din Roma, construit imediat 
după cucerirea Daciei, unica con- 
strucţie antică ce s-a păstrat integral, 
deşi are o cupolă imensă de 43,2 m. 
Ba şi veacul lui Vişnu, conform 
Vedelor, este 432x101! ani. Şi cosmo- 
sul construit de Platon în dialogul 
“Timaios” şi dimensiunile Arcei lui 
Noe ne trimit tot la 432. 

Atâta avem de spus astăzi despre 
daci, poate un popor, poate o 
Academie de iniţiaţi, care a adunat 
nenumărate cunoştinţe antice aici, pe 
teritoriul României moderne, în munții 
marcați cu ziduri din Carpaţii Orăştiei. 
Părerea noastră este că Zamolxis, 
marele zeu al dacilor, înseamnă mai 
repede CUNOAŞTERE, aşa cum 
Vedele înseamnă cunoaştere. Păre- 
rea noastră este că civilizațiile antice 
ne transmit încă destule mesaje 


“bune” pe care omul modern nu vrea 
principial să le recepţioneze. 

Nu ştim dacă a-fierul pur, despre 
care v-am vorbit mai sus, l-au fabricat 
dacii sau el a fost utilizat din fierul pur 
al vreunui meteorit. Nu ştim nici cât de 
importante vor fi pentru omul modern 
şi soarta lui viitoare misterioasele 
mortare antice dacice, fabricate din 
“supe metalice” atât de superbe. Nu 
ştim de ce Platon, în dialogul 
“Harmides”, vorbeşte despre daci, prin 
gura lui Socrate, ca despre cei mai 
buni medici ai antichităţii. Nu ştim de 
ce lordanes ni-i arată ca mari mate- 
maticieni, cunoscători chiar şi ai pro- 
porţiei dimensiunilor Soare-Pământ. 
Nu ştim de ce Strabon vorbeşte 
despre Deceneu ca despre un preot 
dac care a umblat prin lumea antică şi 
a adunat cunoştinţe. Nu ştim de ce 
Herodot susține că Zamolxis a fost rob 
la Pitagora. Nu ştim de ce părintele 
istoriei mai spune că “dacii erau cei 
mai drepţi şi mai viteji dintre traci”. Nu 
ştim de ce Vergiliu ne descrie la un 
moment dat o Romă care bâzâia ca 
un stup: “Ce-ai mai aflat despre daci?”. 

Ştim că există în România, în 
zona Orăştiei, minunate creste de 
munţi, însemnate cu ziduri, care se 
înscriu într-o geometrie topografică 
perfectă, deşi sunt întinse pe un 
spaţiu foarte mare şi greu accesibil, 
ştim că dacii cunoşteau o metalurgie 
dezvoltată, poate cea mai dezvoltată 
din antichitate, ştim că există mortare 
dacice, cu o compoziţie diferită de 
cele moderne, ştim că dacii au fost 
poate unica civilizaţie de pe Pământ 
care n-a folosit în monedă sau 
podoabe aurul (deşi Traian a adus 
din Dacia cantităţi uriaşe de aur), ştim 
că dacii cunoşteau calendarul cosmic 
al Vedelor... Şi mai ştim că ei ştiau de 
existența cosmosului şi de faptul că 
omul este o mică parte din trupul lui, 
că cosmosul se consumă pe sine 
însuşi cuantificat şi ireversibil, vorba 
lui Platon, şi acest consum de fapt 
este timpul, entropia, fiindcă unicul 
timp fără entropie a fost creaţia, big- 
bang-ul... Şi mai ştim de la daci, dar 
şi de la Solomon, că înmulţirea 
nesăbuită a ştiinţelor înmulţeşte 
tragediile omului şi atunci segmentul 
modern al dezvoltării umane, injectat 
intens cu noile tehnologii, poate 
înmulţi, şi înmulțeşte deja, progresiv, 
violenţa şi durerile şi astfel viitorul 
omului pe Pământ devine incert. 


Acad. SERGIU RĂDĂUȚANU, 
Academia de Ştiinţe a 
Moldovei, 

ANDREI VARTIC, 
preşedintele Fundaţiei 
Culturale “Basarabia” 

ANTIVIRUS 


Firma GeCAD, dealer autorizat pentru Microsoft şi 
Autodesk, a prezentat ultima versiune a primului pro- | 
m antivirus românesc - RAV4. Această versiune | 


ține multe îmbunătăţiri faţă de versiunile anterioare, 


noutăţi şi soluţii de ultimă oră în domeniu, astfel încât 
dispare necesitatea de a folosi şi alte programe antivirus 
pentru o tratare corectă şi completă a problemei 
virusurilor. Dintre noutăţile mai importante enumerăm: 


pos 


ibilitatea selectării limbii de dialog (română, engleză; 


germana şi franceza sunt în curs de introducere), deza- 
samblor intern, view-ere HEXA şi ASCII interne, mod de 
colectare a fişierelor suspecte pentru analizarea lor etc. 
Principalele metode de detecție sunt: 


2. 


metode standard de detecție a virusurilor prin 
semnături; 


metode rapide de detecție a secvenţelor de cod, cu 
CRC-uri; 


algoritmi de detecție specializaţi, folosiţi pentru 
unele virusuri polimorfice (v2p6 sau SMEG); 


boot string patcher, metodă valabilă încă de la ver- 
siunea RAV3, păstrată datorită eficienţei sale; 


analizator euristic pentru virusurile de boot: găseşte 
virusuri de tip mutant (de exemplu, V-SIGN) sau 
noi virusuri de boot; la această clasă se poate 
spune că RAV4 este cel mai performant, detectând 
aproape orice virus de boot cunoscut sau necunos- 
cut, cu posibilităţi de eliminare chiar cu virusul activ 
în memorie; 


analizator euristic pentru fişiere - modul în care 
caută secvenţe de cod suspecte în fişiere; acesta 
reprezintă mai mult decât un simplu “detector de 
virusuri”, fiind capabil să detecteze programele 
care conţin module cu posibilităţi de compromitere 
a funcţionării sistemului sau de distrugere a datelor; 


teste pentru fişierele NewExe: detectează virusurile 
care infectează fişierele WINDOWS sau OS/2; 


teste cu capcane: detectează virusurile, utilizând 
“fişiere capcană” ce sunt executate pentru a 
“prinde” virusurile; când un virus este prezent în 
sistem, acesta nu ştie că fişierul executat este o 
“capcană” şi îl infectează; RAV4 detectează imedi- 
at acest lucru şi informează utilizatorul; 


teste anti-stealth: sunt folosite pentru a detecta 
virusuri stealth; 


testele de memorie: RAV4 găsesc virusurile din 
memorie prin metode multiple care detectează 
secvențele de cod suspecte (furnizează informaţii 
despre structura blocurilor de memorie a zonei TPA 
etc.). 


RAV4 detectează peste 3 000 de virusuri informatice 


dintre care aproximativ 50 sunt româneşti, iar datorită 
mecanismelor de detecție cu metode euristice, care îi 
permit detectarea de virusuri necunoscute şi a noilor 
versiuni ale unor virusuri cunoscute, numărul de virusuri 


detectate este mult mai mare. 


1500 LEL 


revistă lunară 

în contact direct 

cu piaţa românească de 
tehnică de calcul şi software 


TFF 
ket 


“Nu este greu de observat că dinamica informaticii pe 
plan mondial a ajuns la un nivel fantastic, greu de descris 
prin caracterizări generale. La intervale scurte de timp 
apar noutăți tehnologice pentru care, dacă nu ai o docu- 
mentaţie bine pusă la punct, rişti o discuție «cu subiect la 
distanţă». Cum ajung acestea la noi este o altă discuţie. 
Mare parte sunt datorate presiunii externe care ne obligă 
să ţinem pasul dar, din păcate, aproape numai cu achiziţia 
(şi aceasta condiţionată de puterea de absorbţie a pieţei 
româneşti) şi foarte rar cu creaţia.” 

O soluţie o constituie noua revistă de informatică (din 
al cărui editorial am luat citatul de mai sus). PC Market 
oferă informaţii la zi despre preţurile practicate în România 
la hardware, dar şi la software, cât şi firmele care comer- 
cializează aceste produse, astfel încât cumpărătorul să se 
poată decide de unde va cumpăra un nou produs după 
parcurgerea revistei. Nu lipsesc nici prezentările de pro- 
duse noi apărute pe piaţă, pentru că un preţ nu spune 
nimic dacă nu este însoțit şi de o informare completă şi 
corectă despre caracteristicile tehnice şi performanţele 
produsului pe care dorim să-l cumpărăm. 

Dintre rubricile prezente în primul număr amintim: 


e Selecţie din ofertele de sisteme de calcul, periferice, 
subansambluri, componente. 


e Sharware. 
@ Cărţi şi reviste din domeniul informaticii. 


e Încercaţi-vă cunoştinţele rezolvând... teste PASCAL - 
concurs cu premii destinat elevilor. 


@ Prezentare de produse - Salient, UPS-uri, microproce- 
sorul 18051, discuri amovibile de mare capacitate. 


@ Se poate trece de parola din CMOS? 


| INFORMATICĂ | 


NOUTĂŢI MACINTOSH 


Reprezentanţa firmei Apple Computer în România, IRIS, 
în calitate de cosponsor al unui program pentru acordarea 
de donaţii, studiază posibilitatea oferirii unei donaţii de 
echipamente Apple către instituţii de învățământ, 
echipamente ce vor putea demonstra în cel mai eficient 
mod integrarea totală a acestora în activităţile curente. 
Primele domenii alese pentru a fi sponsorizate sunt 
multimedia şi Internet, domenii în care Apple se bucură de 
un mare succes. 


Va fi donat un laborator multimedia/Internet complet 
utilat, care va include puternicele calculatoare bazate pe 
tehnologia Power, Apple Macintosh Performa cu unităţi CD- 
ROM, interfeţe video-in pentru înregistrările video, interfeţe 
MPEG şi TV Tuner, accesorii de reţea şi o imprimantă 
AppleLaserWriter. 


Laboratorul va fi însoţit de o cantitate importantă de 
software, cum ar fi versiunea românească a bine 
cunoscutului ClarisWorks, care include 6 aplicaţii (lucrul cu 
text, desene, pictură, tabele de calcul, grafice, comunicaţii). 
De asemenea, vor fi donate 60 de CD-ROM-uri multimedia 
cu un conţinut variat şi software pentru conectarea la 
Internet. Instituţiile selectate vor primi acces gratuit la 
Internet prin intermediul Fundaţiei Soros. 


Valoarea laboratorului este estimată între 25 000 şi 
30 000 $, aceasta reprezentând începutul unei donaţii de 
50 000 $. Proiectele destinate pentru a primi sumele rămase 
vor fi anunţate ulterior. 


Este pentru prima oară când România este inclusă în 
donațiile destinate comunităţilor Apple, iar IRIS SA, 
iniţiatoarea acestei iniţiative, va face toate eforturile 
necesare pentru ca România să poată beneficia în fiecare 
an de câte un proiect subvenţionat de Apple Computer. 


SCOR - JOCURI VIDEO 


Ţinând cont că toate revistele de pe lumea aceasta au alt mod de 
punctare, de evaluare pentru jocuri, ne-am gândit că ar fi mai bine să vă 
prezentăm şi modul în care noi judecăm jocurile, pentru a explica ce 


reprezintă un 80% sau 55%. 


D între O% şi 39%: un joc foarte slab executat. Are, probabil, sub o dis- 
chetă, grafică demnă de anii 1600 şi un sunet care solicită rău de tot PC 


Speaker-ul. 


între 40% şi 60%.: dacă ați făcut greşeala să-l luați, puteți să-l jucaţi 
înainte de a-l arunca. Chiar dacă nu se remarcă negativ, nu are nimic 


care să-l evidențieze. 


Între 61% şi i7 0%: ogi pasionat de acest tip de joc? Atunci îl poti lua. 


Dacă nu, evită-l. 


Între 71%. şi 80%: joc bine oaia care ar fi putut căpăta un scor. 
mult mai mare dacă nu ar fi avut un mare minus la un anumit capitol - 
grafică prea slabă sau sunet prost realizat. 


Între 81% şi 90%. foarte bine executat, un joc care merită paint şi 


jucat până la epuizare. 


între 91% şi 100%. identic cu cel de mai sus, doar că aduce î în Pie. 


un element inovator pentru jocurile E 


Împreună cu Cinebase, lider mondial în domeniul apli- 
cațiilor de administrare a resurselor pentru studiourile de 
film şi facilități postproducție, Apple doreşte să ofere stu- 
diourilor metode mai intuitive şi mai uşor de folosit pentru 
administrarea conţinutului film şi video: plecând din faza de 
concept iniţial, trecând apoi prin acelea de producţie şi dis- 
tribuţie, până la arhivare şi refolosire. Firme importante, 
cum ar fi Warner Brothers Animation, Discovery Online şi 
altele, au început deja implementarea acestor tehnologii. 

Apple şi Associated Press (AP) vor dezvolta împreună 
soluţii integrate privind sistemele computerizate NewsRoom: 
automatizarea colectării, prelucrării şi difuzării ştirilor (foru- 
muri electronice care privesc piaţa ştirilor). Primele produse 
AP având la bază MacOS vor fi disponibile spre sfârşitul 
anului, ele fiind în curs de'testare la BBC. Folosind sistemele 
NewsRoom în cadrul staţiilor de emisie şi având reţele în 
întrega lume, procesul de culegere a ştirilor este acum la 
îndemâna reporterilor şi editorilor: ştiri preluate din reţea, 
arhive video şi audio, rapoarte Internet care pot fi folosite 
pentru a alcătui comunicate ce vor fi difuzate la posturile TV 
sau radio etc. Modul de lucru interactiv dă flexibilitate în 
alcătuirea şi modificarea comunicatelor, ele putând fi actua- 
lizate chiar şi în timpul difuzării. 


DICȚIONAR 


Societatea Română de Informa- 
tică (SocRominfo) a preluat iniţiativa 
elaborării unui dicţionar explicativ de 
termeni informatici. Astfel ea devine 
iniţiatoarea principală, asigurând 
cadrul organizatoric şi legal pentru 
realizarea acestei lucrări ample de 
importanţă naţională, atât de nece- 
sară astăzi tuturor specialiştilor şi 
utilizatorilor informaticii. 

SocRomlnfo, condusă de prof. dr. 
docent Solomon Marcus, reprezintă o 
asociaţie ştiinţifică al cărei scop este 
promovarea ştiinţei calculatoarelor, a- 
metodelor şi metodologiilor de pro- 
ducere, prelucrare, stocare şi transmi- 
tere a informaţiei şi de stimulare a 
educaţiei în domeniul informaticii. 

Cei interesaţi în sprijinirea mate- 
rială a societăţii, în organizarea şi 
elaborarea acestei importante lucrări 
ştiinţifice româneşti sunt rugaţi să 
sune la telefon: 212 21 51. 

Ciupercile comestibile (5) 


- Condiții de microclimat și lucrări de ingrijire a ciupercilor șampinion - 


Acest articol va încheia seria privind “Tehnologia de cultură a ciupercilor şampinion - Agaricus 
bisporus” începută în nr. 1-2/1996 al revistei Ştiinţă şi tehnică. Sperăm ca din luna septembrie a.c. 


să venim în sprijinul celor ce doresc să cultive ciupercile Pleurotus sp. 


După însămânțat 

Temperatura în ciupercărie se va 
menţine la 20-24*C pentru a se reali- 
za incubarea (împânzirea miceliului în 
substrat). Diferenţele de temperatură 
între zi şi noapte să nu depăşească 
3°C. Concentrația de CO, din spaţiul 
de cultură are limite cuprinse între 
0,03-0,1%. Dacă această concentraţie 
este mai mare de 0,5%, dezvoltarea şi 
fructificarea ciupercilor sunt stânjenite 
şi chiar oprite, iar cultura compromisă. 
Datorită acestui fapt, specialiştii în cul- 
tura ciupercilor nu recomandă folosi- 
rea ca sursă de încălzire în ciupercării 
a sobelor, godinelor, cu ardere cu 
flacără a combustibilului. 

Ventilaţia poate fi liberă, naturală 
în spaţiile mici, unde există posibili- 
tatea deschiderii uşilor şi ferestrelor. 
Ventilaţia dirijată, în această etapă de 
cultură, se recomandă să aibă un 
debit de 2-3 mc aer/oră/mp de cultură, 
care să poată asigura o primenire 
optimă a aerului din ciupercărie. 

Umiditatea relativă a aerului din 
spaţiul de cultură se va menţine la 
85%. Hârtiile tip ziar cu care sunt 
acoperite straturile însămânţate se vor 
menţine în permanenţă umede, fără 
ca apa să băltească. Dacă din diferite 
cauze (manipulări, rozătoare), hârtiile 
se rup, acestea vor fi înlocuite imedi- 
at. De asemenea se va menţine în 
permanenţă umedă pardoseala ciu- 
percăriei. Pentru udat se recomandă a 
se utiliza o pompă de stropit tip 
Vermorel sau, pentru suprafeţe mari, 
un furtun de udat la care se va ataşa 
o tijă de Vermorel, pentru o dispersare 
fină a apei. Tratamentele chimice pre- 
ventive cu soluţie de Formalină (40%) 
în concentraţie de 1% (un tratament 
săptămânal) se vor efectua de ase- 
menea cu o pompă de stropit. 


După acoperire 
Temperatura din spaţiul de cultură 
se scade la 18-20*C, umiditatea va fi 


tot de 85%, aceasta realizându-se prin 
menţinerea în stare umedă a stratului 
de amestec de acoperire şi a par- 
doselii. Pentru umezirea amestecului 
de acoperire, nu se administrează o 
cantitate mare de apă la un singur udat 
şi este de preferat ca operaţia să fie 
repetată chiar şi de 2-3 ori/zi, după caz. 

Ventilaţia se identifică la 5-6 mc 
aer/oră/mp. In această perioadă, dacă 
stratul de amestec de acoperire nu a 
avut grosimea optimă, la suprafaţa lui 
apare miceliul, ca un puf fin alb. 
Miceliul se acoperă imediat cu ames- 
tec de acoperire, jilav, care altfel, stro- 
pindu-se cu apă, va fi distrus; se impu- 
ne deci verificarea zilnică a culturii. 


În perioada recoltărilor 


Temperatura se scade la 16-18*C 
(minima 10-12*C, iar maxima 19*C). 
Dacă temperatura în această perioadă 
depăşeşte 19*C, ciupercile ce vor apă- 
rea se înmoaie şi putrezesc. Umidita- 
tea relativă a aerului va fi menţinută în- 
tre limitele 85-90%. Ventilaţia se va 
intensifica la 8-10 mc sau chiar 12-13 
mc aer/mp suprafaţă de cultură, în 
localurile cu 4 niveluri. La o ventilaţie 
insuficientă butonii de fructificare îşi 
alungesc piciorul, iar pălăria se des- 
chide înainte de a ajunge la maturitate. 

Pentru udatul straturilor se va 
folosi, pe cât posibil, apa la tempe- 
ratura ciupercăriei, ajungându-se să 
se administreze 50-100 ml apă şi 
chiar mai mult la 1 mp de cultură la o 
singură udare. Acest fapt se datore- 
ază, pe de o parte, intensificării venti- 
laţiei şi în mare parte consumului de 
către ciuperci (ciupercile conţin 82- 
92% apă). 

In cultura realizată pe compost cla- 
sic cu pasteurizare naturală şi fără 
dezinfecţia termică a amestecului de 
acoperire, se are în vedere protecţia 
fitosanitară şi cu accent pe prevenirea 
apariţiei bolilor şi dăunătorilor. Pre- 
ventiv, la interval de 5-6 zile, se face 


un tratament cu Formalină (40%), 
soluţie în concentraţie de 0,5% (100 
ml soluţie la mp de cultură), stropind în 
aceeaşi măsură pardoseala, rafturile şi 
pereţii ciupercăriei. Toate tratamentele 
cu substanţe dezinfectante sau cu 
pesticide nu se fac pe ciuperci, ci în 
pauza dintre valuri, după recoltat. Se 
recomandă să nu lipsească trata- 
mentele cu 1-2 fungicide (Benlate, 
Dithane 0,2%), alternativ, iar la 
apariția musculiţelor cu Decis, Karate 
sau Fastac 0,1%. 

Pentru stimularea capacităţii de 
împânzire a. miceliului în stratul de 
amestec de acoperire se fac stropiri 
cu suspensie de drojdie de bere 
(proaspătă), în concentraţie de 0,5- 
1%, la interval de 3-4 zile, alternând 
cu stropirile cu apă. 


Plivitul butonilor 
și ciupercilor bolnave 


Această lucrare se aplică după 
fiecare recoltat. Totodată se scot şi 
cotoarele sănătoase rămase de la 
recoltarea ciupercilor (cu vârful unui 
cuţit). Aceste cotoare nu mai produc 
alte ciuperci şi se elimină, iar locul 
rămas se completează cu amestec de 
acoperire. Lucrarea este obligatorie 
înainte de fiecare stropit, altfel pătrun- 
de apa la miceliu şi acesta va fi distrus. 


Recoltatul 

Ciupercile Agaricus bisporus apar 
în 5-6 valuri, fiecare val necesitând 5- 
6 recoltări ce se execută la interval de 
2-3 zile. Tehnica recoltării constă în 
desprinderea prin răsucire cu mâna 
dreaptă a ciupercilor, iar cu mâna 
stângă se ţine buchetul pentru a nu 
se smulge cu totul. Dacă într-un 
buchet sunt crescute mai multe ciu- 
perci, recoltatul se face eşalonat în 
ordinea atingerii maturității. 

Inainte de recoltare nu se fac 


stropiri cu apă, deoarece ar dăuna 
calităţii ciupercilor prin pătarea lor cu 
turbă şi deprecierea lor mai rapidă 
până la valorificare. Totodată, ames- 
tecul fiind umed, la scosul buturugilor 
se disiocă şi o cantitate mare de 
amestec şi substrat, depreciind astfel 
o suprafaţă mare de cultură. Pentru 
ca ciupercile să nu se murdărească la 
recoltat, se recomandă ca tăierea 
piciorului să se execute de la bază, 
împreună cu postamentul micelian. 

Momentul optim al recoltării co- 
respunde apariţiei velumului. Pentru 
conservare, ciupercile se recoltează 
în faza de butoni cu diametrul de 1-2 
cm. Dacă ciupercile se recoltează în 
faza ruperii velumului sau când 
pălăria s-a deschis şi începe să se 
răsucească şi să se înnegrească, 
acestea pierd din greutate şi mai ales 
din valoarea comercială. Ciupercile 
proaspete se pot păstra la 4*C maxi- 
mum 5-6 zile, în pungi din polietilenă. 

În sistem clasic perioada recoltării 
durează 45 zile, dar se poate prelungi 
până la 60-70 zile dacă temperatura 
din ciupercărie a fost scăzută, în jur 
de 12-14*C. 


Randamentul 


Randamentul de ciuperci în cul- 
tura clasică este de 8-10 kg la 100 kg 
substrat însămânţat (la 1 mp). Ţinând 
seama de toţi factorii enumeraţi ante- 
rior şi respectând cu stricteţe toate 
condiţiile, într-un microclimat optim, 
pe un substrat din gunoi de cal cu 
pasteurizare naturală se pot obţine 
producţii şi de 15-20 kg ciuperci/100 


Agaricus bisporus 


kg substrat. În condiţii de cercetare, 
dar nu diferite de cele enumerate, 
s-au obţinut şi 25-30 kg ciuperci/100 
kg substrat. 


După epuizare, la sfârşitul ciclului 
de cultură, substratul uzat se scoate 
din ciupercărie şi se depozitează cât 
mai departe de aceasta, pentru a nu 
servi ca sursă de infecţie pentru noul 
material ce se pregăteşte. Acesta se 
poate lăsa la fermentat pentru a se 
transforma în mraniţă sau se poate 
utiliza ca atare în legumicultură, ca 
îngrăşământ organic. In ciupercăriile 
industriale înainte de evacuare acest 
substrat este supus mai întâi unui 
tratament termic cu abur pentru dez- 
infecţie. 

Spaţiul de cultură eliberat se 
curăţă, se spală şi se dezinfectează 
în vederea introducerii unui nou com- 
post. Deci fiecare ciclu de cultură 
necesită un nou compost şi o nouă 
cantitate de miceliu. 

In ciupercăriile unde se înde- 
plinesc condiţiile de microclimat pen- 
tru cultură tot timpul anului, se poate 
scurta perioada unui ciclu de cultură 
prin suprapunerea pregătirii compos- 
tului cu ultimele 30 zile de recoltat. 

Pentru informaţii privind procu- 
rarea de miceliu sau tehnologia de 
cultură, puteţi suna la institutul nostru 
la telefon 613 63 95 sau 613 92 82. 


Ing. IOANA TUDOR, 
Institutul de Cercetări pentru 
Legumicultură şi Floricultură 

“Vidra SA 

CÂINII CIOBĂNESTI ROMÂNEȘTI 


ciobani, de crescătorii de animale şi în gospodăriile 

ţărăneşti, aceşti câini minunaţi şi-au făcut datoria de 
a apăra viaţa şi bunurile stăpânilor, uneori chiar până la 
sacrificiul suprem. Câini bărbaţi, câini de baladă, sunt 
extrem de rezistenți la mersul pe jos, pe drumurile aspre 
de munte, sunt foarte puţin pretenţioşi la mâncare, suportă 
bine iernile aspre şi verile fierbinţi. Înfruntă fiarele sălbatice 
cu un curaj fără egal şi aproape întotdeauna ies învingători 
în lupta dreaptă cu ursul şi cu lupul. 

Forţa şi inteligenţa acestui animal au impresionat 
întotdeauna. În jurul anilor 1930 - 1932 au fost prezentaţi la 
expoziţiile agricole şi astfel au fost cunoscuţi şi recunoscuţi 
de iubitorii de animale din România şi de peste hotare. Din 
păcate, a venit războiul şi încă mulţi ani de întuneric pentru 
România şi nimeni nu s-a mai preocupat de ei. În acest 
timp, necunoscuţi şi nerecunoscuţi de nici o asociaţie 
chinologică naţională sau internaţională, ei şi-au făcut 
datoria alături de crescătorii de animale şi nu de puţine ori 
au salvat viața stăpânului cu preţul vieţii lor. 

În anul 1978, Asociaţia Chinologică a Municipiului 
Bucureşti a trecut la organizarea unei ample acţiuni de 
recunoaştere a câinilor Ciobăneşti româneşti. În acelaşi an, 
inimosul si rearetatul Gheorahe Crețu din Rădăuţi a plecat 


g rezenți de veacuri pe plaiurile româneşti alături de 


Ciobănesc mioritic 


spre vârful Brodina, într-un loc ştiut de puțini, a urcat 
ținându-se de coada unui cal, pentru care a plătit 500 de lei 
deoarece era prea mare şi prea greu ca să urce singur la 
stână. El auzise că la stâna din Brodina există câini 
mustăcioşi, cu pieptul lat, care cântăresc cât un om şi se 
luptă cu urşii. Gheorghe Creţu ştia că pe Columna lui Traian 
pot fi văzuţi daci apăraţi de “câini cu barbă”. Câinele căutat 
exista într-adevăr la stâna din Brodina şi, după multă 
târguială, a reuşit să îl ia cu el şi să îl ducă acasă. Aici, 
împreună cu căţeaua lui Creţu, Molda, a avut 32 de urmaşi. 
Astfel a apărut o crescătorie de câini Ciobăneşti mioritici 
finanțată de Asociaţia Chinologică a Municipiului București, 
dar sub îngrijirea şi în curtea lui Gh. Creţu. În mai 1981 a fost 
organizată o mare expoziţie de câini Ciobăneşti românești 
carpatini şi mioritici la Rădăuţi, în Bucovina. Chinologii 
bucureşteni, împreună cu reprezentanţii Centrului 
Republican de Reproducție şi Selecţie a Animalelor din 
România au făcut măsurători şi au elaborat puncte de 
standard. Vă prezentăm în continuare cîteva dintre ele. 


Ciobănescul românesc mioritic 


Este un câine Ciobănesc românesc de talie mare, 
răspândit în zona Carpaţilor. Este vigilent şi agresiv, dar 
calm şi disciplinat sub mâna stăpânului. 

e Capul său este masiv, cu partea craniană lată, uşor 
boltită, cu stopul nu prea marcat. Botul puternic se 
îngustează uşor spre vârf, lungimea lui fiind ceva mai mică 
decât partea craniană. Creasta occipitală este puternic 
dezvoltată şi proeminentă. Urechile nu prea mari, de formă 
triunghiulară, atârnă pe obraji şi nu sunt prinse foarte sus. 
Ochii ovali, de mărime mijlocie, de culoarea alunei sau a 
chihlimbarului. Gâtul este musculos, masiv, de lungime 
medie, plasat în unghi de 40 - 45°. 


e Corpul, de constituţie masivă, este acoperit cu o 
blană abundentă, lungă şi deasă, de culoare deschisă, de 
obicei albă, uşor gălbuie sau cenuşie deschisă sau albă cu 
pete galbene sau cenușii. Părul este lung şi abundent pe 
tot corpul, inclusiv pe cap şi membre. Pe cap părul 
formează o cărare la mijloc şi atârnă frumos, de o parte şi 
de alta a frunţii. Firul'de păr este aspru şi uşor ondulat, 
lung de 8 - 16 cm. Subpărul este dens şi moale. 

Trunchiul este alungit, dreptunghiular, cu spinare 
dreaptă, lată, musculoasă, cu şale late; crupa nu este 
piezişă. Toracele este lat, adânc, până la nivelul coatelor. 
Coastele sunt masive, bine arcuite. Pieptul este lat, uşor 
proeminent. 


e Coada este inserată sus, iar în repaus atârnă în jos 
până la jaret. In acţiune, este ridicată până la nivelul 
spatelui, dar nu se înconvoaie pe spate. 

e Mersul este liber, degajat, cu pas intens. 


e Talia minimă pentru masculi este de 60 cm, iar 
pentru femele 57 cm. 


e Caractere psihice. Mioriticul are un temperament 
vioi, dar echilibrat. Este atent şi vigilent, disciplinat şi foarte 
ataşat de stăpânul lui, dar neîncrezător faţă de străini. Nu 
cunoaşte frica. 

Ciobănesc carpatin 


Ciobănescul românesc carpatin 


Carpatinul este un câine masiv, de talie mare, folosit 
de ciobanii români de multe secole pentru paza turmelor şi 
apărarea personală. Este calm şi echilibrat din fire, dar 
irezistibil în atac şi apărare. Are un fizic robust şi rezistent. 
Impresia generală este de câine viguros, impunător, semeţ 
şi foarte agresiv la nevoie. Este un câine masiv, cu 
osatura puternică. Are o blană densă şi bogată. Carac- 
terele sexuale sunt bine exprimate în tipul somatic. 


e Capul este masiv, cu fruntea lată, dar foarte puţin 
bombată. Stopul este lin, botul puternic, puţin mai scurt 
sau cel mult egal în lungime cu fruntea. Nu se subţiază 
mult spre vârf. Trufa este mare, lată şi neagră. Buzele 
trebuie să fie groase, bine întinse pe fălcile puternice, cu 
dantura extrem de bine dezvoltată, de conformaţie corectă 
şi completă numeric. Urechile, nu foarte mari, în formă de 
V, cu vârfurile rotunjite, sunt inserate sus, culcate pe 
obraji. Ochii sunt migdalaţi, nu prea mari, aşezaţi oblic, de 
culoare brună-castanie. Nu sunt proeminenţi. Gâtul este 
puternic, de lungime mijlocie. 


e Trunchiul este viguros şi îndesat, foarte musculos, cu 
greabănul uşor proeminent, spatele scurt, lat şi drept. Tora- 
cele este destul de lat şi adânc, până la nivelul coatelor. 
Coastele sunt bine arcuite, abdomenul este uşor ascendent. 

Cu excepţia capului şi suprafeţei anterioare a mem- 
brelor, unde părul este scurt şi neted, tot corpul este 
acoperit cu o blană abundentă. 

Părul tector constă în fire lungi, drepte şi aspre. 
Subpărul este dens şi moale. Cel mai lung este părul din 
jurul gâtului (coama) şi de pe spatele părţii superioare a 


membrelor (pantaloni, panaşe), precum şi cel de pe coadă. 

Culoarea cea mai frecventă este cea a lupului (agouti), 
de diferite nuanţe, adesea cu mască neagră pe bot şi 
frecvent cu marcaje albe pe cap, piept, gât şi membre. 
Albul poate fi mai extins, formând culoarea de bază, pe 
care se găsesc pete de diferite culori (negru, gri, vânăt, 
galben, roşcat). Toate culorile sunt admise faţă de brun- 
ciocolatiu. 


e Coada este inserată destul de sus, ajunge până la 
jaret, iar în repaus atârnă în jos, cu vârful uşor curbat. În 
acţiune este ridicată până la nivelul spatelui, în excitație 
ceva mai sus, dar niciodată încovoiată pe spate. 


e Pigmentaţia. Pielea este de obicei pigmentată în 
cenuşiu închis. Trufa, marginile pleoapelor şi buzele 
trebuie să fie negre, chiar dacă pielea este pe alocuri roz. 
Unghiile sunt negre sau cenuşii. Culoarea ochilor, brună, 
nu trebuie să aibă o nuanţă deschisă (galbenă). 


e Talia minimă: masculii - 65 cm; femelele - 62 cm. 


e Cuparea cozii şi urechilor, practicată în mod 
tradiţional de unii ciobani, este permisă. 


e Caractere psihice. Carpatinul este un câine foarte 
stăpânit şi echilibrat, calm şi credincios stăpânului până la 
sacrificiu. Nu cunoaşte frica, înfruntă ursul, lupul şi râsul, 
apărând turmele şi stăpânul. Este agresiv în teritoriul său 
faţă de străini, dar calm şi disciplinat alături de stăpân în 
centrele populate. 


(Va urma) 
Dr. RUXANDRA NICOLESCU 


Ciobănesc mioritic 


co 
D 
e 
2 
w 
zZz 
2 


IUNIE 1996 


| ACTUALITĂŢIST | 


RELAXARE PRIN 
PLUTIRE 


Sunteţi stresat, nu reuşiţi să vă 
relaxaţi şi suferiţi de disfuncţii 
psihosomatice? Este suficient să plu- 
tiți pe apă timp de o oră pentru a obţi- 
ne rezultate uimitoare: stare generală 
bună, creşterea capacităţilor mnemo- 
nice şi de concentrare. Toate acestea 
datorită îmbunătăţirii tensiunii 


musculare şi diminuării presiunii 
gravitaționale asupra creierului. 


Se cunoaşte puterea antalgică 
a aspirinei, rolul său în 
prevenirea maladiilor cardiovascu- 
lare, a hipotrofiei foetale şi a can- 
cerului colonului. Un studiu realizat în 
Tennessee (SUA) pe 14 000 de per- 
soane, timp de 12 ani, arată că aspi- 
rina poate să reducă cu 90% riscul 
cancerului de esofag! 


UN NOU TEST 
ANTIDOPING 


Un hormon stimulant al producerii 
globulelor roşii, utilizat în unele stări 
anemice, a fost introdus fraudulos în 
lumea sporturilor. Eritropoietina, pen- 
tru că despre ea este vorba, amelio- 
rează, într-adevăr, performanţele 
sportive, prin creşterea transportului 
de oxigen. Până în prezent era 
imposibilă evidenţierea acestui lucru. 
Recent, medicii din Franţa şi Canada 
(Quebec) au reuşit să detecteze pre- 
zenţa acestui hormon în organism 
prin examinarea unei picături de 
sânge prelevată din vârful degetului. 


MOARTE 
SAU EXIL! 


Răsfăţată de om, koala s-a 
înmulţit într-o asemenea măsură în 
Insula Kangaroo din Australia, încât a 
devastat pădurile de eucalipţi sau 
altfel spus sursa sa principală de 
hrană. Pentru a evita înfometarea 
acestor drăgălaşe animale, orga- 
nismul responsabil al parcurilor 
naţionale din regiune a propus redu- 
cerea presiunii demografice. Sau mai 
dur spus: omorirea a circa 2 000 de 
koala. O asemenea decizie a stârnit 
indignarea australienilor, motiv pentru 
care Robert Hill, ministrul federal al 
mediului, a promis “strămutarea” 
acestora în pădurile fertile din New 
South Wales. 


UN MUȘCHI 
IN PLUS 


Până nu de mult se credea că se 
ştie totul despre om: numărul oa- 
selor, al muşchilor, al arterelor şi al 
ligamentelor sale. Eroare! Cerce- 
tătorii Şcolii dentare de la Univer- 
sitatea din Maryland au descoperit un 
nou muşchi, situat înapoia obrazului 
nostru, ce joacă un rol esenţial în 
masticaţie. Foarte mic - măsoară 
numai 1,5 cm lungime, 1,3 cm lăţime 
şi 1,3 cm grosime -, el a fost conside- 
rat de generaţii de anatomişti ca 
făcând parte dintr-un alt muşchi. 
Rămâne să fie botezat şi, mai ales, 
să figureze în toate cărţile de ana- 
tomie pe planşele viitorilor medici şi 
stomatologi. 


DACHAU 


Preotul J. Kammerer, fost depor- 
tat în lagărul de la Dachau, a publicat 
recent o carte ce cuprinde mărturiile 
sale despre “baraca preoților” în care 
naziştii au ținut închişi, între 1941 şi 
1945, mai bine de 2 500 de slujitori ai 
bisericii. Ca urmare a cercetărilor 
efectuate în arhivele pontificale aflate 
la Institutul de istorie a timpului 
prezent din Paris, el demonstrează 
că papa Pius al XII-lea este cel care 
a cerut gruparea preoţilor într-un 
singur loc, în speranţa că îi va salva; 
aceasta a convenit însă de minune 
celui de-al treilea Reich, care avea 
drept scop izolarea şi demantelarea 
structurilor bisericii. 

ROBOT 


Roboții încep să fie prezenți 
din ce în ce mai mult în viața 
noastră. Dacă până acum îi 
găseam fabricând automobile, 
iată că firma BMW a realizat o 
pompă de benzină robot ce 
poate alimenta automobilul fără 
intervenţia şoferului. Acesta nu 
va avea altceva de făcut decât 
să introducă o cartelă magnetică 
şi să tasteze codul personal. Pe 
cartelă sunt stocate informaţii 


privitoare la tipul maşinii, poziţia rezervorului şi carburantul folosit. 
Poziţionându-se cu ajutorul laserului, robotul va deschide rezervorul şi va 
introduce capul furtunului în rezervor. O dată terminată alimentarea, care 
durează între două şi patru minute, operaţiile sunt reluate în sens invers. 


VREMEA ȘI... PORCII! 


Ceea ce vedeţi în fotografie repre- 
zintă un “porc artificial”, realizat de 
specialiştii de la Institutul de Cercetări 
Silsoe din sudul Angliei. El este de un 
real ajutor oamenilor de ştiinţă care 
studiază influenţa capricioasei clime 
britanice asupra creşterii porcilor. In 
condiţiile în care porcii sunt ţinuţi din ce 
în ce mai mult în aer liber, condiţiile 
meteorologice influenţează starea 
sănătăţii şi echilibrul energetic al aces- 
tora, afectând productivitatea şi scă- 
zând valoarea lor comercială. Modelul 
din fotografie constă dintr-un bidon de 
metal acoperit cu două straturi de 
polistiren, totul “învelit” cu o piele de 
porc. Interiorul este menţinut la o 
temperatură constantă de 39*C (tem- 
peratura normală a acestui animal), iar 
energia necesară menţinerii acestei 
temperaturi este înregistrată; astfel se 
pot determina necesităţile energetice 
în funcţie de starea vremii. 


SC CERHART EXIM SRL 


Str. THOMAS MASARYK nr.1 
tel./fax: 01/312 41 82 
mobil: 01/860 54 31 


Vinde hârtie: 


@ ofset (în role de 70 x 84 x 86 
cm şi formate 70 x 100 cm, 61 


x 86 cm) 
@ scris 


e copiator 
e LWC 
@ caiete A4 (210 x 297) 


LPS 


VEHICULUL VIITORULUI 


Automobilele viitorului vor fi propulsate de o combinaţie de baterii şi pile 
de combustie, în opinia unei echipe de cercetători de la Universitatea de 
Tehnologie din Midlands, Anglia. Comparativ cu maşinile electrice actuale, 
performanţele noii maşini vor fi aceleaşi cu ale autovehiculelor alimentate 
clasic (diesel sau benzină). 

Echipa a realizat un prototip plecând de la ideea unei pile de combustie 
folosită de către astronauții americani. Aceasta utilizează hidrogen drept 
combustibil, care, reacţionând cu oxigenul, produce curent electric şi, ca 
produs rezidual, apă. Specialiştii englezi au proiectat o pilă din materiale 
plastice, care produce 0,5 MW la un volum de 1m3. Combustibilul folosit 
este metanolul, ieftin şi foarte uşor de obţinut din gaze naturale. La pornirea 
maşinii, acesta trece printr-un catalizator care îl descompune în hidrogen şi 
dioxid de carbon. Hidrogenul alimentează pila, iar curentul electric 
alimentează motorul electric al maşinii. 

In timpul rulării cu viteză redusă, surplusul de curent electric este 
preluat de nişte baterii din nichel, care îl vor “returna” în momentul 
accelerărilor, de exemplu. 

Un nou medicament contra 
sclerozei în plăci a primit autorizația 
de a fi comercializat în țările Uniunii 
Europene. Este vorba de betaferon 
(interferon beta 1), produs de care au 
beneficiat până acum doar per- 
soanele ce au participat la expe- 
rimente. Acest tratament nu vindecă 
maladia, dar diminuează numărul 
puseelor şi gravitatea lor. El este deci 
indicat numai în formele acestei 
maladii neurologice care evoluează 
prin pusee succesive. 


CĂRĂMIZI PROIECTATE 
PE CALCULATOR 


Cărămizile din imagine, realizate de către o 
companie britanică, îmbină arta tradiţională cu cele mai 
noi tehnologii de proiectare şi fabricaţie. Cu ajutorul 
calculatorului este realizată forma unei cărămizi 
ornamentale, necesară nu numai la restaurarea clădirilor 
vechi, ci şi pentru unele construcţii noi. 

Clădirile moderne trebuie să prezinte un grad înalt 
de precizie a materialelor utilizate, în special a 
cărămizilor, care trebuie să se încadreze în anumite 
limite de toleranţă. Ele includ ingrediente care, pe lângă 
formă şi culoare, trebuie să ofere şi rezistenţa necesară. 

In condiţiile renaşterii construcţiilor din cărămizi, în 
special în Europa, America de Nord şi Japonia, 
cărămizile realizate de către firma britanică sunt 
exportate în numeroase ţări. Datorită proiectării asistate 
pe calculator, turnarea acestora se face cu o mare 
precizie, compania investind mult în modernizarea 
fabricii, ţinând cont de noile cerinţe pentru realizarea 
unor produse de cea mai bună calitate. 

De asemenea, a reînviat aproape uitatul meşteşug al 
producerii teracotei în aproape orice culoare. Teracota 
este utilizată din ce în ce mai mult la noile construcţii, ca 


Mai multe studii au demonstrat că 
tinerii care abuzează de walkman, 
folosindu-l la maximum, suferă 
pierderi importante ale auzului. De 
curând, în Franţa, deputaţii au adop- 
tat - la propunerea profesorului 
Jean-François Mattei - un amen- 
dament privind limitarea puterii 
acestor aparate la 100 dB. Ceea ce 
este, de fapt, un prag destul de 
mare, care corespunde zgomotului 
produs de un picamer. Să sperăm 
că tinerii se vor obişnui să asculte 
muzica în surdină. 


Firma Siemens va realiza, în colaborare cu IBM, 
memorii cu capacitatea de 16 Mb. Aceste cipuri, cu 
o suprafaţă mai mică de 80 mm?, vor conţine mai mult de 
33 de milioane de componente. 


Cei pasionaţi de aviaţie au un motiv în plus să fie 
mulţumiţi (dacă posedă un calculator dotat cu cititor de 
CD-ROM). Edusoft/Knowledge Aventure a pus în vânzare 
un CD-ROM care conţine informaţii privitoare la istoria 
aviaţiei. Utilizatorul poate găsi informaţiile esenţiale 
privitoare la numeroase avioane celebre. In plus, el poate 
urmări pe ecran scurte secvenţe video despre avionul 
selectat. Pe disc se mai găsesc şi două, să le zicem, 
jocuri. Primul conţine întrebări privitoare la istoria aviaţiei, 
iar cel de-al doilea o vizită într-un muzeu al aerului, 
împreună cu sfaturi pentru un pilot începător. Preţul 
acestui CD este de aproximativ 60 $. 


şi la renovarea clădirilor construite în epocile victoriană 
şi edwardiană, aceste stiluri arhitecturale fiind foarte 
răspândite în fostul imperiu britanic. 


SOLUȚIILE VIITORULUI 
IN AUTOMOBILELE PREZENTULUI 

Cel mai sigur mod de a 
trăi emoția aventurii. 
Senzaţia aventurii la volan 
sau sentimentul siguranţei 
absolute? Dificultatea 
alegerii nu mai există la 
noua serie 5 BMW. 
Reuşita satisfacerii tuturor 
dorințelor: noul motor cu 
randament sporit, 
cinematica elastică pe 
punţile din faţă şi spate, 
servodirecţia activă în 


Automobile Bavaria SRL 


Importator General BMW AG în România 


Bulevardul Expoziţiei nr. 2 
World Trade Center 
Bucureşti 

Tel.: 01/223 43 18/19 
Fax: 01/223 43 20 


funcţie de stilul conducerii - 
toate acestea sunt 
atributele dinamicii şi 
siguranţei active. 
Habitaclul rigid, alături de 
alte elemente de siguranţă 
pasive, reduce la minimum 
riscurile accidentelor. Ce 
motive mai aveţi să 
conduceţi o maşină mai 
puţin performantă? 

Noua serie 5 BMW. 


PLĂCEREA DE A CONDUCE 


AN 
PUTEREA SUCCESULUI 


BANCOREX, înființată în 1908, este în prezent 
o bancă comercială cu caracter universal, cu 
experiență în efectuarea operațiilor de comerț 
exterior 

BANCOREX este cea mai bine capitălizată 
bancă românească, cu participări de capital la 
bănci mixte din: Paris, Londra, Milano, 
Frankfurt/Main, Cairo, reprezentanțe în New 
York, Moscova, Chişinău, Salonic, Viena şi 
sucursală la Nicosia 


22-24 Calea Victoriei, 70012 BUCHAREST - ROMANIA 
Fax: +40.1-312 24 95; +40.1-311 27 51; +40.1-614 15 98 
Telex: 11 235; 11 703 ebank r, SWIFT: BRCEROBU 


Tel.: +40.1-614 73 78; +40.1-614 91 90; 


BANCOREX dispunesde o rețea de bănci 
corespondente în 150 de ţări 

BANCOREX a dezvoltat. într-o scurtă perioadă 
de timp, o reţea internă de peste 25 de 
sucursale, situate în București și în toată ţara 

BANCOREX este o prezenţă activă în cadrul 
comunităţii financiar-bancare internaţionale: 
membru direct al Camerei Internaţionale de 
Comerţ de la Paris, membru SWIFT, membru al 
VISA INTERNATIONAL. 


(BANCOREX 


BANCA ROMÂNĂ DE COMERȚ EXTERIOR SA. 


Acordare de credite 
Operaţiuni documentare 
Finanţare de proiecte 
Operaţiuni cu efecte 
comerciale 

Păstrare de valori 
Arbitraj valutar 
Decontări prin carduri 
Servicii VIP 
Consultanţă financiar 
bancară 

Acesta este numele unui asteroid, de forma unui cartof 
lung de 40 km şi gros de 15 km, care stâmeşte imaginaţia 
sectelor milenariste, căci el se va apropia de Pământ în 
anul 2006. Dacă va lovi Pământul, va produce un crater cu 
diametrul de 180 km, un dezastru care ar fi din plin resimţit 
de toată planeta. Acest eveniment ar însemna sfârşitul 
civilizaţiei noastre. Sectele amintite anunţă deja sfârşitul 
lumii... Dar specialiştii nu sunt de acord cu acest scenariu 
catastrofal. Ei susţin că, deşi un eventual impact ar fi 
catastrofal, probabilitatea ciocnirii Pământului cu acest corp 
ceresc este foarte scăzută. In urma unor calcule laborioase, 
în care s-a ţinut cont şi de eventualele perturbații pe care 
le-ar putea suferi traiectoria asteroidului, a rezultat că 
acesta ar putea lovi planeta noastră abia peste 1 milion de 
ani. Mai trebuie să reamintim faptul că Eros s-a mai 
apropiat de noi în anul 1976. 


Cercetătorii britanici posedă un avantaj preţios în com- 
petiția mondială dură pe plan tehnologic prin deschiderea 
noului centru de calcul de la Farnborough. 

Situându-se printre cele mai puternice din Europa, el 
oferă mari capacităţi de exploatare a supercalculatoarelor 
în dezvoltarea de noi tehnologii. Bazându-se pe un sistem 
proiectat şi realizat în Marea Britanie, cu o capacitate de 
40 000 milioane de calcule/secundă, supercalculatorul 
Cray Research T3D poate procesa, de exemplu, imensa 
cantitate de date necesară alcătuirii unei prognoze meteo 
într-un interval de timp mai mic decât îi ia unui satelit 
meteo să efectueze o rotaţie completă în jurul Pământului. 


În urma accidentului de la Cernobil, survenit cu 10 ani 
în urmă, medicii au înregistrat o multiplicare a cancerelor 
tiroidei şi a malformaţiilor congenitale. Alte observaţii şi 
mai neliniştitoare au fost prezentate, recent, de două 
echipe de specialişti din fosta Uniune Sovietică. Este 
vorba de o creştere semnificativă (la o distanţă de circa 
300 km nord de sinistru) a numărului de persoane ale 
căror linii germinale sunt afectate. Acestea, aflate la ori- 
ginea celulelor reproducătoare ale tuturor mamiferelor, 
sunt transmise descendenților. 

O altă consecinţă a catastrofei, pusă în evidenţă de o 
echipă de la Universitatea din Lubbock, Texas, este con- 
statarea, la două specii de şobolani de apă din regiunea 
Cernobîl, unui procent al mutaţiilor DNA de 100 de ori mai 
mare decât cel scontat. Cercetătorii consideră că efectele 
pe termen lung rămân, deocamdată, obscure. 


Rețelele neuronale artificiale reprezintă subiectul 
unor cercetări ale specialiştilor de la Departamentul 
Transporturilor din Marea Britanie. Aceştia studiază modul 
în care această tehnologie poate fi utilizată în controlul 
traficului urban (de exemplu, prevenirea ambuteiajelor, 
foarte frecvente în marile oraşe). 

Imaginile luate cu ajutorul radarelor aflate la bordul 
navetei spațiale Endeavour au arătat în mod clar 
existența, la 700 km vest de Beijing, a două noi porțiuni 
din Marele Zid chinezesc; aflate într-o regiune deșertică, 
acestea sunt acoperite în mare parte de nisip. Imaginile 
au permis specialiştilor de la Academia de Ştiinţe din 
Beijing să afirme că prima porțiune a fost construită în 
timpul dinastiei Sui (581 - 618), iar a doua în epoca Ming 
(1364 - 1644); din această epocă datează, de altfel, 
segmentele aflate încă în picioare. 


Furnizând energie electrică în zonele neelectrificate, 
generatorul solar portabil din imagine se orientează automat 
după poziția Soarelui. El poate genera o energie de până la 
9 kWh zilnic, ceea ce asigură necesitățile unei gospodării 
mici. Generatorul, care datorită performanțelor sale are şi 
aplicaţii militare, poate fi utilizat cu succes şi în agricultură 
(de exemplu, pentru alimentarea pompelor de apă). 


Administrarea unui supliment de câteva sutimi de 
miligrame de vitamina E poate să reducă cu 75% 
riscurile infarcturilor de miocard. 


9 din 264 de copii seropozitivi născuţi de mame cu 
SIDA au reuşit, cel puţin aparent, să scape de virus. 
Explicaţia aceștui fenomen încă misterios ar putea să 
constituie o pistă interesantă de cercetare. 


Ultimele măsurători, efectuate cu ajutorul aparaturii 
montate la bordul sateliților, indică o creştere continuă (şi 
alarmantă) a cantităţii de praf prezentă în atmosfera 
terestră. Pentru vedea dacă există cu adevărat motive de 
îngrijorare o echipă de cercetători americani a modelat cu 
ajutorul calculatorului electronic evoluţia climei în această 
situaţie. Pentru elaborarea programului de calcul s-a ţinut 
cont că există un anumit raport între absorbţia şi reflexia 
radiaţiei solare care ajunge pe o particulă de praf. 
Valoarea acestuia a fost determinată cu precizie cu 
ajutorul unor dispozitive ultrasofisticate. Rezultatele sunt 
îngrijorătoare. Acumularea prafului în atmosferă produce 
încălziri locale ale straturilor superioare ale atmosferei cu 
influenţă majoră asupra evoluţiei fenomenelor 
meteorologice. Incă o dată se demonstrează că omul este 
capabil să-şi facă rău, printr-o exploatare neraţională a 
resurselor pe care planeta noastră le pune cu atâta 
dărnicie la dispoziţie. Principalii factori incriminaţi sunt: 


„despăduririle, ceea ce duce la erodarea rapidă a solului, 
_ exploatările agricole extensive etc. 


| ACTUALITĂŢIST | 
DESCOPERIRE ÎN SIRIA 


Săpăturile arheologice efectuate de o echipă de cercetători italieni, francezi şi 
sirieni la Tell Shioukh Faougâni, pe locul în care urmează să se construiască un 
baraj pe Eufrat, în Siria, au scos la lumină, alături de alte vestigii - un ansamblu 
arhitectural foarte bine conservat, datând de la începutul mileniului al Ill-lea î.e.n., 
contemporan cu cetatea mesopotamiană Uruk, sau ruinele unei case incendiate 
în epoca bronzului (1500 - 1300 î.e.n.), probabil în timpul cuceririi hitite -, şi ruinele 
cetăţii arameene Burmarina. Această cetate antică, pomenită în analele regelui 
asirian Salmanasar Ill (858 - 824 î.e.n.), nu a putut fi localizată până acum. Două 
dintre tăblițele din argilă descoperite, pe care apar atât scrierea arameeană, cât şi 
caractere cuneiforme asiriene, descriu tranzacţiile efectuate într-un oraş desemnat 
cu toponimul respectiv. 


ECHITAŢIE 


O anchetă realizată în Oklahoma 
arată că accidentele de echitație sunt 
responsabile de numai 1% din 
traumatismele craniene înregistrate, 
deci de două ori mai puţine decât 
cele provocate de bicicletă. Din 
păcate, acestea necesită obligatoriu 
spitalizare şi pot să lase urme 
neurologice foarte grave. 


B IA 
POLAR 
Polar este numele unui satelit britanic, cea mai nouă 
achiziție a rețelei britanice de sateliți ştiinţifici; el va ob- 
serva modul în care radiațiile şi particulele solare influ- 
ențează straturile superioare ale atmosferei planetei 
noastre. Rezultatele obținute vor fi comparate cu înre- 
gistrările celor patru sateliți Cluster ai Agenției Spațiale 
Europene, programați pentru lansare în această vară, şi 
cu observaţiile de la sol ale staţiei antarctice britanice. 


Bicicleta din fotografie, realizată de către un pasionat 
inventator britanic, cântăreşte 10 kg şi este prevăzută cu un 
motor electric. Bateriile din nichel-cadmiu, montate în 
interiorul cadrului (realizat dintr-un aliaj foarte uşor), permit 
obţinerea unei viteze de 24 km/h timp de o oră; pentru 
reîncărcarea lor trebuie să pedalaţi alte 60 de minute. 

Procesele de regenerare naturală 
a tendoanelor secţionate eşuează în 
circa jumătate din cazuri, celulele 
multiplicându-se în mod anarhic, iar 
tendoanele rigidizându-se. Recent, o 
echipă din Glasgow (Scoţia) a pus la 
punct un nou pansament biodegra- 
dabil. Acesta are la suprafaţa sa 
striuri minuscule cu rolul de a ghida 
celulele pe cale să se înmulțească. 
Tendonul regenerat îşi păstrează 
astfel supleţea. 

Foto: pansamentul striat (colorat 
în albastru) canalizează creşterea 
celulelor (petele brune) tendoanelor. 

| PĂDUREA 
DE PIATRA 


În sudul Patagoniei a fost des- 
| coperită o pădure pietrificată, alcă- 
| tuită din imense trunchiuri de 

conifere (Araucaria), care puteau 
| atinge până la 100 m înălțime, fără 
| coroană, acum 160 de milioane de 
| ani. Este “vârsta” pe care o au, căc 
| la vremea respectivă copacii au 
| fost acoperiţi de cenuşa provenită 
[din erupția vulcanului Cerro 

Cuadrado. Sărurile minerale au 
E torteit fructele arborilor în 
| adevărate pietre semiprețioase. 

PANOU DIN 
MATERIALE 
RECICLABILE 


Uşor de montat, panourile 
PanTerre sunt realizate din maculatură 
şi fibre vegetale. Ele pot servi drept po- 
dele, paravane, plafoane false, stre- 
şini, izolatoare termice etc. 


HEMOGLOBINA 


CAFEAUA SI PRESIUNEA 


REABILITATĂ! 


Cafeaua a fost regulat acuzată că 


ar dăuna inimii. Un studiu realizat în 
Statele Unite pe o populaţie de peste 
80 000 femei a demonstrat că, în 
realitate, ea nu este toxică pentru 
cord, chiar dacă se consumă şase 


ARTERIALA 


Biologii de la Universitatea din 
Durham, Carolina de Nord, au 
descoperit că monoxidul de azot 
(NO) poate să se combine cu 
hemoglobina globulelor roşii. Acesta 
provoacă dilatarea vaselor sangvine, 


ceşti pe zi. iar transportarea sa de către 
hemoglobină ar putea să-l implice în 
reglarea presiunii arteriale. 


ACCELERATOARE REVOLUȚIONARE 


Pentru studierea în laborator a fenomenelor care au loc la scară micro- 
scopică sunt necesare acceleratore de particule (puteţi citi şi articolul de la 
pagina 12). Pentru a cobori mai adânc în lumea invizibilului sunt necesare 
energii uriaşe, ceea ce implică construirea unor acceleratoare gigantice (cu 
dimensiuni de ordinul kilometrilor). Donald Umstadter, fizician la Universitatea 
din Michigan, înțelegând problemele cu care se confruntă experimentatorii, a 
încercat, şi a reuşit, să aducă miniaturizarea acolo unde ne-am fi aşteptat 
mai puţin. Astfel el a realizat un “accelerator” de 10 milioane eV, lung de 
numai un milimetru! Pentru aceasta el a aplicat un scurt impuls laser unui 
“nor” de gaz rarefiat. Extrapolând rezultatele, Donald Umstadter a arătat că 
echivalentul faimosului SLAC (Stanford Linear Accelerator), care accelerează 
particulele la energii de 50 de miliarde de eV, ar putea fi realizat, utilizându-se 
metoda propusă de el, ar aveâdungimea de numai 1 m (faţă de cei 3 km ai 
SLAC). Mai mult decât atât, echipa de la Michigan visează la realizarea unui 
accelerator de 1012 eV, lung de doar câteva zeci de metri. Pentru a obţine 
aceste rezultate, Donald Umstadter şi-a concentrat atenţia asupra realizării 
unor lasere de mare putere, capabile să furnizeze cantităţi uriaşe de energie 
în intervale de timp extrem de scurte (10-1? s). Costurile necesare unei 
asemenea realizari sunt, evident, foarte mici dacă le comparăm cu cele 
implicate de acceleratoarele clasice (LEP-ul - Large Electron Positron 


Collider - de la Cern, Geneva, a costat mai bine de 1 miliard de dolari!). 
Aceasta face ca soluţia propusă de Donald Umstadter să aibă implicaţii 
profunde: fluxurile de particule accelerate vor putea trata tumori, vor modifica 
structuri de materiale, vor desena microcipuri etc. Atunci când vom avea 
informaţii suplimentare, vom reveni mai pe larg asupra acestui subiect. 

O echipă de cercetători de la Universitatea din California, San Francisco, 
confirmă faptul că unele cancere ar putea să fie combătute prin limitarea 
formării vaselor sangvine ce alimentează tumora. La şoarecii manipulați 
genetic pentru inducerea unui cancer al pancreasului, o combinaţie de trei 
agenţi care se opun angiogenezei, adică creării acestor vase, a redus cu 60% 
densitatea capilarelor ce irigă tumorile şi cu 90% creşterea acestora din urmă. 


Orice om posedă o amprentă 
genetică; graţie acesteia, un individ 
poate fi identificat cu ajutorul unui fir 
de păr, al unui fragment de piele, al 
unei urme de sânge etc. Această 
tehnică poate fi folosită la elucidarea 
anumitor enigme istorice, cum a fost, 
de exemplu, asasinarea, în 1918, a 
familiei imperiale ruse. Locul în care 
au fost îngropate corpurile membrilor 
familiei Romanov a fost descoperit în 
anul 1991 (vezi Ştiinţă şi tehnică 
7/1992) şi abia după aceasta s-a 
trecut la identificarea şi datarea 
rămăşiţelor pământeşti. Rămăşiţele 
țarinei, nepoata reginei Victoria a 
Marii Britanii şi mătuşă a prinţului 
consort Philip, au fost identificate 
comparându-se ADN-ul său cu cel al 
ducelui de Edinburgh. In cazul ţarului 
Nicolae al II-lea s-a făcut comparaţia 
cu ADN-ul extras din osemintele fratelui său, marele duce 
George, exhumate nu de mult la cererea lui Boris Elțîn. 

Dar existau dubii în legătură cu rămăşiţele prinţului 
Alexei şi ale uneia dintre prințese, Maria sau Anastasia. 
După raportul ofițerului însărcinat cu execuţia, corpurile 
lor au fost arse şi îngropate în pădure. Legenda spunea 
însă că Anastasia a supravieţuit masacrului. Mai multe 
femei au pretins, de-a lungul timpului, că ar fi prinţesa 
Romanov, cea mai cunoscută fiind Anna Anderson. In 
1968, aceasta s-a căsătorit cu un american, J.E. 
Manahan, şi s-a stabilit în Statele Unite ale Americii. In 
1970, un tribunal german a respins cererea sa de 
recunoaştere a înrudirii cu familia Romanov şi a 
desemnat-o pe ducesa de Mecklenburg ca moştenitoare 
a familiei imperiale ruse. 


În mai 1995 a fost descoperit în 
Egipt, în Valea Regilor, un mormânt 
colectiv în care se aflau, de mai multe 
mii de ani, rămăşiţele pământeşti ale 
celor 52 de fii ai faraonului Ramses al 
II-lea (vezi Ştiinţă şi tehnică 8/1995). 
În urmă cu un an, se credea că el 
conţine 67 de camere funerare, dar 
între timp arheologii au mai descoperit 
şi altele - în prezent numărul lor se 
ridică la 93, ne informează revista 
Science et vie. Conform specialiştilor, 
cele două culoare din care se deschid 
încăperile funerare ar duce la mor- 
mântul lui Ramses al li-lea, deşi s-ar 
putea să nu fie aşa, căci surprize au 
mai existat: două scări, care ar fi 
trebuit să conducă la un nivel inferior, 
unde se presupunea că există şi alte 
morminte, se terminau cu un zid. 


Cu câteva luni înainte de moartea sa, în 1984, Anna 
Anderson a fost operată la Charlottesville, Virginia; s-au 
păstrat eşantioane din țesuturile şi părul său. Analiză 
genetică făcută, independent, de trei laboratoare diferite 
a dovedit că aceste eşantioane proveneau de la aceeaşi 
persoană, iar aceasta nu era membră a familiei 
Romanov. 

O altă analiză a permis dezvăluirea adevăratei 
identități a Annei Anderson. S-a afirmat că în realitate ea 
era Franzisca Schankovska, o poloneză ale cărei urme 
se pierdeau în nordul Germaniei în anul 1920, an în care 
şi-a făcut apariţia Anna Anderson. Cercetătorii americani 
care au analizat sângele unui nepot al Franziscăi 
Schankovska au confirmat acest lucru: Anna şi Franzisca 
sunt una şi aceeaşi persoană. 

Automobilul viitorului va fi electric? 


e pare că întrebarea din titlu are 

deja un răspuns pozitiv. Avanta- 

jele acestui tip de locomoţie 
sunt indiscutabile: funcţionarea nepo- 
luantă, un nivel sonor scăzut, fiabili- 
tate ridicată, precum şi o simplitate 
deosebită de conducere şi întreţinere. 
Apărut cu mult timp în urmă, încă din 
secolul trecut, automobilul electric a 
avut foarte mult de aşteptat pentru ca 
nivelul tehnologic al ţărilor dezvoltate 
industrial să-i dea o... şansă de afir- 
mare. Să ne reamintim totuşi că un 
automobil electric a fost primul care a 
depăşit 100 km/h. 


cuplaje cardanice 


diferenţial 


cutie de viteze 


ambreiaj 


motor termic 


rezervor 


Ulterior, automobilul cu motor ter- 
mic şi-a impus monopolul, locomoţia 
electrică fiind adoptată de trenuri, 
troleibuze şi tramvaie sau de electro- 
carele pentru transport local. 

In perspectiva mileniului IlI se 
conturează patru moduri de propulsie a 
autovehiculelor - prezentate în figura 1, 
şi anume: propulsia clasică (termică), 
cea electrică, mixtă şi hibridă. 

Un alt avantaj al trecerii către 
automobilul electric îl constituie şi o 
“eliberare” treptată a mijloacelor de 
transport de “dependenţa” de petrolul, 
de regulă importat de către ţările 


cuplaje cardanice 


diferenţial 
reductor 
motor electric 


de combustibil 


AUTOMOBIL = 
CU PROPULSIE TERMICA 


AUTOMOBIL | 
CU PROPULSIE MIXTĂ 


motor electric 


electronic 
acumulator 


alternator 


AUTOMOBIL i 
CU PROPULSIE HIBRIDA 


industrializate. Energia electrică 
necesară generalizării transportului 
electric nu va reprezenta decât câte- 
va procente din consumul național de 
energie al acestor țări. 

Producătorii din domeniul automo- 
bilelor ştiu deja că la “împărţirea tortu- 
lui” feliile care se vor aloca diverselor 
sectoare vor avea alte dimensiuni 
decât în prezent. 

Această reajustare a porţilor îi va 
avantaja desigur pe constructorii de 
baterii, care se vor vedea propulsaţi 
pe locurile fruntaşe, lor revenindu-le 
1/6 până la 1/5 din valoarea automo- 
bilului electric. Nici furnizorii de 
componente electronice nu vor fi mai 
prejos; cifra lor de afaceri va înregis- 
tra un salt de la 3% din preţul auto- 
mobilelor, cât este în prezent, la 
25%. Vor urma posesorii staţiilor de 
reîncărcare a bateriilor, precum şi fabri- 
canţii noilor grupuri motopropulsoare. 
Un mare număr de agenţi economici 
vor încerca să se plaseze cât mai bine 
pe ceea ce se anunţă a fi deja piaţa 
secolului XXI. 

Marile firme din domeniu anunţă 
un vast program de cercetare, dar şi 
de implementare a infrastructurii afe- 
rente, ceea ce înseamnă reîncărcarea 
bateriilor, dar şi întreţinerea autoturis- 
melor electrice. Măsurile de favorizare 
a producătorilor de automobile elec- 
trice merg de la domeniul fiscal până 
la acordarea unor gratuităţi în ceea ce 
priveşte parcarea acestora, cât şi 
interzicerea în mari zone ale oraşelor 


.a circulaţiei vehiculelor poluante. 


Inima tuturor autovehiculelor elec- 
trice cuprinde obligatoriu trei ele- 
mente: motorul, bateria şi sistemul 
electronic. Bateria de alimentare a 
motorului este destinată exclusiv 
acestui scop, iar pentru alimentarea 
cu energie electrică a altor funcţii (ilu- 
minat, ştergătoare de parbriz etc.) se 
utilizează o alta, de capacitate mică. 
Acumulatoarele pentru tracţiune se 
conectează în serie, putându-se atin- 
ge astfel tensiuni relativ ridicate (de 
cca 120 V). Acestea beneficiază de 
un încărcător de bord, cu cablu de 
branşare la o priză uzuală de tensiu- 
ne. Greutatea bateriilor la un autotu- 
rism de oraş atinge 300-400 kg, ceea 
ce echivalează cu o energie îmbar- 
cată de 15 kWh. 

Obiectul multor cercetări îl consti- 
tuie compromisul optim între automo- 
bil şi greutatea acumulatoarelor îm- 
barcate, caracterizate de raportul 
energie/masă şi energia volumică. 


Numărul ciclurilor de încărcare/des- 
cărcare tolerate de acumulatoare 
determină durata lor de viaţă. Un nu- 
măr de 1 000 de cicluri echivalează cu 
o durată de viaţă de cca 3 ani, la o 
frecvenţă de o încărcare/zi. Şi alte cri- 
terii sunt importante: posibilitatea unei 
încărcări rapide, plaja temperaturilor de 
funcţionare, simplitatea întreţinerii, cos- 
turile de fabricaţie şi nu în ultimul rând 
preţul reciclării industriale. 

În prezent se poate vorbi de două 
tehnologii în realizarea acumulatoa- 
relor: baterii acide cu plumb şi cele cu 
cadmiu-nichel. Cea de-a doua este 
mai performantă, dar (din păcate) de 
trei ori mai scumpă. Şi alte tehnologii 
aspiră la supremație: bateriile cu 
sodiu, litiu, litiu-carbon ş.a. 

Viitorul acestor noi tipuri de auto- 
mobile este condiționat şi de modul cum 
se vor soluţiona problemele legate de 
reîncărcarea bateriilor. Numărul staţiilor 
de realimentare, cât şi răspândirea lor 


condiţionează capacitatea de deplasare 


a acestui tip de vehicul. Timpul de reîn- - 


cărcare depinde de puterea electrică 
furnizată acumulatoarelor, care este 
limitată de o serie de factori, cum ar fi 
riscul de încălzire, de degradare şi de 
explozie. Astfel, în cazul unei baterii cu 
energie de 15 kWh este necesară o pu- 
tere pe linie de peste 3 kW timp de 5 
ore, 60 kW timp de 15 minute sau 180 
KW timp de 5 minute. Pentru o liniariza- 
re a consumului naţional de energie 
este recomandabil ca reîncărcarea 
bateriilor de acumulatoare pentru 
tracţiunea auto să se facă noaptea. 
Fiecare posesor de astfel de vehicul 
trebuie să-şi poată reîncărca bateriile 
de la o priză obişnuită (22 V/16 A), si- 
tuată la domiciliul său. 

Aceste cerinţe vor face de preferat o 
reîncărcare lentă, limitată la 3,5 kWh, 
ceea ce va asigura efectuarea “plinului” 
în mai puţin de 10 ore. Pentru o reali- 
mentare rapidă se va folosi o priză spe- 
cială care va furniza 200 A/120 Vc.c., 
ceea ce asigură 2 km de autonomie pe 
minut, sau 20 km în 10 minute. 

O modalitate inedită de reîncărca- 
re a bateriei este cea prin inducţie, 
prezentată în figura 2. 

Motoarele care echipează astăzi 
acest tip de vehicule sunt de diverse 
tipuri. Coexistă astfel motorul de 
curent continuu, renumit pentru 
supleţea sa, motorul asincron, cu un 
preţ mai redus, cât şi motorul sincron, 
având performanțe deosebite. 

Motorul electric prezintă o curbă 
excelentă în ceea ce priveşte cuplul 
motor, cu o valoare importantă a 
demarajului. În acest caz nu mai sunt 
necesare cutia de viteze şi nici 
ambreiajul (obligatorii în cazul moto- 
rului termic). Transmisia mecanică se 
reduce la un reductor, un diferenţial şi 
la axele cardanice. 


bobina montată la bordul 
autovehiculului (“bobina 
secundarului”) 


traductor de poziţie 


În prezent, pentru comanda 
motoarelor electrice sunt utilizate teh- 
nici moderne, dispozitivele electronice 
de putere lucrând în comutație, ceea 
ce determină obţinerea unor randa- 
mente foarte ridicate, de peste 95%, 
la valori ale curentului atingând sute 
de amperi. Se utilizează componente 
modeme, de tip IGBT (Insulated Gate 
Bipolar Transistor - tranzistor bipolar 
cu poartă izolată). Puterea eficace 
furnizată variază în funcţie de timp, 
utilizîndu-se modulaţia în durată a 
impulsurilor PWM (Pulse Width 
Modulation), ceea ce conduce la opti- 
mizarea performanţelor motrice ale 
vehiculului. Circuitul de alimentare 
PWM este controlat cu ajutorul unui 
calculator electronic, care serveşte 
conducătorului autovehiculului la 
transmiterea comenzilor. 

În timpul decelerării (frânării) se 
recuperează energia, prin aşa-numita 
“frânare recuperativă”, motorul com- 
portându-se ca un generator electric. 
Un procent relativ important (15-20%) 
din energia cinetică a autovehiculului 
frânat se reîntoarce în acumulator, 
ceea ce determină o creştere a auto- 
nomiei de deplasare cu 5-10%. 

Cu ajutorul senzorilor de parametri 
(curent, tensiune, nivel, presiune, tem- 
peratură), conducătorul vehiculului 
cunoaşte în fiecare moment starea 
acumulatoarelor în ceea ce priveşte 
consumul instantaneu, autonomia de 
mers disponibilă etc. 

Randamentul motorului electric 
(75-95%) faţă de cel termic (20-30%) 
are, din nefericire, şi un revers al 
medaliei. Lipsa unei cantităţi sufi- 
ciente de energie “pierdută” creează 
imposibilitatea unei încălziri a habita- 
clului, ca şi a “asistării” frânării şi 
direcției. 

Ţinând cont că încălzirea unui mic 
autoturism necesită cca 4 kW, este 
evident că în acest caz sunt necesare 
măsuri de izolaţie termică a habitaclu- 
lui (care în prezent sunt ca şi inexis- 
tente). Alături de acestea, chiar recu- 


bobina montată la bordul 
autovehiculului (“bobina 
primarului”) 2 


perarea căldurii disipate de ele- 
mentele de electronică de putere şi 
de baterie sunt de luat în considerare. 
Sunt preconizate chiar preîncălziri şi 
dejivrări prealabile pornirii în cursă cu 
ajutorul energiei furnizate de o priză 
de curent suplimentar (de exemplu, în 
timpul reîncărcării bateriei). 

In prezent, cel puţin, planşa de 
bord a autoturismului electric este 
foarte asemănătoare cu cea din 
vehiculul clasic. Se poate remarca 
utilizarea unui dispozitiv care permite 
afişarea continuă a poziţiei autove- 
hiculului: un navigator electronic. 
Întregul confort al tehnologiei “high- 
tech” stă la dispoziţia conducătorului 
unui astfel de vehicul. 

Calculatorul de bord propune con- 
ducătorului auto itinerare cu ajutorul 
sistemului de poziţionare globală 
(GPS) sau al receptorului radio data 
system (RDS). 

Actualmente, vehiculele electrice, 
în funcţie de stilul de conducere (eco- 
nomic, standard sau sportiv), asigură 
o autonomie de deplasare cuprinsă 
între 50 şi 150 km, ceea ce este rela- 
tiv modest, şi, alături de preţul dublu 
de vânzare (faţă de autoturismul cla- 
sic), nu face foarte atrăgător vehiculul 
electric. Reducerea permanentă a 
costului bateriei (element scump în 
economia totală a vehiculului), deter- 
minată de progresele tehnologice, 
anunţă ceea ce analiştii deja prevăd 
pentru acest final de secol. Este 
vorba despre o răsturnare completă a 
obişnuinţelor noastre privind propriul 
autoturism. 

Electronica de vârf încorporată de 
automobilele electrice, tehnologiile 
“împrumutate” din industria aeronau- 
tică preconizează nu o firească 
evoluţie a domeniului, ci o adevărată 
revoluţie. 


Ing. ŞERBAN NAICU 

arte, denumită şi planeta 
AA roşie, datorită culorii pe care 

o reflectă atunci când este 
văzută din spațiu, a captat de multă 
vreme interesul oamenilor, interes ce 
a atins apogeul în 1877, an în care 
astronomul italian Giovanni Schia- 
parelli (1835 - 1910) a observat pe 
suprafața planetei nişte “canale” 
despre care a crezut că ar fi sisteme 
de irigație ale “marțienilor”. Ulterior, 
scriitorii de science-fiction au alimen- 
tat şi menţinut în mod consistent, prin 
lucrările lor, ideea că pe planeta roşie 
ar exista forme de viaţă şi chiar... 
omuleţi verzi care şi-au pus în gând 
să cucerească Pământul. Această 
idee s-a imprimat atât de bine în sub- 
conşientul multor oameni încât în 
1939, în urma difuzării pe posturile de 
radio a unei piese de teatru radiofonic 
după “Războiul lumilor” de H.G. 
Wells, mulţi americani au crezut că... 
marţienii au invadat Pământul, panica 
fiind de nedescris. 

La începutul anilor ‘60 lupta pen- 
tru supremaţia asupra spaţiului cos- 
mic a fost purtată de cele două mari 
puteri din acea vreme: SUA şi URSS. 
In programele spaţiale ale celor două 
state a fost inciusă, fireşte, şi planeta 
Marte. Dar cu toate că sovieticii au 
fost primii care au ieşit în spaţiul cos- 
mic şi primii care şi-au trimis sondele 
spaţiale spre Marte (8 misiuni între 


anii 1962 şi 1973), programul spaţial 
american (8 misiuni între anii 1964 şi 
1975) s-a dovedit a fi mult mai fiabil. 
In cei aproape 11 ani de explorări 
spaţiale, sondele “Mariner” şi “Viking” 
au trimis imagini ale planetei de o va- 
loare incontestabilă. 

Explorarea planetei Marte a înce- 
put, mai exact, la 1 noiembrie 1962, cu 
lansarea staţiei automate “Marte” 1 de 
către URSS. In 1969, SUA lansează 
staţiile “Mariner” 6, la 24 februarie, şi 
“Mariner” 7, la 27 martie, staţii ce au 
transmis ulterior fotografii luate de la o 
distanţă de 3 000 km. In mai 1971 
sunt lansate staţiile automate 
“Mariner” 9 şi “Marte” 2 şi 3, care de- 
vin în luna noiembrie sateliți artificiali 
ai planetei, de pe staţia “Marte” 3 fiind 
detaşată o capsulă care efectuează, 
în premieră, o coborire lină pe supra- 
faţa planetei. La 20 august şi 1 sep- 
tembrie 1975 sunt lansate spre Marte 
staţiile “Viking” 1 şi 2 ale căror mo- 
dule de explorare coboară lin pe su- 
prafaţa planetei la 20 iulie şi, res- 
pectiv, 4 septembrie 1976. 

Fotografiile transmise de staţiile 
americane în cursul anului 1973 
(când distanţa dintre Marte şi Pământ 
a fost de numai 65 milioane km) au 
evidenţiat forme de relief ca: deşerturi 
de culoare roşie-portocalie, mări, cra- 
tere, precum şi două calote polare 
albe, strălucitoare, care prezintă va- 


riaţii sezoniere. Dar ceea ce i-a şocat 
pe mulţi oameni de ştiinţă americani a 
fost un set de fotografii făcute de 
sonda “Viking” 1 în timpul celei de-a 
35-a orbite în jurul planetei roşii. Una 
din fotografiile recepționate la 26 iulie 
1976 la Jet Propulsion Laboratory din 
Pasadena, California, realizată în 
zona deşertului Cydonia, releva o 
formaţiune stâncoasă cu o lungime 
de 1 500 m şi o înălţime de 500 m, 
care semăna izbitor cu un chip ome- 
nesc. Specialiştii de la NASA au sus- 
ținut că nu era decât o formaţiune 
stâncoasă naturală produsă de erozi- 
unea vântului, iar asemănarea cu un 
chip omenesc se datora unghiului sub 
care căzuseră razele de lumină în 
timpul fotografierii. Insă Mark Cario- 
tto, expert în analiza imaginilor luate 
de sateliți, folosind tehnici de creare a 
unei imagini tridimensionale pe baza 
datelor bidimensionale, a ajuns la 
concluzia că aspectul “uman” al 
“formaţiunii stâncoase” nu a rezultat 
în urma unui anumit unghi sub care 
căzuseră razele de lumină în timpul 
fotografierii. ; 

Concluzia lui Carlotto a fost întă- 
rită de o altă imagine, luată de 
“Viking” 1. 35 de zile mai târziu, ima- 
gine care dezvăluia mai multe amă- 
nunte ale părții drepte a chipului 
datorită poziției mai ridicate a Soa- 
relui. Mai mult decât atât, la 15 km 
sud-vest de formațiunea stâncoasă cu 
față umană, au fost observate o pira- 
midă rectangulară cu lungimea de 2,5 
km şi lățimea de 1,5 km, precum şi un 
alt grup de piramide mai mici care s-a 
presupus că ar putea face parte din 
ruinele unui oraş străvechi. Testele 
efectuate de Carlotto au indicat că 
atât chipul, precum şi alte obiecte din 
regiunea Cydonia sunt nonfractale, 
deci ele nu au apărut în mod natural şi 
nici nu au caracteristici comune cu 
terenul înconjurător. Să fie doar o 
simplă eroare a specialiştilor de la 
NASA, care se încăpăţânează să 
afirme că formațiunile observate pe 
Marte în regiunea Cydonia sunt natu- 
rale, în timp ce mulţi alţi oameni de 
ştiinţă cu o reputaţie solidă sunt de 
altă părere? Cu timpul vom afla 
răspunsul la această întrebare, iar în 
cazul în care se va dovedi că primii nu 
au avut dreptate, implicaţiile pe care 
acest lucru le va avea asupra viitorului 
omenirii vor fi de neimaginat. 


Observer” a pierdut legătura cu 
NASA, în timp ce se pregătea să 
intre pe o orbită în jurul planetei 
Marte, pentru a începe o misiune de 
fotografiere şi analizare a suprafeţei 
planetei pentru o perioadă de doi ani. 
Din păcate, ocazia de a cunoaşte 
adevărul despre formațiunile din 
regiunea Cydonia a fost întârziată. In 
clipa de faţă, NASA intenţionează să 
lanseze în 1996 şi 1998 două sonde 
spaţiale ce vor fi echipate cu aparatu- 
ra care s-a aflat la bordul lui “Mars 
Observer. În 1997, pe suprafaţa pla- 
netei urmează să coboare “Mars 
Pathfinder”, care conţine, printre al- 
tele, şi un vehicul de teren. Datorită 
limitărilor foarte severe ale transmiterii 
de date din spaţiu, camera de pe 
“Mars Observer” va fotografia, în înal- 
tă rezoluţie, mai puţin de o sutime din 
suprafaţa planetei, structurile din 
regiunea Cydonia nefiind luate în cal- 
cul pe motiv că... nu prezintă interes. 
Oricum, pregătirile pentru asaltul 
planetei roşii au început, firma 
Lockheed Martin Astronautics câşti- 
gând contractul de construire a son- 
dei “Mars Surveyor”, ce va fi lansată 
în 1998, sonda “Mars Global Surve- 
yor”, ce va fi lansată în acest an, fiind 
construită de firma Martin Marietta. 
Potrivit lui Edward C. Stone, director 
al Jet Propulsion Laboratory din 
cadrul NASA, obiectivul lui “Mars 
Global Surveyor”, care va purta şase 
din cele opt instrumente ştiinţifice de 
la bordul sondei “Mars Observer”, a 
cărei misiune a eşuat în 1993, va fi de 
a cartografia suprafaţa planetei de pe 


L a 21 august 1993, sonda “Mars 


o orbită polară, folosind o gamă largă 
de instrumente telecomandate, printre 
care şi “Mars Pathfinder”. Masa lui 
“Mars Global Surveyor” a fost esti- 
mată la aproximativ 1 t, în timp ce 


masa sondei care urmează a fi 
lansată în 1998 va fi de numai 500 
kg, cele două sonde fiind propulsate 
de două rachete McDonnell-Douglas 
Delta. 

Sonda “Mars Surveyor” va fi 
lansată deci în decembrie 1998 şi 
urmează a ajunge pe o orbită eliptică 
marțiană în septembrie 1999, unde va 
fi plasată de un motor-rachetă, 
urmând a se stabiliza pe o orbită 
polară la o altitudine de aproximativ 
350 km. Aparatul “Mars Pathfinder”, 
care va cobori pe solul marțian, va 
utiliza pentru încetinire motoare- 
rachetă şi o paraşută de frânare. 
Manevra de frânare aerodinamică 
este destul de complicată, presiunea 
atmosferică la suprafaţa planetei fiind 
de 1% din cea de la suprafaţa 
Pământului. “Trebuie neapărat să 
cunoşti cum este atmosfera înainte 
de a calcula traiectoria de frânare”, a 
precizat astronomul Philip B. James, 
de la Universitatea din Toledo, statul 
Ohio. James, care conduce un grup 
de oameni de ştiinţă ce studiază 
planeta Marte cu ajutorul telescopului 
spaţial Hubble, a afirmat că este 
foarte greu de prevăzut care vor fi 
condiţiile meteorologice la suprafaţa 


planetei cu câţiva ani înainte, ceea ce 
a sugerat proiectanţilor să realizeze 


scheme de frânare aerodinamică, - 


capabile de a realiza o coborire 
optimă pe suprafaţa planetei. 


Modulul de amartizare "Mars Pathfinder" 


Următoarea etapă a explorării 
planetei Marte o constituie instalarea 
unei colonii. Chiar dacă programele 
spaţiale “Mariner” şi “Viking” au fost 
încununate de succes, planeta roşie 
încă mai păstrează o mulţime de taine 
pentru sine. Una dintre ele este exis- 
tenţa unor forme de viaţă, oricât de 
primitive, pe Marte. Apoi ar putea 
exista, după cum estimează anumiţi 
specialişti, fosile ale unor forme de 
viaţă care au dispărut datorită 
înrăutăţirii climatului marțian. Dacă ar 
exista viaţă pe Marte, ea ar putea fi 
ascunsă în uriaşele lacuri subterane 
ce se presupune că se află sub 
calotele polare ale planetei. Şi mai 
rămân şi formațiunile din regiunea 
Cydonia, care, dacă sunt într-adevăr 
artificiale, ar dovedi faptul că nu sun- 
tem singuri în Univers. Să considere 
oare specialiştii de la NASA o pro- 
blemă care frământă omenirea de mii 
de ani ca fiind lipsită de interes? 

ŞI INFORMATICA DE GESTIUNE (2) 


recent de Coopers and Lybrand 

(Expert Systems Catching on 
with Financial Services may 1988) 
asupra unui eşantion de 90 de între- 
prinderi de asistenţă financiară din 
Statele Unite, sistemele expert sunt 
privite ca o reală posibilitate de creş- 
tere a eficienţei, a volumului de ser- 
vicii oferite şi a calităţii acestora. Ast- 
fel 43% din aceste întreprinderi folo- 
sesc sisteme expert, dezvoltă sau 
intenţionează să-şi creeze un astfel 
de sistem. Sistemele inteligente sunt 
de regulă strategice, făcute în intenţia 
de a asigura o poziţie avantajoasă în 
competiţia cu celelalte firme. 

Conform aceluiaşi studiu, bene- 
ficiile utilizării sistemelor expert se fac 
simţite în creşterea profitului, în distri- 
buirea pe scară mai largă a resur- 
selor informaţionale, creşterea calităţii 
şi consistenţei muncii angajaţilor, 
creşterea calității pregătirii profesio- 
nale a angajaţilor, creşterea experien- 
tei acestora. 

Principalele servicii financiare 
oferite de agenţiile specializate sunt 
servicii bancare, brokeraj, investiţii şi 
asigurări. Sistemele expert tipice pen- 
tru aceste servicii oferă următoarele 
posibilităţi: 


Eio unui studiu efectuat 


+ Asistența în planificarea financiară. 


+ Analiza bugetelor pentru sesiza- 
rea erorilor şi discrepanţelor. 


+ Analiza balanței pentru funda- 
mentarea politicii financiare a 
întreprinderii. 


+ Analiza împrumuturilor. 


+ Analiza ratelor de schimb ale 
devizelor externe. 


* Analiza riscurilor în asigurări. 


+ Asistența în serviciile bancare. 


În continuare vom prezenta, pe 
scurt, câteva exemple de sisteme 
expert la cheie pentru asistenţă în 
planificarea financiară: 


APEX Client Profiling - produs 
de Applied Expert Systems - este un 
sistem expert de orientare în dome- 
niul investiţiilor financiare personale, 
se adreseaza clienţilor cu venituri 
anuale între 25 000 şi 80 000 $. Poa- 
te fi utilizat şi ca un instrument de 
marketing de către companiile produ- 


cătoare de servicii financiare. Şi un 
novice în materie de vânzări de pro- 
duse financiare poate descoperi cu 
precizie ce instrumente financiare 
sunt pe gustul unui client dificil. 
Sistemul rulează pe calculatoare 
VAX, cu staţii de lucru IBM PC pentru 
introducerea datelor şi generarea de 
rapoarte. 

BUSINESSPLAN - produs de 
Sterling Wentworth Corp. - este un 
sistem expert care produce planifi- 
carea financiară completă pentru 
întreprinderi mici, furnizând reco- 
mandări în domeniul taxelor pe veni- 
turi, gestiunea riscurilor financiare, 
beneficiile angajaţilor, planificarea 
pensionarilor, asigurări. Este imple- 
mentat pe calculatoare personale. 


Astăzi... “să te întrebi dacă un 
calculator ştie să gândească 
este ca şi cum ai întreba dacă 
un submarin ştie să înoate”. 

E. W. Dijkstra 


LE COURTIER (engl. broker) - pro- 
dus de Cognitive Systems, Inc. Este 
un sistem expert care oferă asistenţă 
în gestionarea portofoliului de acţiuni. 
Dezvoltat iniţial pentru o bancă belgi- 
ană, sistemul este utilizabil în departa- 
mentele bancare de asistare a 
clienţilor în activitatea lor investiţională. 


OB-FIN-SYST - produs de Objec- 
tive Financial Systems, Inc. Este un 
sistem expert de planificare financiară 
personală pentru venituri mai mari de 
30 000 $. Sistemul foloseşte in extenso 
baze de date pentru stocarea datelor 
curente asupra pieţii. Aceste baze de 
date sunt întreţinute de utilizator. 
Sistemul face recomandări în dome- 
niul financiar, pe baza unor reguli pe 
care utilizatorul le poate personaliza 
în aşa fel încât să încorporeze şi 
experienţa proprie în domeniu. 

FINANCIAL ADVISOR - creat de 
Palladian Software. Se numeşte acum 
Management Advisor. Este un sis- 
tem expert care asistă managerii 
întreprinderilor în planificarea, formula- 
rea, evaluarea şi monitorizarea diferi- 
telor tipuri de proiecte de capitalizare 
intensivă. Sistemul este scris în LISP şi 
rulează pe maşini dedicate LISP. 


PLANMAN - produs al firmei 
Sterling Wentworth Corp. Este un sis- 
tem expert pentru planificare finan- 
ciară personală, pentru venituri mai 
mari de 25 000 $. Mulându-se pe pro- 
filul financiar al clientului, PlanMan 
generează un raport financiar com- 
plet, cu recomandări în domeniul 
impozitelor, taxelor, lichidităţilor, 
gestiunii riscurilor şi alte domenii 
financiare. Este scris în TurboPascal 
şi rulează pe IBM PC. 


PLAN POWER - produs de 
Applied Expert Systems, Inc. Este un 
sistem expert pentru planificare finan- . 
ciară personală, pentru venituri peste 
75 000 $. Sistemul acoperă o gamă 
largă de probleme: securitatea inves- 
tițiilor, gestionarea veniturilor fixe, asi- 
gurări, venituri imobiliare, sponso- 
rizări, impozite. Generează planuri 
individuale ce se pot întinde pe o 
perioadă de 5 ani. Rulează pe staţii 
de lucru Xerox 1186. 

PERSONAL FINANCIAL PLANNER 
- produs de firma Arthur D. Little, Inc. - 
este un sistem expert pentru acordare 
de asistenţă in domeniul investiţiilor 
personale pentru persoane cu venituri 
între 25 000 şi 100 000 $ anual. Sis- 
temul foloseşte o bază de date internă. 
Este scris în LISP şi rulează pe o 
maşină Symbolics (dedicată LISP). 


Pentru aplicaţii în domeniul 
acordării de împrumuturi: 


LENDING ADVISOR - produs al 
firmei Syntelligence - este un sistem 
expert mare, multiuser, distribuit. Se 
adresează băncilor şi altor instituţii 
care acordă credite, pe care le ajută 
să păstreze o politică constantă în 
acordarea de credite, evaluează 
poziţia financiară a solicitantului de 
credit, defineşte riscurile potenţiale şi 
garanţiile, verifică deciziile luate de 
angajaţi la diverse filiale în acordarea 
de credite. 


MLA - MORTGAGE LOAN ANALYZER 
- produs de Arthur Andersen Co. Este 
un sistem expert orientat pe împru- 
muturi garantate prin ipoteci. Sistemul 
procesează, evaluează şi trage con- 
cluzii preliminare din mai mult de 200 
de elemente înscrise în documentele 
necesare. 


Băncile mari sunt susținătoare ale 
sistemelor expert pentru că nivelul 

sumelor vehiculate şi o îmbunătăţire 
minoră în deciziile luate se pot tra- 
duce prin câştiguri mari, care justifică 
eforturile de sponsorizare a cerce- 
tărilor ştiinţifice. Astfel, compania de 
software Syntelligence a implementat 
pentru mai multe bănci sisteme 
expert care au încorporat expertiza 
proprie fiecărei bănci, sisteme uti- 
lizate mai ales pentru diseminarea 
acestei expertize la nivelul filialelor, 
dar şi pentru verificarea muncii tine- 
rilor angajaţi în funcţii de răspundere. 
Exemple de bănci interesate, care au 
dezvoltat şi utilizează sisteme expert 
în analiza cursurilor de schimb valutar 
sunt: Security Pacific National Bank, 
(oferă previzuni asupra ratelor de 
schimb ca un serviciu pentru clienţi) 
şi Manufacturer Hanover Trust 
Company. 

In domeniul asigurărilor s-au dez- 
voltat sisteme expert de evaluare a 
riscului la care este expus cel ce sub- 
scrie o poliţă de asigurare. În conti- 
nuare vom prezenta câteva exemple. 


Sistemul de la Metropolitan Life 
Insurance Company. Fişele medicale 
ale clienţilor examinate pentru a eva- 
lua starea de sănătate a acestora 
sunt colectate prin scanare, nu prin 
introducere clasică de date (procedu- 
ra clasică costă mai mult decât a 
costat investiţia în sistemul expert 
specializat în descifrarea de docu- 
mente standardizate). Aceeaşi com- 
panie dezvoltă acum un sistem expert 
în evaluarea efectelor posibile asupra 
afacerilor generate de modificarea unor 
clauze în contractele de asigurare. 


În domeniul bancar există un 
interes crescând în sisteme expert 
care să automatizeze elaborarea de 
documente, de mesaje. De exemplu, 
mesajele telex pentru transferul de 
fonduri prin sistemul SWIFT (Society 
for World-wide Interbank Financial 
Telecommunications), care solicită ca 
mesajele să aibă un anumit format, 
mesajele respective trebuind să fie 
formatate, citite şi înţelese. De ase- 
menea, Banca Franţei are un astfel 
de sistem pentru elaborarea docu- 
mentaţiei asupra situaţiei întreprinde- 
rilor. În aceeaşi direcţie se înscriu 
eforturile de transfer de fonduri prin 
reţele de calculatoare, sub controlul 
unor sisteme expert (Citibank, New 
York şi Cognitive Systems). 


Şi în domeniul contabilităţii s-au 
înregistrat progrese în informatica 
inteligenţei. Sistemele expert în con- 
tabilitate, fiind construite pe un singur 
model, planul de conturi, sistemul de 
operaţii economice permise, proto- 
colul de comunicare cu alte întreprin- 
deri, sistemul de documente tipizate, 
sistemul de situaţii contabile regle- 
mentat prin lege, 'sunt în consecinţă 
universal valabile, nu necesită per- 


sonalizări şi pot fi utilizate şi în insti- 

tuţii de învățământ în formarea de 

specialişti. 

Controlul automat exercitabil prin 
aceste sisteme expert conduce la o 
activitate economică coerentă şi uni- 
formă, fără deviații mari de la linia 
planificată. 

Sistemele expert de larg interes 
pentru contabilii autorizaţi se orien- 
tează în direcţiile următoare: 

e Acordarea de consultaţii mana- 
gerilor în identificarea conjunc- 
turilor, oportunităţilor, problemelor 
şi soluţiilor, în evaluarea impactu- 
lui anumitor schimbări în politica 
întreprinderii, în elaborarea de 
alternative în cazul unor decizii 
majore, în optimizarea unor acti- 
vităţi de rutină. 

+ Monitorizarea activităţii de audit 
prin stabilirea obiectivelor în cir- 
cumstanţele date, precum şi a 
etapelor şi procedurilor de urmat. 


+ Planificarea taxelor prin efectu- 
area de analize de specialitate şi 
prin întocmirea documentaţiei de 
rigoare. 


* Analiza activităţii de control intern 
pentru descoperirea punctelor 
slabe active sau potenţiale. 


e Analiza conturilor şi rezervelor. 


+ Întocmirea documentelor de ra- 
portare anuală. 


+ Diagnosticarea stării întreprinderii. 


Câteva exemple concrete de sis- 
teme inteligente în domeniul contabil 
pot fi edificatoare: 


LOAN PROBE - dezvoltat de 
asociaţia de companii de audit Big 
Eight pentru compania Peat Marwick 
Main &Co. Sistemul efectuează audi- 
tarea împrumuturilor acordate de 
băncile comerciale prin detectarea 
pierderilor potenţiale şi stabilirea re- 
zervelor necesare pentru acoperirea 
debitorilor răi platnici. Sistemul are 
peste 6 000 de reguli şi peste 60 de 
programe Pascal pentru implemen- 
tarea procedurilor de audit. Distilarea 
cunoştinţelor auditorilor băncii Peat 
Marwick pentru a fi integrate în baza 
de cunoştinţe a fost partea cea mai 
grea a implementării sistemului, care 
a beneficiat între altele de o interfaţă 
în limbaj cvasinatural pentru colecta 
de cunoştinţe, iar cogniticianul era şi 
specialist în audit. Sistemul deţine şi 
informaţii de larg interes din 150 de 
domenii de activitate, pentru a putea 
evalua situaţia în contextul general al 
domeniului respectiv. Sistemul pro- 
duce raportul final de audit. 

ExperTAX - produs de Coopers 
& Lybrand (una din cele 8 firme aso- 
ciate în Big Eight) - este folosit în 96 


de agenţii de consulting în domeniul 
taxelor. Iniţial a fost utilizat pentru 
diseminarea expertizei experţilor în 
vârstă, pe cale de pensionare, apoi a 
fost utilizat chiar şi de experţi deoa- 
rece uşurează mult munca de con- 
sultare a chestionarelor, de câte 200 
de pagini fiecare, ce cuprind specifi- 
caţiile clientului. Cele peste 3 000 de 
reguli au fost colectate prin metoda 
interviului înregistrat. 


AUTHORIZER'S ASSISTANT - 
dezvoltat de firma Inference Corpo- 
ration pentru firma American Express 
Card. Sistemul autorizează acordarea 
de credite în condiţiile în care nu 
există limită de credit, iar fraudele 
sunt relativ uşoare. Baza de cunoş- 
tinte numără peste 800 de reguli, din- 
tre cele mai bizare, de la cheltuielile 
uzuale ale fiecărui client la istoricul 
plăţilor şi maniera de a efectua 
cumpărăturile. Sistemul produce 
recomandări şi explicaţii asociate 
acestora. 


Sistemele contabile specializate 
sunt sisteme de gestiune a activităţii 
interne a băncilor şi burselor de valori: 

New York Stock Exchange - cea 
mai mare bursă din lume - dezvoltă 
un sistem expert de supraveghere a 
tranzacţiilor pentru a le detecta pe 
cele neuzuale sau potenţial ilegale. 
Sistemul se numeşte Surveillance 
Expert. 

Arthur Andersen Co. dezvoltă un 
sistem expert de asistare a tran- 
zacţiilor de valori mobiliare (SEC). 
Sistemul efectuează analiza rapoar- 
telor trimestriale pe care miile de 
întreprinderi publice sunt obligate să 
le dea publicităţii pentru a certifica 
legalitatea acestora. 

Gestiunea portofoliului - produs 
de Intelligent Technology Group pen- 
tru societăţi de investiţii - asigură 
menţinerea clienţilor acestora pe o 
linie de plutire în contextul atât de 
fluctuant al pieţelor de capital. 

Intr-un articol despre sistemele 
expert şi aplicaţiile lor în domeniul bur- 
selor de valori publicat în revista A/ 
Expert, iulie 1988, se vorbeşte despre 
drumul spre Wall Street prin inte- 
ligenţa artificială. Amintim aici şi de 
bursa complet automatizată NASDAQ, 
dar şi de situaţia de criză din a doua 
parte a anilor '70 pusă pe seama unei 
prea mari automatizări, precizii, opti- 
mizări a acestei activităţi al cărui 
motor este în esenţă cunoaşterea 
incompletă, imprecizia, zvonul şi pa- 
nica. Inteligența artificială, deocam- 
dată, nu produce şi nu gestionează 
decât cunoştinţe adevărate. Să fie 
oare un handicap?! 


Lector FELICIA ALBESCU, 
Catedra informatică de gestiune, 
ASE 

ANTIMATERIE ÎN LABORATOR 


de lucru al fizicianului rus D. Iva- 


a e unul dintre pereții cabinetului 
nenko stă scris: “Phisical laws 


should have mathematical beauty” 


(Legile fizicii trebuie să aibă frumusețe 
matematică). Autorul acestui dicton es- 
te celebrul fizician englez Paul Adrien 
Maurice Dirac. Nu am fi dat acest citat 
dacă nu ne-am fi propus să discutăm 
în acest articol despre un capitol fas- 
cinant al fizicii: cel al antimateriei. 
P.A.M. Dirac a elaborat între anii 
1928-1930 o teorie a electronului 
relativist, care căuta să trateze meca- 
nica cuantică prin prisma legilor 
relativității restrânse. Ecuația la care 
a ajuns este simplă, din punctul de 
vedere al fizicienilor, şi cu “frumusețe 


matematică”. (Pentru noi, oamenii 
obişnuiţi, termenul de ecuaţie de un- 
dă spinorială nu ne spune mare 
lucru.) Rezolvând ecuaţia lui Dirac se 
obţin soluţii care descriu două parti- 
cule simetrice (din punct de vedere al 
sarcinii electrice): electronul (e), cu 
sarcină electrică negativă, şi pozi- 
tronul (e*), cu sarcină electrică pozi- 
tivă. Intr-un anume fel această des- 
coperire a lui Dirac este asemănă- 
toare cu cea a lui Le Verrier şi Adams 
(care au descoperit pe baza calculelor 
planeta Neptun, analizând perturba- 
tiile orbitei planetei Uranus). Aşa cu 
remarca T. Toró într-o carte extra- 
ordinară (Fizică modernă şi filozofie, 
Editura Facla, Timişoara, 1973), dife- 


|. teoretic 
2. practic 
3. util 


de aplicare. 


care vă rugăm să precizaţi: 


E secţiunea de încadrare 


Condiţii de participare: 
casete video; 


e expunerea va fi gratuită. 


Atenţie! 


renţa constă în faptul că prezicerea 
existenţei pozitronului a pus bazele 
unui nou capitol al fizicii: cel a! antipar- 
ticulelor şi al antimateriei. 

La scurt timp după elaborarea 
teoriei lui Dirac a venit şi confirmarea 
experimentală. În 1932 americanul D. 
Anderson a detectat existenţa pozi- 
tronului printre particulele produse de 
impactul razelor cosmice. Acest 
rezultat i-a adus un binemeritat Pre- 
miu Nobel, patru ani mai târziu. Abia 
în 1955 a fost demonstrată experi- 
mental existenţa antiprotonului. Avem 
deci pozitroni şi antiprotoni. Putem 
“construi” din ei antimaterie? Lucrurile 
nu sunt atât de simple pe cât par la 
prima vedere. Căci nu este suficientă 


4. inutil (deocamdată) 


Jurizarea lucrărilor va fi realizată de o comisie de specialişti şi reprezentanţi ai instituţiilor de profil, 
punctarea făcându-se în primul rând în funcţie de gradul de ingeniozitate a lucrării, eficienţă, domeniul 


Se vor acorda premiile revistei, precum şi premii speciale ale sponsorilor. 


Inscrierea la concurs se va face pe baza unei scrisori-de intenţie, expediată pe adresa noastră, Ştiinţă 
& Tehnică SA, Bucureşti, Piaţa Presei Libere nr. 1, sector 1, până la data de 20 septembrie 1996, în 


W titlul lucrării şi curriculum vitae al autorului 


E o descriere succintă (maximum o pagină dactilografiată) 


E spaţiul sau condiţiile de expunere estimate 
Cele mai interesante lucrări vor fi reunite în cadrul unei expoziţii cu titlul Salonul Ingeniozității 1996 


Pra”: 


care va avea loc timp de o săptămână în luna noiembrie a.c. la Bucureşti. 
e sunt admise, ca mod de prezentare, planşe de 60 x 40 cm, machete sau modele transportabile, 
e costul corespondenţei şi cel al transportului vor fi suportate de autor; 


Lucrările cu un caracter deosebit vor fi reflectate adecvat în revista Ştiinţă şi tehnică. 


Redacţia nu-şi poate asuma răspunderea protecţiei intelectuale a lucrărilor expuse. 


SALONUL INGENIOZITĂȚII 1996 


Concursul, organizat de Ministerului Tineretului și Sporturilor, prin intermediul revistei Ştiinţă 
şi tehnică este deschis tuturor creatorilor tineri din România şi are ca scop confirmarea (sau infirmarea) 
ingeniozităţii proverbiale a românului. 

Sunt acceptate orice tip de realizări, invenţii, brevete, idei, descoperiri, teorii ştiinţifice, metode 
matematice, programe de calculator, soluţii economice sau organizatorice, diagrame, metode de 
învăţământ şi instruire, reguli de joc, sisteme urbanistice, planuri şi metode de sistematizare, fenomene 
fizice în sine, realizări cu caracter estetic. 

Participanţii se pot înscrie la următoarele secţiuni: 


